
CVIJEĆE U VAZI. 

(FIZIOLOŠKA RAZMATRANJA ZA LJUBITELJE CVIJEĆA). 

NAPISAO DR. ZDRAVKO ARNOLD, ZAGREB. 

SA 3 SLIKE PO ORIO. FOTOGRAFIJAMA. 

Pođemo li na šetnju u prirodu, naći 
ćemo mnogo bilja, koje nas šarenilom 
svoga cvijeća mami, da ga uberemo i po¬ 
nesemo kući za ukras našem domu. Pri 
tome nas često već na putu iznenadi ne¬ 
milo razočaranje,, da nam ubrano cvijeće 
u ruci uvene, te izgubimo volju, da ga 
dolje nosimo sa sobom. Koji je razlog; toj 
nedaći, da otkinuto cvijeće brzo uvene i 
izgubi svu ljepotu i svježinu, koju je imalo 
u prirodi na živoj biljci? Zacijelo gubitak 
vode uslijed isparivanja, jer će se naše 
cvijeće oporaviti, ako ga na vrijeme sta¬ 
vimo u vodu. Voda je veoma potrebna 
biljci, što razabiremo već odatle, da ona 
čini preko tri četvrtine biljnoga tijela 
(75 do 85%). Sve su njezine stanice pune 
vode i svi su dijelovi stanice upili toliko 
vode,, da su od 1 nje nabubrile stanične sti¬ 
jene i plazma i njezin sadržaj. Stanični 
sok prima vodu djelovanjem osmotskih 
sila i tlači uslijed toga na staničnu stijenu 
te ju napinje poput kakva mjehurića. Taj 
tlak zovemo »turgor« i on daje čvrstoću 
mladim sočnim dijelovima biljke, zeljastoj stabljici, listovima i 
cvjetovima. Međutim biljka čitavom svojom površinom neprestano 
isparuje vodu kroz vrlo sitne puci, što ih ima u velikom broju 
osobito na donjoj strani lista, ali i na površini cvjetova i zeljastih 
stabljika. Vodu izgubljenu isparivanjem ili transpiracijom nado¬ 
mješta neprekidna struja vode, koja u biljci kola po žilama od kori¬ 
jena kroz čitavu stabljiku i ogranke u listove i cvjetove. Gubi li 
biljka isparivanjem više vode, nego li joj korijen dobavlja iz tla, 
uzmanjka u stanicama vode, turgor se smanji i nježni dijelovi biljke, 
cvjetovi, listovi i zeljasti ogranci omlohave i venu. O svježini biljke 
odlučuje dakle razmjer između gubitka vode transpiracijom i pri¬ 
manja vode pomoću korijena. Za vrijeme dugotrajne suše možemo 

i u prirodi opažati, kako bilje vene. Padne li na vrijeme obilna kiša, 
stanice će nabubriti od nove količine vode, listovi, cvjetovi i gran¬ 
čice će se uspraviti i biljke će se opet pridići. Ima zeljastih biljaka, 
u kojih ljeti za najjače žege gotovo svaki dan nastupaju takove pro¬ 
mjene, na pr. osjetljivi netik (Impatiens noli me tankere), 
koji raste u bjelogoričnim šumama. Oko podneva objesi se njegovo 
lišće te izgleda na pola uvenulo, ali se pred večer opet uspravi. To 
je znak, da je pomanjkanje vode bilo samo- prolazno, jer je ispari- 
vanj-e prevagnulo. Čim sunce zađe, ohladi se uzduh, transpiracij a 
se smanji i količina vode, što ju korijenje dobavlja, opet dostaje, da 
se postigne normalni turgor ii stanicama. 

Odrežemo li ili otkinemo li cvjetnu grančicu, promijenili smo 
za taj dio biljke znatno- fiziološke prilike. Grančica transpirira i 
dalje, osobito njezini listovi, također i cvjetovi. Oni uzimlju vodu 
iz punih još žila, ali u žile, koje su na donjem kraju grančice pre¬ 
rezom otvorene, ulazi sada uzduh mjesto vode. Zaliha se vode u 
žilama doskora iscrpi i nestašica se vode zamjećuje najprije u njež¬ 
nim organima, u listovima i cvjetovima. Listovi transpiriraju jače i 
troše toliko vode, da za cvjetove premalo ostaje, te oni brzo- venu 
osobito, ako su nježnije građeni, kao što su cvjetovi perunike 
(Iris germanica), slaka (Convolvulus tricolor), petunije i dru¬ 
gih. Alko je u stanicama spao turgor, mogu one doduše primati vodu 
pomoću osmoze od susjednih stanica, koje još imaju dovoljno vode. 
Taiko nastaje osmotsko strujanje vode od stanice do stanice, ali je 
ono ipak odviše polagano-, a da bi moglo naknaditi odrezanoj gran¬ 
čici opskrbu vodom putem žila. Nosimo li ubrano- cvijeće u ruci 
duže vremena, pojačava toplina ruke isparivanje, a jednako djeluje 
sunce i vjetar, te nam još brže uvene. Stoga ne valja nositi u ruci 
cvijeće, što smo ga ubrali negdje daleko na izletu, već ga treba 
dobro zamotati u papir i spremiti u uprtnjaču (ruksak), gdje će se 
zaštićeno -cd isparivanja bolje sačuvati. Ako nam je pak cvijeće u 
ruci uvenulo, ne treba ga zato o-dmah baciti, kako to- mnogi čine 
misleći, da mu nema pomoći. Došavši kući stavit ćemo cvijeće u 
čašu vode, ali ćemo pri tome često iskusiti, da to ništa ne pomaže. 
Zrak j e naime ušao u prekinute žile i začepio ih, a transpiracij a je 
preslaba, da bi mogla uspostaviti ponovno- strujanje vode. Zbog 
toga ise cvijeće ne može više oporaviti. Srećom su pojedine traheje 
u žilama t. j. cijevi-, koje provode vodu, ograničene dužine, pa uzduh 
ne može odviše duboko prodrijeti. Prirežemo li oštrim nožem cvjet¬ 
ne grančice na donjem kraju, doprijet će voda iz čaše do onih tra- 
heja, koje su još napunjene vodom, i cvijeće će se oporaviti. Slika 
1. pokazuje nam uspjeh takova prirezivanja kod d a 1 i j a ili g e o r- 
gi na (Dahlia variabilis). Tri su grančice istodobno ubrane u vrtu, 
jedna je od n-j-i-h (na slici pod br. 1.) četvrt sata iza toga stavljena 
u čašu vođe, dok je druga (br, 2) još povrh toga u čaši pod vodom 
prirezana. Treća je grančica odmah u vrtu, čim je odrezana s biljke, 
stavlj-ena u čašu vode i tako donešena kući. Kako vidimo na slici 
grančica je br. 1 nakon 24 sata potpuno uvenula, dok su druge dvije 
ostale posvema svježe. 

Prirezujemo li kod kuće cvjetne grančice, prije nego li ih sta- 
■ ri ,, g a š u , treba da to svakako učinimo pod vodom, kako- nam to 
Prikazuje slika 2. Listovi odrezane grančice gube ispanvanjem vodu 
f uzimaju je iz traheja, koje su im blizu, da tako naknade gubitak. 
Pošto si one nalaze više gore dalje od prereza, ne može u njih uci 
uzduh ali u njima zato nastaje negativni tlak. Prirežemo li- ponovno 
Šančiće pod vodom, atmosferski će tlak zatj-erati u otvorene tra- 
S svi^u vodu, pa će se i uvenula grančica doskora o^oravit-, 
Slđca 3 prikazuje nam istu grančicu dalije, koja je na slici 2, pri 
rezana te se 6 sati iza toga već potpuno osvježi a. Ako ,e cvijece 
iSn Jvendo, treba ga pokriti staklenim zvonom ili vlažnom krpom 
Ili ga barem fino poprskati vodom. Time -stvaramo oko njega vlažni 


SI. 1. Uspjeh prirezivanja kod dalija ili georgina (Dahlia variabilis). 

uzduh, koji je uslijed isparivanja vode također _ hladniji, a vlaga i 
niža temperatura smanjuju transpiracij u i zapriječe tako, da bj 
dalje vene. S istoga razloga je dobro- rezano cvijece zimi iz tople 
sobe kroz noć premjestiti u nel-oženu sobu ili među prozore, da se 
osvježi i dulje ustraje. Dakako ne smije temperatura među pro¬ 
zorima spasti tako nisko, da bi se cvijeće smrznulo-. 

Ipak ima bilja, kod -kojega odrezane stapke venu lako usprkos 
najpomnijem postupku, na pr. neki grmovi, čiji su nam cvatovi^ 
proljeće omiljeli ukras kao jorgovan (Syringa vulgan ), 
v-ijet (Laburnum vulgare), razne kozo-krvine (Lomcera) itd. 
Uzrok tome nije posve jasan, ali je vjerovatno, da sama transpi 
racija listova, koja djeluje poput sisaljke na uspinjanje vode u zi- 

lama, ne može odrezanoj grančici naknaditi gubitak vode ispari- 
vanjem, U živoj biljci sudjeluju kod dizanja vode još drug© sile, 
pored već spomenutih osmots'kih sila i tlak korijena. Korijen naime 
upija vodu osmotskim djelovanjem iz tla pomoću' svojih dlačica. 
Susjedne stanice korijenove epiderme preuzimlju vodu i predaju 
je dalje konačno u žile pod nekim tlakom, tako, da se ona u njima 
brzo uspinje. Kod zeljastoga bilja izlazi kadšto ta, voda na rubu ili 
na vrhu listova u obliku kapljica na pr. kod dragod j uba (Tro- 
paeolum). Kod: drvenastog bilja izlučuje se voda iz rana, ako ih 


SI. 3. Grančica dalije, koja se 6 sati iza 
prirezivanja potpuno oporavila. 

dan izmijenimo vodu u čaši i pored toga kojiput za 1 do 2 cm po¬ 
novno prirežemo cvjetne stapke, da svježim prerezom omogućimo 
vodi nesmetano ulaziti u žile, održat će nam se cvijeće znatno duže. 
Osim toga valja s donjega kraja grančica odstraniti lišće, da ne 
stoji u vodi, jer ono najprije počne gnjiliti. 

Često se preporuča dodati vodi kuhinjske soli, aspirina, gorke 
soli, salitre itd. Količina toga dodatka nije dakako nikada tačno 
određena, već onako od oka, ali su propagatori takovih sredstava 
uvjereni, da njime znatno produžuju život rezanom cvijeću, U ko- 


rano u proljeće obrezujemo. Odrezavši grančicu s grma, uklonili 
smo djelovanje korijenovog tlaka, zbog čega će listovi i cvjetovi na 
njoj još prije uvenuti. 

Rezano cvijeće, što ga kupimo na trgu ili ga uberemo u vrtu, 
treba jednako kao i divlje bilje najprije pod vodom oštrim: nožem 
prirezati, a onda staviti u vodu. Nožice ili škare ne valjaju za taj 
posao, jer se njima stabljika više gnječi nego li reže, pa se tako žile 
stisnu i začepe. Privezano će cvijeće duže ostati svježe, ali je ipak 
njegova trajnost ograničena. Ima više razloga, zašto takvo cvijeće 

konačno mora uginuti. Prije svega počinje gnjiti onaj dio stapke, 
koji je u vodi. Zato se voda u posudi, u kojoj je duže vremena sta¬ 
jalo cvijeće, usmrdi i vonja po sumporovu vodiku. Iz stanica ozlije¬ 
đenih pri rezanju izađe sluz, u kojoj se razvijaju bakterije. Te bak¬ 
terije, sluz i produkti rastvaranja začepe žile, zapriječe uspinjanje 
vode u njima i cvijeće mora uvenuti. Razne su vrsti cvijeća različito 
otporne protiv gnjiloće, tako na pr. rez eda (Reseda odorata) 
vrlo brzo gnjije, dok se zvjezdani ili astre (Callistephus chi- 
nensis) drže u čaši i po osam dana. Ako ne žalimo truda, pa svaki 


SI. 2. Prirezivanje cvjetne grančice pod vodom. 

liko je to mnijenje ispravno, ne da se naprečac ustvrditi. Nešto bi 
pri tome moglo biti istine, ma da je veliko pitanje, da li se to mni¬ 
jenje osniva na ispravnom iskustvu. Dodatak tvari, koje kao na pr. 
kuhinjska sol sprečavaju gnjilenje, mogao bi djelovati, da se cvi¬ 
jeće u čaši održi dulje svježe. Siguran odgovor na to pitanje dat će 
samo tačni pokusi sa mnogo cvjetnih grančica u različitim otopi¬ 
nama razne koncentracije, u poredbi s isto takvim grančicama na 
običnoj čistoj vodi. Takove pokuse izvađa pisac toga članka već 
duže vremena u fiziološkom laboratoriju botaničkog zavoda u Za¬ 
grebu. Ma da istraživanja još nisu dovršena, može se reći po dosa¬ 
dan j em iskustvu bar za sredstva, koja se obično- preporučaju, naime 
kuhinjsku sol i aspirin, da ne donose nikakove koristi, U jako raz¬ 
rijeđenim otopinama ne održi se cvijeće duže nego li u običnoj vodi, 
dok jače koncentracije doduše sprečavaju gnjilenje, ali 1 i bilje u 
njima brže uvene. Zadaća je daljih opsežnih pokusa, da se ispita 
djelovanje raznih drugih otopina, ne bi li se možda ipak našlo sred¬ 
stvo, 'koje bi bilo kadro produžiti život rezanom cvijeću. Ipak ima 
za to malo nade, jer su još i druge pojave osim začepljenja žila, 
koje uzrokuju konačno njegovu smrt. 

Kako je u grančici otkinutoj od biljke zapriječeno normalno 
kolanje proizvoda asimilacije kaošto- su ugljehidrati, masti, bjelan¬ 
čevine, nastupa u njoj prije ili kasnije nestašica hrane. Zbog nje 
počinju najprije donji listovi žutjeti i otpadati, dočim gornji listovi 
gube svježe zelenilo i postaju blijedi. Osim toga se mnogi mlađi 
pupovi na grančici ne razviju, koji bi se na normalnoj biljci sigurno 
rascvali. U mnogih vrsti bilja odbacuju odrezane grančice još 
svježe cvjetove i pupove, zbog čega nijesu podesne za ukras u va¬ 
zama, tako na pr. noćurak (Mirctbilis Jalappa), vučika (Lu- 
pinus), C 1 a r k i a, N i c o t i a n a i druge. Pri 1 tome odlučuje i spo¬ 
sobnost pupova, da se na otkinutoj grančici rascvjetaju u sobi 
usprkos mnogo slabijem svjetlu i tako- u kiti cvijeća nadomjeste 
cvjetove, koji doskora venu. Tako se postepeno rascvjetaju pupovi 
petunije, zijevalice (Antirrhinum), nekih 1 i j e r o v a (Li- 
lium candidum i Hemerocallis), dok kod mnogih drugih biljaka 
pupovi procvatu samo u izravnoj sunčanoj svjetlosti. Stavimo- li 
takove biljke u sobu, odviše im je- slabo svjetlo te ne mo-gu pro- 
cvasti kao- na pr. kitica (Erythraea) i širiš tara (Gentiana), 
ako ili pak u čaši stavimo na prozor na sunce, brzo- će zbog prejake 
transpiracije uvenuti. U nekih pak vrsti venu cvjetovi odmah, čim 
su oprašeni, dok neoplođeni cvjetovi ostaju dugo svježi (na pr. kod 
o r h i d e j a, kod visibabe). Prema tome vidimo dakle, da i 
tako obična svagdanja stvar, kao- što je cvijeće za ukras u čaši, 
može biti predmetom zanimljivih opažanja i potaknuti nas na pro¬ 
matranje raznih problema iz fiziologije bilja. 


Temperatura sunca. 

TEMPERATURA SUNCA. 

NAPISAO DR. STJEPAN ŠKREB, ZAGREB. 

Kad za ljetne žege izadjemo na sunce, osjećamo da gri-j-e kao 
zimi vruća peć. Već je u 6. vijeku prije Krista grčki filozof Arhiloh 
ustvrdio, da je sunce užareni kamen. To mišljenje danas ne možemo 
više zadržati, jer bi se kamen bezuvjetno davno ohladio, dok sunce 
u historičko doba nije smanjilo svoj žar. 

Kojim načinom sunce regenerira svoju toplinu, što ju nepre¬ 
stano žari u svemir, nije još potpuno poznato, jer će razlozi vjero¬ 
jatno ležati u najmanjim česticama sastava tvari. To se. područje 
fizike tek u najnovije doba počelo razvijati. Dok su atomi bili kroz 
stoljeća najsitnija građa, iz koje sastoji tvar, dijelovi »nedjeljivi« 
dalje, učimo danas, da atomi sastoje od elektrona, čestica elektrici¬ 
teta. Nitko ne tvrdi, da su baš elektroni- početna građa, premda j-e 
jasno, da djeljivost negdje mora prestati. Tu nam dalje iskustvo 
mora dati kritičnu teoriju, koja će nam- regen-eraciju sunčane topline 

razjasniti. . 

0 tom ne može biti sumnje, da sunce zari toplinu, to- osjećamo 
na svojoj koži. Iz svagdanjeg iskustva znamo, da je žar peći to jači, 
što peć jače zakurimo, dakle što je temperatura peći viša. Ako 
nađemo odnosa j, u kojem stoji množina topline, što ju koje 
tijelo žari, s temperaturom toga tijela, onda bismo mogli iz 
toga zaključiti i na temperaturu sunca. Kod toga uzimamo-, da je 
sunce u jednakom stanju, kao što su predmeti, s kojima mi na 
zemlji radimo. 

Taj odnošaj između množine žarne topline i temperature tijela 
našao- je iz svojih pokusa god, 1879. bečki fizičar Stefan. Što je 
viša temperatura tijela, to žarna toplina sve jače izbija. Kod dvaput 
više temperature tijela je množina žarne topline 16 puta veća, kod 
triput više temperature, žari tijelo 81 puta jače itd. (od broja 2 
dolazimo do 16, ako- 2 uzmemo 4 puta kao faktor, 2. 2. 2. 2 16, 

velimo tome da smo- 2 dignuli na četvrtu potenciju 2 4 = 16. Jednako 
je 3 4 = 81). Stefan je izrazio- rezultat svojih pokusa rečenicom: 
Množina žarne topline svakoga tijela upravno- je razmjerna četvrtoj 
potenciji njegove temperature. Taj stavak izveo- je kasnije bečki 
fizičar Boltzmann teorijski iz nekih pretpo-stava, pa se običnio 
taj stavak fizike spominje kao- »Stefan-Boltzmannov zakon«. Točno 
vrijedi taj stavak samo za sasvim crno tijelo-, koje sve zrake upija. 
Tita smo stavkom našli mogućnost, da izračunamo- temperaturu 
sunca, na temelju mjerenja množine topline, koju nam sunce daje. 
Treba samo- da izmjerimo, koliko nam topline daje sunce. To izgleda 
vanredno jednostavno •— objesimo termometar na sunce .. 

Ne smijemo se prenagliti, jer termometar ne pokazuje mno¬ 
žinu topline, već samo stupanj topline, t. j. temperaturu. Da se 
razumijemo, uzmimo dva lonca jedan širok, drugi uzak, pa^ nalijmo 
redom istu množinu vode u njih, U prvom će loncu visina vode 
biti malena, jer je širok, u drugom uskom će biti mnogo- veća. 
Dakle uz istu- množinu vode može biti vi sna vode u raznim posu- 

dama različita. Jednako može uz istu množinu topline biti tempe¬ 
ratura različita u raznim tjelesima. Ako hoćemo da mjerimo, koliko 
topline daje sunce, to moramo svakako tu toplinu uhvatiti, i to na 
potpuno određenoj plohi. Tim možemo onda odrediti koliko cijelo 
sunce žari. To je naš glavni cilj, jer čim znamo koliko sunce žari, 
znamo i njegovu temperaturu po Stefan-Boltzmannovu stavku. 

Sunce žari neprestance toplinu, a mi moramo kod mjerenja 
vrijeme ograničiti, dakle treba i vrijeme odrediti, u kojem skuplja¬ 
mo tu toplinu. Sad se pita, kako da uhvatimo' tu toplinu, koju nam 
sunce žari na određenu površinu, U vreće ne ide — to su već 
Abderićani iskusili. Treba naći predmet, koji sve sunčane zrake 
upija, a ne odbija ih. Iskustvo je pokazalo, da je za to zgodna fina 
čađa ili bolje počađeno srebro. Kad uzmemo pločicu počađena 
srebra, veliku upravo jedan kvadratni centimetar, pa je izložimo 
sunčanim zrakama, ali tako da zrake padaju okomito na pločicu, 
to će se za jednu minutu ta pločica nešto ugrijatL Ugrijavanje 
odgovara množini topline, koju je za to vrijeme pločica primila 
od sunca, umanjenog za onu množinu topline, koju pločica isto¬ 
dobno sama žari (po Stefan-Boltzmannovu stavku). 

Da se temperatura, a po tom i žarenje, ne miljenja znatno kod 
pokusa, to je Američanin A b b o t konstruirao 1 među ostalim i j edan 
aparat, gdje ispod pločice teče tanki mlaz vode, što ga onda toplina 
O'd sunca putem srebrne pločice ugrijava. 

Množina topline, koja ugrije 1 kubni centimetar (= 1 gram) 
vode toliko, da se temperatura vode digne upravo za 1“ Celzijeve 
skale (i to od 15° do 16°) služi kao jedinica topline i zove se 
1 kalorija (točnije 1 gramkalorija, dok se množina, koja ugrije 1 kg 
zove 1 bgkal.). Sad se čini, da treba samo pustiti 1 sunce da sije na 
zgodno konstruirani Abbotov aparat, pa možemo lako konstatirati, 
koliko nam kalorija šalje sunce u jednoj minuti i iz toga izračunati 
temperaturu sunca. — Na žalost su ođnošaji u prirodi nešto kom¬ 
pliciraniji, jer sunčane zrake prolaze kroz zrak, kroz našu »atmo¬ 
sferu«. 

Osjećamo jasno, da sunce u jutro i na večer ne žari tako jako-, 
ko što u podne. Kako nije vjerojatno, da bi samo sunce s-voj žar 
u tako kratko vrijeme mijenjalo, to 1 mora razlog tome biti na putu 
med ju suncem i zemljom. Udaljenost se sunca od zemlje u jednom 
danu neznatno mijenja i to uvijek u istom smislu, a nikako se do' 
podne ne smanjuje, a po podne povećava. Razlog mora po tome 
da leži na zemlji. Zemaljska je kugla, oba vita smjesom plinova, 
koju zovemo atmosferom. Čovjek ne može doduše doprijeti u toj 
atmosferi do »kraja« (kojega zapravo i nema), jer se već u visini 
od 3 do 4 km počinje zlo osjećati, dobiva t. zv. gorsku bolest zbog 
pomanjkanjia kisika. Iznad 6 km već je zrak tako rijedak, da bi 
čovjek poginuo', U veće se visine može samo, ako čovjek nosi sa 
sobom i zrak za disanje, baš ko što mora nositi hranu. Najveća 
je visina, do koje je dopro čovjek 12 km. Do* te se visine digao 
aeroplanom. Uspinjuoi se na planine, nije još svladao najviši vrh 
na zemlji Monl-Everest (8.800 m), i ako je tome blizu. Sjeverna 


Temperatura sunca. 

zora ili polarno svjetlo je pojava svjetla, koja se vidi u okolici 
polova zemlje, a zbiva se u visini u vrlo razređenom zraku, , ah je 
je nemoguća, gdje u opće nema plina. Ta nam pojava svjedoči, da 
još u 1000 km nad zemljom ima zraka, ako i vrlo razređenog, jer 
je u toj visini mjereno polarno svjetlo. _ , 

Ako usporedimo, koliki je put sunčanih zraka kroz atmosferu 
u jutro i u podne, vidjet ćemo, da moraju zrake u jutro i na večer 
proći kroz nekoliko desetaka puta deblji sloj zraka, nego li prolaze 
u podne. Atmosfera se ne grij© iizravno od sunca, ali rasiplje sun¬ 
čane zrake i tim ih znatno oslabljuje. Da zrak znatno rasiplje_ sun¬ 
čane zrake, imamo dokaz u tom, da je i u sjeni dovoljno svjetla. 
Kad čestice zraka ne bi raspršivale sunčane zrake na sve strane, 
bila bi u sjeni potpuna tmina, kao u »rogu«. Još nam to rasipanje 
sunčanih zraka dokazuje i plava boja »neba«, ali tom bojom zabavit 
ćemo se drugom zgodom. 

Dakle što sunčane zrake prolaze kroz deblji sloj atmosfere, to 
ih manje dolazi do nas na površinu zemlje, jer ih se više rasprši. 
Osim toga ovisi još ta množina topline, koja dopire kroz atmosferu 
od sunca do nas, i o tom, ima li više ili manje vodene pare u zraku, 
jer i ta smanjuje žar sunčani. Mi bismo za svoj račun trebali onu 
množinu topline, što je sunce žari do nas bez atmosfere, jer je i 
atmosfera sama promjenljiva, i debljina njena, kroz koju prolaze 
zrake sunca se mijenja, što ćemo' sad? Izvan atmosfere ne možemo, 
a u atmosferi su prilike svaki čas drukčije. 

Učinit ćemo ono, što uvijek u nauci činimo, kad ne ide inače, 
— ispitat ćemo utjecaj atmosfere u onim slojevima, do kojih mo¬ 
žemo, a za ostale uzet ćemo najvjerojatniju hipotezu, ali ujedno 
odrediti, kolika je moguća pogreška, tako da smo sigurni, za koliko 
se možemo prevariti. U tome baš i sastoji s.va težina znanstvenog 
rada, što čovjek mora ne samo mučnim eksperimentima i mjere¬ 
njima da ispita prirodu oko sebe, već mora nužno da u duhu koraca 
i u nedogledne daljine daleko preko iskustva, ispitujući kod sva¬ 
koga koraka čvrstoću tla pod nogama. Samo se tako, ako i vrlo po¬ 
lagano, dobiva jasna slika o toku prirodnih dogođaja u svemiru i 
sve više iščezava utjecaj tajanstvenih sila. 

Utjecaj atmosfere na sunčane zrake ispitali su dugim mjere¬ 
njima u raznim visinama do 4000 m američki fizičari Abbot, 
Fowle i Alldrich. Kao konačni rezultat svojih mjerenja do¬ 
bili su, da je množina topline, što je sunce daje zemlji izvan, atmo¬ 
sfere na 1 cm 2 u 1 minuti, ako zrake padaju okomito na plohu: 

T93 k a 1 o r i j e 

Taj broj zovemo s o 1 a r n om konstantom, premda nije 
nepromjenljiv. Zemlja je udaljena od sunca 149,500.000 km. Ako 
si zamislimo kuglu oko sunca s ovim polumjerom, to kroz svaki 
kvadratni centimetar te kugle prolazi u svakoj minuti 1,93 gram- 
kalorije. 

Salama je konstanta onaj čarobni broj, koji omogućuje našu 
egzistenciju na zemlji, ali ujedno omogućuje da izračunamo' i tem¬ 
peraturu našega sunca. 

Spomenuti Siefan-Boltzmannov stavak kazuje nam da je 
žarenje upravo razmjerno četvrtoj potenciji temperature. To znači, 
da žar tijela izražen u gr-kal (solarna konstanta) i podijeljen s če¬ 
tvrtom potencijom temperature tijela u stupnjevima Celzijevim daje 
uvijek neki stalan 'broj — ali koji? Eto moramo opet natrag u labo¬ 
ratorij, da nadjenuo eksperimentalno taij koeficijenat razmjernosti. 
Na sreću je talj koeficijenat iz velikog niza mjerenja na zemlji već 
naidjen i iznosi 1,35 biljuntina gramkalorija na cm 2 u sekundi za 
jedan stupanj povišenja temperature. 

Pišemo to: 1, ,35. IO- 12 gr-cali, cm- 2 sec- 1 grad- 4 . 

Konačno nam još samo uz neke male korekcije preostaje da 
izvršimo diobu solame konstante i toga koeficijenta razmjernosti, 
pa da dobijemo' četvrtu potenciju temperature sunca. Izvadimo sad 
zadnjim silama još iz toga, broja, četvrti korijen i eto nas na cilju: 

Temperatura sunca iznosi 6.000° C, 
a vjerojatna pogreška iznosi pet postotaka t. j. 300° C. 

Nije bio baš lagan put do toga broja, a sad, kad smo ga u znoju 
lica našli, prelazi on naše predodžbe, jer na zemlji nijesmo uspjeli 
eksperimentalno načiniti tako visoku temperaturu. Svakako- nam taj 
broj jasno pokazuje, da su na suncu fizikalni odnošaj-i sasvim, druk¬ 
čiji, nego li smo ih vični gledati na zemlji. Drugom zgodom pokazat 
ćemo, da imamo još metoda, kojima možemo zaključivati na visinu 
temperature sunca, a da i te vode do jednakog broja. 

Sad bismo se samo još malo zadržali na jednom sličnom pojmu. 
Mi smo ovdje odredjivali »temperaturu sunca«, a za vrućega ljeta 
čitali smo na žalost dosta često u novinama, da su novinari mjerili 
»temperaturu na suncu«. Mislio bi čovjek, da je to isto — medijutim 
se pod tim razumijeva u novinama ona temperatura, koju pokazuje 
termometar, kad ga objesimo gdjegod, tako da na njega sunce svi¬ 
jetli t. j. da struja topline, što od sunca dolazi i prolazi kroz atmo¬ 
sferu, pada na kuglicu termometra. 

Spomenuli smio, da izvan naše atmosfere dolazi —• po mjere¬ 
njima američkim —- na 1 cm 2 u 1 minuti 1,93 gramkalorije topline 
od. sunca, ako zrake padaju okomito. Prolazom kroz našu atmosferu 
gubi se od toga mnogo (bar 40%). Gubitak ovisi o duljini puta kroz 
atmosferu, množinu pare i prašine u atmosferi, tako da je množina 
topline, koja dolazi od sunca do tla ili do termometra nepravilno 
promjenljiva od časa do časa. Kad bi termometar svu tu toplinu 
progutao 1 i ništa ne žario, on bi se grijao sve više i konačno bi živa 
uzavrela i uništila termometar, ako ne bi već prije rastezanje žive 
razbilo cjevčicu. No termometar kao svako staklo odbija mnogo 
zraka. Ta množina ovisi o tom, kakvo je staklo po svom sastavu, 
kakva je površina i kolika je kuglica termometra. Jedan dio zraka 
ugrijeva staklo, no na površini žive opet se odbijaju zrake, koje su 
prošle kroz staklo. Konačno i staklo- i živa žare toplinu po Stefan- 
Boltzmannovu stavku. Ima li još i vjetra, onda i taj odnosi 1 topline 
već prema svojoj brzini i temperaturi zraka. Ako uzmemo sve to 
zajedno, onda vidimo, da je temperatura, što nam je'taki »termo¬ 


metar na suncu« pokazuje, sasvim slučajna i ovisi glavno o termo¬ 
metru, a sa temperaturom sunca i zraka ne stoji u stalnoj uzročno j 
vezi. Svaki termometar pokazivat će »na suncu« sasvim drugu tem¬ 
peraturu, a razlike iznose 30° C i više. 

S termometrom, dakako dobrim, možemo odrediti tempe¬ 
raturu zraka; to je sasvim odredjena veličina, Mašemo li 
s termometrom u zraku, ali tako da sunce na termometar ne dolazi 
(i da ga ne razbij emo), -to će termometar poprimiti za nekoliko mi¬ 
nuta temperaturu zraka. Temperatura zraka je i na 
»suncu« ista kao i u hladu, samo naše tijelo, kad dodjemo 
na sunce, upija izravno toplinske zrake sunca — zrak ih ne upija — 
pa se naše tijelo jače ugrije, nego li zrak. To ugrijavanje ovisi o ka¬ 
kvoći i boiji našega odijela itd. Kao rezultat naših razmatranja 
imamo: 

T e m p e r atura sunca iznosi oko 6.000“ C. 

Temperatura zraka se mijenja, ali je svaki čas točno 
određena i jednaka na suncu i u hladu, dok je 

Temperatura »na suncu« nesmisao! 


I BILJKE SU ŠKAKLJIVE. 

NAPISAO DR. FRAN KUŠAN, ZAGREB. 

SA 4 SLIKE. 

Malo- neobičan naslov, pogotovo za one, koji su vični da u bilju 
vide organizme skroz oprečne onima životinjskog carstva, organizme 
sa strogo- mehaničkim životnim funkcijama. Pa ni stariji se nauče- 
njaci nisu mnogo razlikovali od današnjih laika u pogledu postav¬ 
ljanja razlike između biljaka i životinja. Linne još odriče bilj¬ 
kama ono životno svojstvo, koje kao da samo pripada životinjama, 
svojstvo osjećanja, reagiranja na vanjske podražaje (»plantae v:- 
vunt, crescunt sed non sentiunt«.). Ali se naučna istraživanja ovdje 
ne zaus-tavišei, mnogobrojni 1 i komplicirani pojavi na biljnom orga¬ 
nizmu svojom sličn-ošću na analogne pO-jave u životu druge skupine 
organizama, po-takoše naučenja-ke na detaljnija i dublja prouča¬ 
vanja tih pojava. Išlo se zatim, da se otkloni ona velika razlika, 
koja je kao nepremostivi jaz dijelila oba carstva organizama i uz 
koju su čvrstvo stajali i popularno- mišljenje i mnijenje naučnih 
autoriteta. 

Podražlj-ivost i gibanje, svojstva, što su dugo vremena sma¬ 
trana kao isključiva svojina životinjskog organizma, zapažaju se 
kao opće raširena i među biljem. Ko je još mogao da posumnja u 
podražljivost bilja, pošto je vidio onaj zanimljivi po-jav nježne mi¬ 
moze (Mimosa pudica), koja nam pred očima, na lak dodir ili bilo 
kakav podražaj sklapa svoje listiće?! Pa i ona druga karakteristika 
viših organizama, sposobnost primanja vanjskih podražaja pomoću 
naročito udešenih organa, kao da nije ostala vezana samo- na živo¬ 
tinje, nego- se proširila i postala svojinom na oiko »bezosjećajnog« 

bilja. Nije tome tako davno, da su takvi organi bili i »otkriveni«. 
Uspjeh je bio silan. Jaza između obje skupine organizama kao da 
je odjednom nestalo, u nekoliko godina niknuše mnogobrojne hipo¬ 
teze o specijalnim biljnim organima za primanje podražaja. Po- 
općenje biljnih i životinjskih manifestacija života doseglo je svoj 
vrhunac. Ali onda vidimo, kako se i ovdje historija ponavlja: iza 
oduševljenja dolazi doba trijeznoga razmišljanja, od velike zgrade, 
što je podigoše pristaše hipoteza osjetilnih organa kod bilja, osta¬ 
doše samo ostaci, koje će buduća znanost da upotrijebi za nova 
izgrađivanja. Jedno ipak nije iščezlo, a to je uvjerenje, da u istinu 
između organizama nema one principijelne razlike, što su je stariji 
isticali, nema više onoga jaza, postaje samo graduelne razlike. I 



SI. 1. Biljka vitičarka prihvatila se viticom za čvrsti predmet. 

to je velika zasluga toga vremena. Istraživanja teku novim pravcem, 
putem promatranja životnih funkcija organizama uopće. 

Mnogobrojna su i interesantna istraživanja u tom. smjeru, a 
među najinteresatnije svakako spadaju ona, koja se odnose na gi¬ 
banje biljnih individua ili individualiziranih organa, koje nastaje 
uslijed djelovanja vanjskih podražaja. Nije potrebno' isticati, da 
imamo raznovrsnih vanjskih podražaja, pa da ćemio isto toliko imati 
i vrsta biljnoga gibanja. Nas će napose zanimati samo ona skupina 
biljnoga gibanja, gdje pojedini dijelovi pričvršćene biljke pokazuju 
gibanje u smjeru, odakle dolazi podražaj —< u naučnom se svijetu 
zovu tropizmi (geotropizam, fototropizam, termotropizam, hemo- 
tropizam itd.) —* a od ovih specijalno ćemo se zabaviti gibanjem, 
koje nastaje uslijed dodira kojega biljnog dijela — opće mu je ime 

tigmotropizam (tropizam uslijed dodira), odnosno haptotropizam 
(tropizam, koji služi za prihvaćanje), ako se pojavljuje kod biljaka 
sa vilicama za hvatanje. 


Da razmotrimo ovaj pojav i da vidimo, u čemu se sastoje ova 
gibanja, uzet ćemo za primjer naše obične biljke grahoriče ili 
buče. Ove biljke, nazvane vitičarke, stvaraju naročite organe — 
vitice —- koje im služe za prihvatanje za bilo kakav čvrsti predmet. 
Po svome porijeklu homologne (istoga porijekla) raznim dijelovima 
biljke, obuhvataju vitice svojim zavojitim rastom predmet, koji im 
služi za potporu i time daju biljci onu čvrstoću, koja joj manjka 
uslijed slabo razvijene stabljike. (SI. 1.) Jedva izvaljena iz pu¬ 
poljka, pokazuje mlada i nježna vilica, u prvim danima intenzivan 
rast, tako da već za nekoliko dana postiže svoju konačnu dužinu. 
Na slici vidimo 1 vitice u raznim razvojnim stadijima, od potpuno 


zavijene i jedva oslobođene ovojnih listića, pa 
do oblika, koji ispunjuje svoju zadaću, držeći 
biljku kao na kakvome peru pričvršćenu na 
potpori. Kako će ona mlada vitica, još posve 
neznatno svinuta da se dokopa potpore i po¬ 
stepeno! oko nje ovije? Već je Darwin za¬ 
pazio, da mlade stabljike i ogranci pokazuju 
u svome rastu neko naročito kružno gibanje, 



t. zv. rotirajuću nutarnju. Slično to gibanje s , 2 v;tica se uslijed 
zapažamo kod mladih i j edva doraslih vitica.. ne jednakog rasta na su- 
Ovo gibanje nastaje uslijed nejednolikog, ali protnim stranama ovija 
intenzivnog rasta na pojedinim stranama i oko P°tp°re. 
zgodno će poslužiti vitici, da u tome svom kru¬ 
ženju nabasa na kakvu čvrstu potporu. U tome momentu, potpora 
će da djeluje kao podražaj na unutrašnju stranu mlade vitice,.na¬ 
stupit će nejednolik rast na suprotnim stranama, vitica će se ovijati 
dk'O potpore (slika 2,), Savijanje prema tome nastaje uslijed ne- 
jednakog rasta na suprotnim stranama. Zbog. čega i na koji način 
dolazi do »pravilne nejednakosti« nije nauci pošlo za rukom da 


potpuno otkrije. 

Vidimo, da je za postanak ovakva gibanja potrebno u prvom 
redu dvoje: podražaj i mjesto 1 , koje će taj podražaj da primi. Ra¬ 
zumljivo je, da je kod svega toga najhitnije, da biljka, odnosno nje¬ 
zin dio, posjeduje sposobnost reagiranja, t. j. da u tome biljnom 
dijelu postoji potencijalna energija, koija će se u času podražaja 
pretvoriti u rast, odnosno svijanje. O toj energiji, o aktivnosti biljke, 
ovisit će i jačina učinka, pa ćemo najjači efekat zapaziti kod bilj¬ 
nih dijelova u stadiju njhovog najjačeg razvijanja. Tako će osim 
vitica najljepšu reakciju da pokazuju mlade i nježne klice, o ko¬ 
jima ćemo kasnije govoriti. 


U slučaju da reakcija, odnosno gibanje, ne nastaje na istome 
mjestu, gdje je podražaj primljen, potrebno je još i sredstvo 1 , kojim 
će podražaj biti prenesen na mjesto, gdje će biti pretvoren u vidljiv 
učinak. Imamo, prema tome, kod ovakovog gibanja tri faze: fazu 
percepcije (primanja podražaja), fazu dukcije ili transmisije (pre- 

naganja) i fazu reakcije. Kako vidimo posve analognu pojavu kao 
kod životin j skih organizama. 

Kako sam spomenuo, prvi uvjet za postanak gibanja je pojava 
podražaja, Pod njim razumijevamo svaku promjenu vanjskih uvjeta 
o kojima^ je biljka ovisna. U našem slučaju podražaj je onaj 
dodir sa čvrstom podlogom, promjena u stanju vitice uslijed meha¬ 
ničkog, dodira. Velimo u stanju vitice nastupila je promjena ravno¬ 
teže uvjetovana mehaničkim dodirom. 

U čemu je taj dodir, koja ga mjesta na vitici osjećaju, kako 
ga primaju i prenose? 

Odgovoriti potpuno na sva ova pitanja danas još nije moguće, 
namo samo neke činjenice, koje nam dopuštaju da postavljamo 
sad ovu, sad onu hipotezu, već prema subjektivnom shvaćanju. Do¬ 
nijet cu nekoliko zanimljivih nalaza, koji će nas i nehotice pođ- 



Sl, 3. Izbočene stanice u epidermi vitice za primanje mehaničkih podražaja. 

sjetiti na nalogne pojave izvan biljnoga carstva i tako opravdati 
naslov ovoga članka. 

Kako mora djelovati mehanički podražaj, da dođe do gibanja, 
odnosno svijan ja vitica? Darwin je držao da vitice reagiraju na 
izvjesni pritisak, što je pokušao i eksperimentalno dokazati, vje¬ 
šajući na vitice predmete razne težine. Da je pri tome zbilja došlo 
do gibanja, nije bilo dostatno riješenje toga pitanja, jer uza sve 
opreznosti, nije ipak nikada mogao posve ukloniti podražaj uslijed 
makar i neznatnog udara ili poteza. Tako je tumačio poznati fizio- 
iog Ftetter uspjeh Danvinovih pokusa. Pfefferovoiri tumačenju 
je tsta u prilog i ta pojava, da je gibanje nastupilo, a'ko bi viticu 
dotakli predmetom neznatne teškoće. Tako su pamukove niti, te¬ 
žine U.U0025 mg, gibane zračnom strujom, dostajale, da nastupi 
savijanje. Ali ni svi udarci ne izvode učinak, tako tekućina padana 
u Kapijicama na vitice ne izvodi pomenutog gibanja. Ako pak u te¬ 
kućinu pomiješamo sitna, čvrsta tjelešca, doći će do gibanja. Isto 

tako dat će negativni rezultat, ako glatkim predmetom, na pr. sta¬ 
klenim štapićem oprezno i na jednom mjestu dotakncmo viticu. Sve 
nas to vodi do zaključaka, koje je precizirao Pfeffer i prema 
kojima može do reakcije t. j. do ,savijanja vitice doći samo onda, 
ako udarcem ili potegom izvjesnog intenziteta istodobno ili u veoma 
kratkim razmacima podražujemo u senzibilnoj (ppdražljivoj) zoni 
vitice razbacane točke (mjesta) ograničenog rasprostranj enj a. Re¬ 
akcija će izostati, ako- podražimo jednoliko sva mjesta (točke) 
izvjesne površine. Na površini vitice kao da postoje mjesta jače 
osjetljivosti, t. j. mjesta putem kojih biljka prima podražaj, što nam 
dopušta analogiju sa tjelešcima 
za opip u koži viših životinja, 
pa tako možemo i ovdje da go¬ 
vorimo o podražaju uslijed ška- 
kljanja. Ove činjenice potakle 
su osnivača teorije o osjetnim 
organima kod blija,, Haber- 
landta, na detaljno prouča¬ 
vanje anatomske građe u sen- 
zizibilnoj zoni vitica. On je mo¬ 
gao ustanoviti, da anatomska 
građa vitica kod nekih biljaka 
(ne kod svih) pokazuje neke, 
veoma karakteristične struktu¬ 
re. U epidermi (vanjskom] sloju 
stanica) nalaze se naročite iz¬ 
bočene stanice, (si. 3.) poput veoma nježnih papila (bradavica), 
kod kojih vanjske stijenke imaju opet karakteristične udubine 
s unutrašnje strane, često sa po jednim kristalom (lecem) — na 
slici označeno sa k (si. 4.). Uz ovako napadnu gradu ovih 
stanica, ne možemo, a da se ne složimo s Haberlandtom, kako su to 
organi za primanje mehaničkog podražaja: izbočena vanjska mem¬ 
brana prenosi i najmanji pritisak preko oštroga kristalića na plazmu 
u stanici i izaziva podražaj. Pa ipak ovi organi nisu tako rašireni, 
a pojav svijanja je vrlo čest, općenit. Tako je osjetljivo na meha¬ 
nički podražaj zračno korijenje pa lisne peteljke od bilja, što se 
penje, te pojedini dijelovi povijuša uopće. Poznati fiziolog Stark 
zapazio' je raširenost ovoga pojava i proučio njegovu zakonitost 
napose na biljnim klicama. On je naime ustanovio, da su se takve 
mlade i osjetljive klice nakon jednostrukog ili višestrukog podra¬ 
žaja drvenim štapićem na jednog strani,u tomie smij eru savile i 
ostale na dotičnoj strani konkavne. Samo što je reakciia nastupala 
nešto kasnije, nego kod vitice, a njezina jakost zavisila je o broju, 
koliko puta je štapić prešao preko osjetljivog mjesta, kao i o indi¬ 
vidualnosti dotične biljke. Što je više poteza, jače će biti i svijan je, 
ali samo do izvjesne granice, kad će reakcija da nastupa sve sla¬ 
bije i slabije, dok posve ne prestane. Da bi se opazila razlika u 
svijanju, priraštaj podražaja mora da dostigne neku određenu ja¬ 
činu, t. j. pojačanje draži stoji u konstantnom odnosu sa već posto- 




Sl. 4. Osjetna stanica vitice sa kri¬ 
stalom (k), preko kojega se prenosi 
podražaj na plazmu. 

ječim podražajem. Ova zakonitost, koja je pod imenom Weber- 
Fechnerova zakona osnovica psihologi je osjećanja, važi'eto i za 
biljke. I biljika može da »osjeti« razliku podražaja i da prema tome 
udesi svoje reagiranje. I kod nje može da dodje do umomosti i pot¬ 
pune neosjetljivosti uslijed prekomjernog podražaja, dok opet na¬ 
viknuta na već postojeći podražaj treba sve veći priraštaj podra¬ 
žaja, da bi učinak postao vidljiv. 

Govoreći gore o specijalnim točkama na površini vitica, spo¬ 
menuo sam senzibilnu zonu. Time sam indirektno rekao, da vitica, 
a prema tome i klica, nije na svojoj površini svuda jednako: osjet¬ 
ljiva, nego da postoje mjesta raznog intenziteta osjetljivosti. Po¬ 
kusima možemo veoma lako dokazati, da su vršci vitice najosjet¬ 
ljiviji;, da je tamo, rekao bih, mjesto percepcije podražaja, dok su 
mjesta prema bazi manje osjetljiva. Nadalje postoji razlika osjet¬ 
ljivosti u gornjoj i donjoj strani vitica: donja je strana osjetljivija, ali 
ni gornja ne zaostaje mnogo za njom. Ako podražimo donju stranu 
i podražaj uklonimo:, doći će do svijanja, ali nakon nekoga vremena 
vitica će se izravnati. Pođražujemo li obje strane jednako: i isto¬ 
dobno, u većini slučajeva ne će doći do učinka. Svi ovi biljni dijelovi 
ne vladaju se jednako. Sa starošću gube ponajviše na senzibilnosti, 
a najosjetljiviji su u vrijeme najintenzivnijeg rasta. Sve je to u vezi 
sa biološkom važnošću toga pojava. 

Preostaje nam još da govorimo o prenašanju podražaja i o 
tumačenju samoga gibanja kao posljedice nejednolikoga rasta. 
Rekli smo, da sva mjesta na površini vitice nisu jednako osjetljiva, 
da postolje mjesta jače osjetljivosti, koja nisu uvijek lokalizovana 
na mjestima najjačeg svijanja. Drugim riječima, mjesto percepcije 
može biti udaljeno od mjesta reakcije. U tome slučaju potrebna je 
neka veza između ta dva mjesta, potrebno je sredstvo, preko’ kojega 
će mehanički podražaj da se širi. Ako još rečemo, da reakcija, od¬ 
nosno svijanje, nastaje uslijed nejednolikog rasta i to tako, da 
strana, koja je okrenuta onoj, koju smo podražili, jače raste, onda 
ćemo vidjeti, kako je u svakom slučaju premašanje podražaja po¬ 
trebno, makar to bilo i na kratkom putu, što dijeli obje strane. Istra¬ 
žujući anatomski sastav vitice, naći ćemo:, da vitica sastoji pretežno 
od sočnih, plazmom nakrcanih parenhimatskih stanica. Nigdje ne 
ćemo: zapaziti neko naročito staničje, koje bi bilo udešeno za pre- 
našamje podražaja i koje bismo mogli uporediti sa živčevljem kod 
životinja. Pa kako onda putuje podražaj od stanice do stanice? 

Na to pitanje nema još danas definitivnog odgovora. Postolje 
samo hipoteze, više ili manije vjerovatne, koje u vezi sa širenjem 
podražaja kod ostaloga bilja (kao na pr. kod mimoza) uzimaju sad 
plazmu i njezine fine niti, što vezuju susjedne stanice, sad opet neke 
zasada hipotetske čestice (hormone), koje vrše tu posredničku 
ulogu. 0 tim pitanjima nauka još nije rekla svoju posljednju riječ. 


CEPHEIDE. 

NAPISAO DR. JOSIP GOLDBERG, ZAGREB. 

Kao i čovječje lice, na kome ne vidimo nikakve promjene, 
ostaje nam' zagonetkom i svaki stvor i svaki predmet, koji se nikad 
ne mijenja. U promjeni svako hice i svaka stvar razotkriva svoju 
unutrašnjost i svoju narav. Stoga se i sve naše poznavanje bliskih 
i dalekih prirodnih predmeta osniva na proučavanju njihovih pro¬ 
mjena. 

I na zvjezdanom nebu razvija se naše znanje pri proučavanju 
promjena. Najranije su zapažene promjene mjesta, gibanja nebeskih 
tjelesa. Proučavanje tih gibanja, naučilo nas je dijeliti svemir u 
bliski i daleki. Dugo je bliski svemir, sunce sa planetima, pratioci¬ 
ma planeta i repaticama ostao gotovo jedini predmet istraživanja 
astronomije, jer u dalekom svemiru, u svijetu zvijezda stajaćica, 
nije dugo bilo moguće naći promjena. 

Tako epoha stelame astronomije, astronomije zvijezda staja¬ 
ćica, počinje istom od otkrića gibanja stajaćica i promjena njihova 
svjetla. U najnovije doba baš je proučavanje p r o m j e n 1 j i vi h 
zvijezda dovelo do velikog napretka u poznavanju dalekog 
svemira, proširilo je silno granice astronomskog istraživanja osvo¬ 
jivši mu područja svemira nepojmljivo udaljena, gdje se prije ne¬ 
koliko: decenija nije ni sanjalo o kakvom znanju. 

0 jednoj vrsti promjenljivih zvijezda, kojih je uloga u naj¬ 
novijoj astronomiji vrlo značajna, hoće da obavijeste ovi reci. To 
su Cepheide, vrlo brojna vrsta promjenljivih zvijezda, prozvana po 
njihovom prvom predstavniku <S-Cephei, zvijezde u zvijezdištu 
Cefeja (Cepheus). 

Promjenljive se zvijezde odlikuju tim, da se na njima opažaju 
manjie ili više pravilne promjene jačine svjetla (izuzevši jednu 
vrstu, gdje je zapaženo' samo ritmičko pomicanje spektralnih linija), 
Najviše izgleda daju istraživanju one promjenljive zvijezde, gdje 
su promjene svjetla periodične, kod kojih dakle jačina svjetla 
u stalnim vremenskim razmacima opada i opet poraste. Jedan je 
uzrok, zbog kojeg se može događati takva periodična promjena 
svjetla, u tom, što dotična zvijezda ima tamnijeg pratioca, koji oko 
nje kruži, i koji je potamnjuje, kad prođe između nje i nas. I takvih 
zvijezda ima velik broj (algol-zvijezde), a raspoznaju se po tome, 
što vrijeme, u kojem su potamnjene, iznosi samo razmjerno: mali 
dio perioda, s kojim se to potamnjenje ponavlja. U tu vrstu ne 
spadaju Cepheide, nego način, kako kod njih jačina svjetlosti opada 
i opet raste, upravo isključuje mogućnost, da bi se tu moglo raditi 
o potamnjenju po tamnijem pratiocu. Promjena sjaja kod Cepheida 
u glavnom: je takva, da je porast sjaja do najveće jačine (maksi¬ 
muma) nagao, a opadanje do 1 najmanje jačine znatno sporije, na 
koncu gotovo neprimjetno. Kod gibanja svijetloga tijela moguće je 
fizikalnim sredstvima (na osnovu t, zv. Dopplerovog . principa) 
mjeriti brzinu, koju to tijelo ima u pravcu zrake doglednice, (radi¬ 
jalna brzina). Ako bi promjene Cepheida bile posljedica potamnje- 

nja, onda bi radijalna brzina morala biti najmanja u času potamnje- 
nja, jer se tada pratilac giba okomito na zraku dogleđnicu. Među¬ 
tim baš protivno kod 1 Cepheida nađena je najveća radijalna brzina 
u vremenima minimuma svjetlosti. 1 druge pojave na Cepheidama 
(kao promjena spektralnog razreda, iz koje bi se miorala zaključiti 
promjena temperature, vezana uz periodičnu promjenu svjetlosti), 
ukazuju na to, da promjenu svjetlosti kod Cepheida treba pri¬ 
pisati nekoj promjeni fizikalnog stanja same zvi¬ 
jezde. U četnu se ta fizikalna promjena sastej i, na to< se danas 
još ne može pouzdano' odgovoriti. Ima tu raznih teorija: Po jednima 
bi to bile pulzacije zvijezde, pri kojima se ona periodično' nadme i 
opet opadne, ili opet pulzacije u oči raspadanja zvijezde u 2 dijela, 
po drugima možda pojave plime i os jeke na zvijezdi, izazvane 
jednim drugim tijelom. 

Važnost su međutim zadobile Cepheide istraživanjem perioda 
njihove promjenljivosti. Periodi Cepheide su u glavnom kratki, 
iznose od nekoliko sata do od prilike 100 dana. Kad se period po¬ 
jedinih Cepheida uspoređivao sa t. zv. apsolutnom veličinom tih 
zvijezda, našao se čudnovat zakon, po koijem apsolutna veli¬ 
čina Cepheida pravilno raste is a d u 1 j i n om nj i- 
h o v a perioda. Pod veličinom zvijezde stajaćice razumije astro¬ 
nomija zapravo jačinu njezina sjaja. Ako je jedna zvijezda sjajnija 
od druge, onda to može značiti dvoje: ili da je zbilja sjajnija ili pak, 
da nam je samo bliža. Hoćemo li dakle usporediti sjajnost zvijezda, 
onda bismo ih morali usporediti iz jednake udaljenosti. Stoga astro¬ 
nomija razumije pod apsolutnom veličinom zvijezde onu 
veličinu, u kojoj bi nam se zvijezda prikazala, kad bi se sve zvi¬ 
jezde premjestile u istu udaljenost od nas (i to od prilike u udalje¬ 
nost od V> godine svj etlosti), Kako znamo iz fizike zakon, po kaj em 
mora opadati sjaj zvijezde, ako se ona od nas udaljuje, to možemo 
odrediti apsolutnu veličinu zvijezde, ako joj znamo udaljenost i 
prividnu veličinu, i obratno možemo naći udaljenost zvijezde, ako' 
joj znamo prividnu i apsolutnu veličinu. — Uzmemo li sada na um, 
da je gore spomenuti zakon utvrdio vezu između perioda promjene 
sjaja Cepheide i njezine apsolutne veličine,* onda vidimo, da se 
iz motrenja perioda promjene sjaja ovih zvijezda može odrediti 
njihova apsolutna veličina, a time i udaljenost od nas. 

Ovu možda u prvi mah malo čudnu metodu određivanja 
udaljenosti jednog tijela iz periodične pojave na njemu neka raz¬ 
jasni jedan analogni primjer. Njihalo je tijelo, koje se izmaknuto 
iz ravnotežja njiše periodom, koji je uvjetovan poglavito njegovom 
duljinom. Zakonska veza između duljine i perioda njihala poznat 
nam je i mi znamo na pr. da njihalo dugo 1 metar bije sekunde. 
Ako bi sad neko udaljio od nas takvo sekundino njihalo, njegova 
duljina bi za nas postajala prividno sve manja, ali period njihanja 
ostao bi iz daljine motren isti: Mi bismo u daljini vidjeli jedno 
prividno malo njihalo, gdje bije sekunde. Mi bismo onda logično 

* Zakon je utvrđen na Cepheidama, kod kojih je bila uz periodu poznata 
udaljenost i tim apsolutna veličina. 

zaključili: ako njihalo bije sekunde, onda mu je duljina 1 metar, 
dakle je prava (»apsolutna«) duljina i onog dalekog njihala 1 me¬ 
tar. A ako,znamo, kolika je prividna njegova duljina i kolika je 
prava duljina, onda jednostavan račun daje njegovu udaljenost. — 
Prava i prividna duljina njihala odgovaraju apsolutnoj i prividnog 
veličini zvijezde, period njihala isto tako kao i period promjene 
sjaja Cepheide karakterišu fizikalnu pojavu na dotičnom tijelu, 

Cepheide se nalaze u raznim zvijezdištima, skupovima zvi¬ 
jezda i maglicama posvuda po nebu. Gdje konstatujemo Cepheidu 
po karakterističnom hodu promjene sjaja, možemo sada naći i uda¬ 
ljenost. Na taj način uspjelo je odrediti udaljenosti nebeskih obje¬ 
kata, za koje ostale metode određivanja udaljenosti nijesu ostavile 
ni najmanju nadu u uspjeh. Tim je opet znatno prošireno znanje 
o pravom razmještaju nebeskih objekata u svemiru, o ustrojstvu 
svemira »u velikom«. Tako se moglo ustvrditi sa priličnom sigur¬ 
nošću, da t, zv. kuglasti skupovi zvijezda još pripadaju »galaktičnom 
sistemu« zvijezda, u kojem se nalazi i naše Sunce i sve pojedine 
zvijezde, koje vidimo prostim okom i dalekozorom, i sve ono mno¬ 
štvo zvijezda, koje sačinjava Kumovsku slamu. A naprotiv čini se 
danas vrlo vjerojatnim, da spiralne maglice, kojih poznajemo oko 
pol milijuna, svaka sačinjava sama jedan sistem kao naš galaktični 
sistem, da su te maglice »otoci svemira«, udaljeni od nas do milijim 
godina svjetlosti. 


NILSKA BELOSTOMA. 

NAPISAO DR. SIMA TROJANOVIC, BEOGRAD. 

Nilska Belostoma (Belostoma nilolicum Lap.), koju prikazuje 
naslovna slika ide u grupu vodenih stenica (Cryptocerata), a u 
familiju Belostomidae, koje žive u toplim krajevima starog i novog 
sveta. Kod indijske Belostome (Belostoma indicum Lep.) zadnji 
par je nogu lopatičasto spljošten, a kod naše nilske sva tri para 
nogu su lopatičasta. 

Naša nilska Belostoma, o kojoj ćemo progovoriti nekoliko reči, 
jeste iz zetske reke Ribnice, dakle iz sasvim novoga nalazišta. Duga 
je osam i po centimetara, a široka s leđa gledajući u pravoj liniji 
dvadeset osam milimetara. Gornja pločica grudnoga prstena svodi 
se u mali trougaoni galast štitić. S donje strane ovoga prstena su 
srednje noge, a prednje su na prednjem prstenu pod gornjom plo¬ 
čicom, koja natkriva glavu i zove se vratni štit. Zadnji prsten nosi 
s donje strane par zadnjih nogu, s gornje njegove strane dva su 
tanka opnasta mrežom ukrštena prozračna krila, koja su duža od 
tela. Svaka se noga završuje oštrim povij enim noktićem. 

Pustiću jednoga zetskog ribara da svojim izrazima gledajući 
u nju, dalje je opiše. Grudi su joj crnkaste s prelazom u zatvoreno 
plavetnilo, krila plavuljkastožućkasta, oči bladuljave, prozračne kao 
kod žabe kornjače (Testudo graeca Linrie), koja se vulja kroz 
alugu. Noge su odozdo šaruljaste (mrke i žućkaste), prednje najviše 
ličeći na noge kod žabe vodnjače (Rana esculenta Linne). 

Ribarski gornji opis može tako da se dopuni, da su joj krila 
i pokrili ja blagog nefritskog sjaja, baš kao i voda, u kojoj pliva, da 
što lakše odoleva, kad je pognaju vodene ptice, a osobito je teško 
Belostomi izbeći od nasrtljivih alepa (galebova). 

Ribari Belostomu zovu vodeni ćirikavac, a Zećani češće 
kažu vodeni c i r i k a v a c, po sličnosti na cvrčka ili p r i- 
pe ku (Cicada orni LinneJ, koju Crnogorci tako zovu. 



Nilska Belostoma (Belostoma niloticum 
Lap.) iz zetske rijeke Ribnice. 
Foto Dr. Neznobinski (Struga). 


Ove godine su gimnazisti uhvatili svega dve Belostome u reci 
Ribnici, koja protiče kroz samu Podgoricu, a za ranije se godine 
ne zna,, da ih je iko ulovio. Ribnica je brza reka, vrlo bistra, s kori¬ 
tom usečenim u samoj steni, a duga je svega samo 8 km. Zanimljivo 
je, da su obadve Belostome ugledane na onom mestu u Ribnici, gde 
je blizu podgorička klanica. Podgorica leži 30 m nad morem, a na 
istočnoj dužini (od Pariza) 16° 56', a na severnoj širini 42° 27, Ova 
se geografska mera može nešto niže uzeti i za obližnje Skadarsko 
Blato, koje je prosečno nad morem samo 7 m., gde je Belostoma 
također vidjena, kao još i u valovitoj kratkoj reci Ombli kraj Du¬ 
brovnika, pa i na obali Drima usred Struge, koji.grad leži čak 688 m 


nad morem. Značajno je, da i Dubrovnik slično pada na istočnu 
dužinu 18° 4', a na sevemu širinu 42° 38'. _ . 

Sudeći po biljkama i životinjama i inače po drugim okolno¬ 
stima, temperatura j e slična u Podgorici, Skadarskom Blatu, Du¬ 
brovniku i Strugi. Tačnije podatke merenja imam samo za Pod¬ 
goricu, gde temperatura broji prosečno od prilike + 19.4° C na 
godinu. 

Iz života Belostomida relativno se malo zna. Zoolozi se jako 
zanimaju za ove stenice zbog njihovih neobičnih izvođenja larvi, 
jer kod nekih vrsta ženke slepe jaja u grontulju, pa je prikače za 
kakvu vodenu biljku, a druge neke vrste kao indijska Sphaerodema 
molestum Duf i američka Zaiiha fluminea Say, zalepe ceo jajni 
grumenčić na leđa mužjaku, koji taj teret ncsi mirno, dok se larve 
ne izlegu.* 

Indijska. Belostoma napada krupne žabe i ribe, čak dvaput 
veće odi sebe. 

Ovu Belostomu, koju prilazem uz opis**, ulovila su deca, pa 
su je vezala po grudima između nogu i pustila u reku da pliva. 
Ona se silno otimala, ronila i izdizala iz vode. Jednom prilikom 
uhvatila se za kamen kao pesnica veliki, pa su je zajedno s kame¬ 
nom pomakli iz vode, iz čega se može zaključiti, da je ovo_ u nas 
najjači insekat, a i obimom najzamašniji. U tropskim krajevima, 
prave svoje domovine, Belostome noću poleću na jaku svetlost, ali 
ja u Podgorici nisam opazio, da naše to čine, ma da sam; svako veće 
izlazio u park do same obale Ribnice, gledajući da li će koja nale- 
teti na električnu sijalicu, pa je ni jedamput ne ugledah. 

U opšte kako su Belostome retke izvan svoje domovine, dokaz 
je i to, što sam u P odgorici krenuo čitavu cigansku mahalu i mnogi 
drugi svet, nudeći za svaku uhvaćenu Belostomu po 10, posle po 
20 i 30 dinara, i nijedne ne uloviše, ma da su gacali po plićacima 
i brzacima, s mrežama i košarama. 

Belostoma je do krajnosti retka u našoj zemlji, pa i u samom 
prostranom toplom Skadarskom Blatu, gde ju je samo jedan stari 
podgorički ribar video, koji je negda tamo ribu lovio, a ribari u 
Vranini ni jedamput, ma da ćelo mesto od ribarstva živi, Mesto 
opisivanja, kako Belostoma izgleda, što im ne bi dalo jasnu pred¬ 
stavu, ja sam svoju suvu Belostomu uza se nosio, da je očigledno 
posmatraju. I bez ovoga propitivanja i zoolozi dubrovački znaju, 
kao i oni, koji su išli u ekskurziju po Skadarskom Blatu, da je goli 
slučaj, ako se samo; bar na jednu namere. 

Primerak, koji šaljem., poklonio mi je g, Niko M a r ti¬ 
movi ć, profesor podgorički, koji Belostomu pozna već od pre, a 
odredio je vrstu po Brehm-u i J. J oubin-u. Ovde pridodaJta 
fotografija prirodne veličine jeste dar lekara g. dra. N e z n obi n- 
skog-a, a od Belostome iz njegova bogato' skupljenog prirođnjač- 
kog muzeja u Struzi. 

* Brehms Tierleben, II (1926) 139. 

** Pisac ovoga članka poklonio je uredniku »Prirode« jednu Belostomu. 

U ranijim perijodama Zemlje živele su beloslome takodjer 
dalje na severu sve do Bodenskoga Jezera. Njihovi ostaci poznati 
su već iz jurskib naslaga u Bavarskoj. Danas je prava postojbina 
Belostome Nil, — zbog čega je tako i prozvana, ali ona se također 
nalazi u Grčkoj, a. možda i u drugim balkanskim zemljama. Ima je, 
kako vidimo, i u vrućim našim oblastima, gde uspeva smokva, ma¬ 
slina, ružmarin i drugo južno bilje. Po koja Belostoma nad je se i u 
okolini Splita. 

U Breh m-u se navode za nilsku Belostomu samo dva nala¬ 
zišta iz naše države: reka Ombla kod Dubrovnika i Skadarsko Blato. 

Po tome što je Belostoma u našim krajevima d'oi krajnosti 
retka, rekao bih, da ona i ne živi u našim vodama stalno, nego da 
ju jaki vetar jug poduhvati, kad prne u vazduh, i donese poneku 
i u naše vode, kao što to redovno biva i s mnogim pticama, koje se 
ovda-onda pojedinačno jave tek kroz dug niz godina. 


STARENJE I POMLAĐIVANJE. 

NAPISAO BERTHOLD P. WIESNER, PRIOPĆIO DR. M. H. 

Ma bile životinje inače još kako različite, jedina im je sudbina, 
svima zajednička: starost i smrt. 

Prividno se samo čini, da su od te sudbine izuzete neke 
skupine biljaka i životinja. Mislimo ovdje jednostanične praživoti- 
nje (i bakterije i t. d.), koje se razmnažaju poglavito jednostavnom 
diobom: kad su dosegle stanovitu veličinu, njihovo se tijelo ras¬ 
padne u dva dijela, u dvije mlade »životinje kćeri«. Tako' kod njih 
ne može doći do postanka Iješine, ako naime, sve pođe dobrim 
putem, to jest ako prije toga ne postanu plijenom kojega nepri¬ 
jatelja ili žrtvom nepovoljnih uslova života. I upravo zbog toga, 
što se od njihove žive substance ne izgubi ništa ili samo nebitna 
množina, govorilo se u nauci o »neumrlosti j ednostaničnih bića«. 

Ali već iz dosadašnjih navoda proizlazi, da je ova tvrdnja 
zapravo samo figurativna, da ne odgovara posve istini. Jer kako 
nas opažanje uči, ne može ni pojedina praživotinja uvijek dalje 
živjeti: prije ili kašnje mora da se dijeli, a s time i prestaje njena 
individualna eksistencija, Obije novo nastale »životinje kćeri« za¬ 
počinju, da tako kažemo, od početka živjeti. Kao nove životinje 
moraju da se iznova razvijaju i da rastu sve do onoga časa, gdje 
će se opet podijeliti i tako napustiti svoj individualni bitak. 

Nema živa bića, koje bi moglo trajno postojati. Sva se živa 
bića neprestano mijenjaju i kod svih njih pojavljuju se prije ili 
kašnje i više ili manje jasni znaci starenja, koje napokon mora 
dovesti do smrti. 

To je pojava tako općenite vrijednosti, da nam se čini kao 
nešto, što se samo po sebi razumi)’ e, kao nešto, bez čega sebi ne 
možemo ni zamisliti proces života. Upravo poradi toga, možda se 
ne ćemo začuditi, što je biologija tako kasno počela skretati svoju 
pažnju problemu starenja i smrti. A ipak je znanost baš na tom 
zanemarenom području biologije, gdje je u krug svojega promatra- 

nj a povukla pojave, koje su prividno same po sebi razumljive, mogla 
proslaviti svoje najveće i najčudesnije triumfe. 

Biologija je zasad počela ozbiljno istraživati problem .starosti, 
ali se istraživanje kreće još na neizvjesnom tlu. Veliki uspjesi, koji 
su već postignuti, jedva još donose odgovor; oni nas većinom.tek 
uče, kako i što treba da pitamo. Otud dolazi, da o najznatnijim i 
najdubljim problemima ne možemo još mnogo iskazati, što više mi 
ih ne možemo još posve pravo ni formulirati. 

Stoga ćemo zasad napustiti odgovor na ova pitanja: Što je 
zapravo staranje? Na što da se svede malaksanje životne djelat¬ 
nosti, koje nastupa u nekoj određenoj dobi? Kako da se objasni 
to, da život ne teče trajno dalje, da organizam ne može ustrajati na 
visini, koju je jedamput postigao, nego da iza uspona mora doći 
pad? 

Sve to mi ne znamo, jer su nam nepoznate sile, koje uzrokuju 
starenje. U ostalom riječ starenje ima nekoliko značenja. 

Starenje znači prije svega »bivati stariji«, te je prema tome 
vremenski pojam, koji samo kazuje, da organizam postoji kroz vri¬ 
jeme, da neki lanac veže moje tijelo od danas sa tvorevinom, koju 
sam mogao u svome djetinstvu zvati »svojim tijelom«, premda se 
možda u meni ne nalazi više nijedan atom ođ onih atoma.,, koji su 
tada sastavljali moje tijelo. Prema tome može. starenje prije svega 
da znači prirast broja preživjelih godina, prirast »apsolutne sta¬ 
rosti« 

Iskustvo nas nadalje uči, d'a je starenje uvijek, a to znači bez 
izuzetka, u vezi sa promjenom u izgradnji organizma. Najprije se 
stvori tijelo i taj proces zovemo razvoj. Starenje u običnom smislu 
riječi znači upravo niz promjena, koje se pojavljuju u kasnijem 
životu, i to ne kod svih individua u isto vrijeme i u istoj .mjeri u 
svim organima i u svim funkcijama. U praksi dakako razlikujemo 
starenje, na koje se često tuži već muškarac od četrdeset godina 
od prave starosti, koja se normalno pojavljuje istom u poođmakloj 
dobi. Nijemci imaju za oznaku razlike pojmova starosti dva izraza 
»das Altern« i »die Vergreisung«. Francuzi također razlikuju iz¬ 
među » vieillesse« i »senilite«. Prvim izrazom označuju normalnu 
staračku dobu, u kojoj je čovjek, premda. /star, sačuvao' gotovo 
mladenačku jakost i svježinu, dok se drugi izraz odnosi na mnogo 
češću, jadnu sliku slomljenog starog čovjeka, kod kojega je osla¬ 
bila pamet i razum, popustile duševne i tjelesne sile i koji se samo 
s mukom vuče kroz život... 

Ali je vrlo teško, dapače nemoguće povući granicu između, 
starenja u užem smislu i prave senilnosti. Još više: tko može da 
razlikuje, što je još »razvoj«, a što već »starenje?« Tko može da 
kaže, gdje počinje starenje i kad se pojavljuje? Uza sve to:, prije 
ili kašnje ne oklijevamo reći: to je pojava starosti. Ali nam je.ne¬ 
poznato, na što ju treba svesti, što obraća razvoj u užem smislu, 
razvoj, koji još ide »gore«, ako se tako smije kazati, u razvoj, koji 
ide »dolje«, mladost u- starost? i - 

Naravno, biologija čovjeka, ili bolje biologija života mnogo 
se bavila, a i danas se bavi mišlju, kako da objasni uzroke starenja. 
Neki su držali, d,a je starenju uzrok neko samootrovanje, Kako je 
poznato, mnogi proizvodi naše izmjene materije (metabolije) upravo 
su otrovni za organizam. Oni se doduše u znatnoj količini iz tijela 
izlučuju: tako na primjer bubrezi filtriraju krv i između tad napolje 
mokraću. Ali se smije uzeti, da ovo vlastito čišćenje organizma nije 
savršeno, da se u tijelu ipak nakupljaju štetne taložine proizvoda 
raspadanja, a konac ovoga taloženja bila bi tad upravo autointofcsi- 
kacija (samootrovanje), koje dovodi do smrti. 

Za ovo mišljenje dali su nam uporišta rezultati umjetnih kultura 
tkiva i gajenja praživotinja (Protozoa). Ako se na primjer papučice 
(Paramaecium), pojedinačno' držane, ne stavljaju redovno u svježu 
vodu, prestane poslije nekoga vremena sposobnost dijeljenja, a 
s time i razmnažanje ovih sitnih bića. Voda se očito pomalo otruje 
izlučinamia papučica i tako zapne sposobnost dijeljenja, a ista se 
ova pojava može da motri kod stanica ostarjelog tijela — zbog 
čega se u neku ruku s pravom govorilo o »starenju« papučica. 
Svježa voda dovodi opet, da tako rečemo, do pomlađivanja: ako se 
štetni proizvodi raspadanja odstrane, proces diobe počinje iznova, 
jer je uklonjena »pojava starenja«. 

Slično opažamo u kulturama tkiva. Našlo se, da stanice živo¬ 
tinjskoga organizma većim dijelom nisu samo u unutrašnjosti tijela 
sposobne za život: sitni komadići tkiva dadu se dalje odgajati 
(kultivirati) izvan tijela na hranivm podlogama, koje se priređuju 
od krvi. 

Krvna plazma daje stanicama hranu, koju trebaju za život. 
Ali pomalo nakupe se i otrovni proizvodi izmijene tvari i ako se 
kulture od vremena do vremena ne »isperu«, propadnu. Inače se 
dadu odgajati po volji, kako dugo hoćemo. 

Uzrokom starenja smatrali su biolozi nadalje postepeno tro¬ 
šenje žive substance. Ovome mišljenju govori u prilog ponajprije 
anatomički nalaz kod starih organizama. Tako je sigurno', da se 
živčane stanice kod pčele sa starenjem suzuju, a ganglije izrode; 
a jednako se i u živčanom tkivu čovjeka jasno može da vidi dege- 
neracij a. 

Ali trošenje žive substance, ne smijemo sebi pomišljati tako, 
kao da stanice imaju neku određenu sposobnost života, kao da kod 
svojega postanja dobivaju neku tvar, koja se onda tečajem života 
pomalo troši i napokon potroši. Doista se nekad držalo, da je sud¬ 
bina živih bića određena potroškom ove zalihe životne tvari. Ali 
tome sigurno nije tako. Pomnom njegom uspjelo je stanice srca 
jednoga kokošijeg embrija održati mnoge godine na životu. Stanice 
su premještali uvijek iznova na svježe hranive podloge i one su 
nastavile ■— što više, one još i danas, mnogo godina od početka 
gajenja, nastavljaju da se množe; još danas, gdje bi životinja, od 
koje potječu, već bila davno mrtva. A nema razloga da držimo, da 
će jednoć morati propasti, ako im se samo budu trajno pružali po¬ 
trebni uslovi života. Odakle prije svega proizlazi, da se ne radi o 

potrošku nekih životnih tvari, što su ih stanice već u prvom početku 
primile kao neku poputbinu za život, ako one u starosti propadnu. 

S druge strane zapali bismo u tešku bludnju, kad bismo se u 
ovome slučaju dali zavesti, da govorimo o neumrlosti stanica kulti¬ 
viranih tkiva. Jer pojedina stanica ne živi trajno dalje: ona se na¬ 
protiv dijeli u uvijek nove stanice. Tako je doduše kultura neumrla, 
ako ima potrebne uslove života, pa se može dijeliti, ali nije neumrla 
pojedina stanica kao takva. 

I tako vraćajući se natrag pitanju o uzrocima starenja, moramo 
priznati, da ove uzroke još ne poznamo, ili možda tek u malenoj, 
vrlo malenoj mjeri, Jer sve što o samo otrovanju znamo, objašnjava 
nam vrlo malo ovaj tamni problem, a mišljenje o trošenju žive tvari 
nije u stanju da dalje pomakne naše znanje o toj tajni, U ostalom 
ako trošenje žive tvari ima nekoga udjela kod starenja, onda mora 
da je taj udjel vrlo malen. 

Stoga nam ne preostaje drugo, nego da naše znanje zasad 
smirimo na bitnim činjenicama, a odbacimo sva nesigurna naga¬ 
đanja. Svoje čitavo razmatranje treba. da izgradimo na tome, da. se 
život pojedinoga bića (individua) odvija, u određenom smjeru. Po¬ 
najprije dolazi rani razvoj iz jajeta, zatim razvoj do adolescencije 
(odra'slosti), a napokon stupa život na posljednju stepenicu, prije 
nego se surva u Ništa: dolazi starost (senilna degeneracija). Ne¬ 
brojeno puta iskusili smo, da j e niz ovih procesa postoj an, da dolazi 
zakonitošću prirode i da moramo čitavo odvijanje života shvatiti 
kao' jedinstveno događanje. Drugim riječima: starenje treba da se 
istražuje upravo tako kao i ostali procesi razvoja, a ne da se smatra, 
kao nešto bitno različito, jer ono dolazi upravo zakonito, kao i ostali 
stadiji života. 

Neki biolozi misle još, da starenje počinje već na vrlo ranom 
stepenu razvoja — već u embriju. Brzoj izgradnji tijela u ranim 
stadijima razvoja, imala bi odgovarati vrlo živa izmjena materije. 
Doskora ona spadne i s time započinje starenje. Što.zovemo senil¬ 
nim propadanjem, samo je izražaj nazadovanja u životnoj djelat¬ 
nosti, nazadovanje, koje je postalo osobito intenzivno, a vec tako 
rano započelo. 

Budućnost će pokazati, da li je pravo na strani ove ili one 
teorije. Nas neka zadovolji, da starenje zasad ne smijemo smatrati 
nečim bitno drugim od ostalih stadija razvoja i da kod starenja 
moramo sebi postaviti ista pitanja kao kod istraživanja razvoja. 

Najbliži problem je u isti mah jedan od najtežih: Može li se 
smjer životnoga procesa, smjer odvijanja života, okrenuti, može U 
se taj razvoj zaustaviti i prisiliti da pod je obrnutim smjerom. 

Nipošto, tako glasi odgovor, jer kod živih bića nema »na 
tražnih« procesa u pravom smislu ove riječi. Ako kamen, koji smo 
bacili ravno u visinu, padine opat okomito na zemlju, on je praktički 
prevalio opet isti put kao kod poleta u visinu. Nešto slična ne 
poznamo iz carstva živih bića. Ali ipak može neka preobrazba u 
tijelu dovesti do slike, koja nalikuje početnom (izlaznom) stanju. 

To se dešava kadšto kod »regeneracije«, to jest kod iznovične 
tvorbe izgubljenih dijelova tijela. Poznato je, da su u početku raz¬ 
voja stanice zameta prilično istovrsne; kašnje se razlikuju jedne 
od drugih, postanu »diferentne« i tako se od njih stvore nebrojene 
vrste stanica tijela. Ovaj proces, na kojem se u glavnom osniva 
razvoj, zove se diferenciranje. Tako* na pr. noga vodenjaka (Triton, 
Molch) sastoji od posve različitih skupova stanica; od’ mišićnih, 
živčanih, koštanih stanica; k tomu pridolaze još krvne žile, koža, 
žlijezde i t. d. — a sve je to postalo diferenciranjem iz prvobitno 
istovrsnih stanica ranoga razvoja. Prema tomu ide odvijanje života 
jednim određenim smjerom!; od istovrsnog, neodređenog postaje 
različito specijalizirano', to jest prilagođeno osobitim funkcijama. 

Amputiramo' li ličinki vodenjaka nogu, životinji će izrasti nova 
noga. Ali životinja nema više na raspolaganje nediferenciranih sta¬ 
nica, barem ne dosta, da joj izraste noga sa svim dijelovima. 

Na mjestu povrede nalaze se najprije samo- kožne i druge 
specijalizirane (diferencirane) stanice. Ove stanice promijene do¬ 
skora svoj oblik i svoju funkciju, pa se opet preobraze u nediferen¬ 
cirane stanice. Iz ovako stečenog indiferentnog materijala može tad 
životinja opet sagraditi nogu. Ako se pravo uzme, na rečenim stani¬ 
cama dogodilo se pomlađivanje, jer su stanice natrag stekle oblik, 
izgled i sposobnost embrijonalnih stanica. Pri tome se radi očito o 
novoj tvorbi: morale su nastupiti nove diobe, a s njima je mogao 
otpočeti novi razvoj; novo pstale stanice slične su stanicama, od 
kojih je nekad tijelo svoju tvorbu započelo. 

Takvih i sličnih primjera dalo bi se još navesti. Tako' opisuje 
C h i 1 d, glasoviti američki biolog, zanimljive procese pomlađivanja 
kod jednostavno građenoga crva planarije (Planaria velata), koji 
je tako nazvan, što je u njega tijelo pokriveno trepljama, kojima 
udara po vodi i tako sebi prigoni hranu. Kadšto se može kod ovih 
crva opažati, da se ne učahure i dijele, kako je to kod njih pravilo, 
nego da njihov zadak prividno obamre. Crv neko vrijeme vuče za 
sobom: obamrli zadak kao' balast, a kadšto životinja i pogine s njime. 
Ali to ne biva uvijek. U drugim slučajevima započinje na prednjem 
kraju, koji se uzdržao, regeneracija, koja sastoji u tome, da prednji 
dio upotrebi građu obamrlog zatka za izgradnju nove životinje — 
crv zapravo proždere sama' sebe. Učinak toga je nova za život spo¬ 
sobna životinja, koja je upravo izgradila svoje tijelo, pa može život 
iznova započeti. 

Opazilo se, da kod ovih crva dovodi do sličnih posljedica 
i glad. Ostavimo li životinju da dugo gladuje, ona sama sebe po¬ 
troši, umanjujući pri tome svoje tijelo do veličine, koja joj je za 
život bezuvjetno potrebna. Ona upotrebi vlastite organe kao rezer¬ 
vnu hranu i napokon dođe u stanje u kojem tako izgleda po svojoj 
građi kao u početku razvoja. 

Privedemo li životinji iznova hrane, razvoj opet započne —- 
životinja se gladujući na neki način pomladila. Još je ispravnije, 
ako kažemo, da je nazadovanje uslijed gladi omogućilo novi po¬ 
četak razvoja pomlađivanje. 

Napokon da navedemo još jedan vrlo poučljiv pokus, koji je 
izveo Hartmann također na takvom jednostavnom crvu. Pod 
normalnim prilikama dijeli se takav crv, kad je izrastao do neke 
mjere, u dvije »životinje kćeri« i time završi svoj individualni život. 
Hartmann je crvu amputirao zadak. Crv je iznova stvorio 
(regenerirao) izgubljeni dio, ali se, zauzet regeneracijom, nije po¬ 
dijelio, nego dalje živio. Kad je pak dovršio regeneraciju, Hart¬ 
mann mu nije ostavio vremena za diobu, nego mu je novo stvoreni 
zadak opet amputirao ,a kad je crv proizveo novi regenerat, postu¬ 
pao je Hartmann opet istim načinom i taj pokus ponovio' nebro¬ 
jeno puta. Iza svake amputacije slijedila je nova regeneracija, a 
bila bi očito slijedila bez kraja, da je učenjak dalje nastavljao svoje 
zahvate. Crv je, da tako kažemo, postao neumrli, živio je tako dugo 
dalje, ddk je morao regenerirati amputirani dio, a nije se mogao 
dijeliti. 

Pod normalnim prilikama ima crv kao svaka životinja odre¬ 
đenu granicu razvoja. On raste do neke mjere, izgrađuje svoje 
tijelo. Kad se to dogodilo, prije ili kašnje dolazi kraj njegove eksi- 
s tenci je, kao i svake druge životinje, koja se razvila do definitivnoga 
oblika, to jest koja je izgradila tijelo, značajno za njezinu vrstu. 
Drugim riječima: životinja se razvija i raste talko dugo, dok nije 
»gotova«. U pokusima, što ih je izveo Hartmann, životinja se 
uvijek iznova natrag baca na jedan prijašnji stepen razvoja, ona 
se uvijek iznova silom pretvara u životinju, koja nije »gotova« i 
koja upravo poradi toga mora opet početi izgrađivati ono, što je već 
jednoć ili više puta izgradila. 

Život je identičan sa razvojem, a to znači, da razvoj ne može 
biti drugo, nego izgradnja nove životne substancije. To se događa 
kod rastenja, diobe, regeneracije, to se događa i kod kultura tkiva, 
a napokon je to slučaj i kod Hartmann-ovih pokusa. Živa bića, 
izgrađuju se sama, kako izgrađuje zidar kuću; čim su živa bića 
gotova, završena je i njihova zadaća. Što mlađe je neko živo biće, 
to veći dio zadaće leži pred njim, i obratno: ako pred njim leži još 
velik dio djelovanja, ono ima pred sobom također još vremena za 
život, uzevši dakako, da može ponovo ispuniti svoju zadaću. A to 
je baš ono, što ne mogu sisavci, što ne mogu uopće više životinje 
i zbog toga ne može biti kod njih govora o tome, da bi mogli potpuno 
natrag postići mladost: kod njih je pomlađivanje u punom smislu 
riječi nemoguće. 

Da se uklone nesporazumci, do kojih bi moglo dovesti pomanj¬ 
kanje jasnih oznaka, treba još ovo dodati. Netko bi možda mogao 
ustvrditi, da je tijelo čovjeka »gotovo« već davno’ prije starosti, a 
ipak dalje živi'. Ali tako se riječ »gotov« nema razumjeti. U tijelu 
čovječjem stvaraju se neprestano nove stanice, a bitni procesi teku 
postojano dalje, naročito stvaranje nove žive substance, i ako u 
smanjenom stepenu, dok napokon svi ti procesi ne stignu do^svoje 
granice, I nastajanje senilnoga tijela ne može se objasniti čistom 
degeneracijom, i ono je posao izgradnje. Ma kako čudnovata ova 
tvrdnja u prvom trenutku zvučila, svatko se može uvjeriti, da se 

na primjer kostur mijenja, preobličile (naročito kostur lubanje) 
a ne biva samo tobože »lošiji«. Samo što ovaj posao izgrađivanja* 
pomalo popušta, biva sve slabiji Njegov konac je svršetak života' 
Zašto taj posao svršava, to ne znamo, a odgovor na ovo pitanje leži 
u daljini, koja nam još niti ne sviće. 

Otud izlazi, da ćemo samo tamo moći govoriti o pomlađivanju, 
gdje je organizam kao cjelina doveden na mlađahni stepen. Ali i u 
tome slučaju ne možemo suzbiti sumnju, jer ako točno uzmemo, ni 
crv se ruju kao cjelina poslije amputacije pomladio. Naprotiv iz 
preostatka postala je životinja, koja je mlada, kako to kaže 
ruetter o sličnom slučaj u. 

Izgledi, koji preostaju pobijanju starosti poslije ovih izvoda ja 
nisu uza sve to maleni. Ma da je pravo pomlađivanje isključeno,' 
nauka je i na ovome području otkrila već mnoge mogućnosti, kako 
to nepobitno dokazuju sjajni pokusi, što su ih u posljednjem dece¬ 
niju izveli neki glasoviti biolozi (B r o w n - S e q u a r d, B e r- 
t h o lđ, St e i n ach, Harms, Thorek, V o r onov.Schm i d t, 
Sand, w 1 1 h e I m, Doppler, Last, Benjanin, Allen, 
D o i s y i drugi). ' 


Berthold P. Wiesner, Das Problem der Verjiingung. Berlin 1927. 


PABIRCI 


Azija —• kreacioni centar (nasta'ja- 
lište) uvijek novih životinjskih tipova. 

Intenzivni studij recentnih (savreme- 
nih) i fosilnih kopnenih fauna i nji¬ 
hovo upoređivanje sve više nas upu¬ 
ćuju na zaključak, da je najveće i sta¬ 
rinsko kopno Eurazije, a naročito 
istočni i jugoistočni dio Azije, stalno 
činio nasta.jalište i ishodište novih, 
mladih i žilavih životinjskih tipova. 
Jedna od glavnih bioloških osobina 
takvih mladih tipova u tome je što 
su ekspanzivni i, zauzevši u nastaja- 
lištu raspoloživi životni prostor, šire 
se dalje potiskujući starije njima po 
načinu života slične tipove. Ovako u 
svojoj egsistenciji ugroženi stariji ti- 
povi dijelom propadaju, dijelom uz- 
miču u zaštićene prostore gdje se even¬ 
tualno mogu kao ostaci ili relikti još 
neko vrijeme sačuvati. 

Pobjedna najezda mladih azijatskih 
tipova dolazila je u starijoj i novijoj 
geološkoj prošlosti (n. pr. u ogromnim 
razmjenama u nizine Evrope poslije 
oledbe) u više mahova. Preko Evrop¬ 
skog kopna dospjevali su ti mladi ti¬ 
povi prilagođujući se postepeno na 
sve topliju klimu sve do južne Afrike 


potiskujući ispred sebe stariju, u žila¬ 
vosti oslabljenu, faunu koja se samo 
na pojedinim pogodnim mjestima kao 
relikt sačuvala. 

No, ovo nije jedini smjer prodiranja 
azijatskih tipova. Ne manje inten¬ 
zivni priliv istih tekao je preko Be’n- 
ringovog mosta, kadgod je bio ma i sa¬ 
mo prolazno uspostavljen, u Ameriku. 
I tu opet vidimo kako su se agresivni 
useljenici dalje proširivali prema jugu 
opet potiskujući staru autohtonu fa¬ 
unu sve dalje na jug gdje i sada na¬ 
lazimo, slično kao u južnoj Africi, 
ostatke najstarijih fauna. Južnoame- 
rička autohtona fauna bolje se mogla 
sačuvati nego afrička, pošto je južna 
Amerika bivala kroz duge geološke 
periode morem odjeljivana od kopna 
sjeverne Amerike. Tek od gornjega 
pliocena Južna je Amerika u stalnoj 
vezi sa Sjevernom (sad je ta veza 
umjetnim načinom: Panamskim pro¬ 
kopom opet prekinuta). I fauna Sje¬ 
verne Amerike bila je oledbom veoma 
prorijeđena; slično kao u Evropu na¬ 
grnuli su Azijati u taj skoro prazan 
prostor i otuda imamo tolike paralele 
u obim tim faunama. 


U najmanjoj mjeri, naročito ne u 
geološki novije doba, imali su mladi 
azijski tipovi pristup preko juga u 
najmanji kontinenat, u Australiju. 
Ovamo je napredovanje teklo vrlo 
sporo i vrlo isprekidano. Zato su se u 
Australiji mogli starinski životinjski 
tipovi najbolje sačuvati. 

Sad nam je jasno, zašto su najsta¬ 
riji recentni životinjski tipovi saču¬ 
vani baš na najjužnijim okrajcima 
južnih kontinenata. I. H. 

Gleda kao tele u šarena vrata. 

Ako ste kad nenadano upali među go¬ 
veda na paši, mogli ste opaziti, kako 
se životinje zablenu i kako neko vri¬ 
jeme ukočeno u vas bulje... 

Isto rade i antilope. 

Lovački izvještaji pričaju nam o toj 
osobini progonjenih antilopa i raznih 
vrsta divljih goveda, koje u paničkom 
bijegu iznenada zastanu i začuđeno 
bulje u lovca. Zašto se ove životinje 
tako vladaju, o tome se malo kad 
može čitati. Između redaka se razabire, 
da je tomu g.avni razlog »glupost 
preživača«. 

Isto se priča o engleskom govečetu, 
koje živi u poludivljem stanju u La- 
narkshire-u. Duhoviti promatrač živo¬ 
tinja i slikar Ludwig Beckmann 
posjetio je ovu goveđu vrstu u njenoj 
postojbini i piše o njoj ovo: 

»Kad sam se stadu približio, podigoše 
se životinje i stadoše me nepomično 
gledati. Njihove glave nisu bile pri tom 
izdignute preko visine leđa; dapače 
mlađe životinje, koje su mi bile naj¬ 
bliže, spustile su glave duboko sve do 
koljena, da me oštrije zahvate okom, 
i taj njihov stav podavao im je van- 
redno rukav izgled. Kad sam se bio 
primaknuo na kojih dvadeset koraka, 
stado je počelo polagano odmicati« ... 

»Odmicalo je u velikom luku i tad 
se iznenada zaustavilo na jednoj pro- 
galini, pri čemu su sve životinje opet 
uspravile glave nepomično prema meni. 
Sad sam pokušao, da im se po drugi 
puta prišuljam; ali stado se krenulo 
već na 120 koraka, a zaustavilo se 
istom u velikoj daljini. Životinje po- 
stadoše odsad tako plahe, da bi ih 
sigurno bio izgubio iz vida, da sam po 
treći puta izveo pokus. Stoga sam 
držao za najbolje, da se povratim do 
naših kola i da. ih odande promatram 
pomoću dobra dalekozora, I gle! Iza 
nekoliko časova životinje su se umi¬ 
rile; jedna je za drugom polegla na 


mjestu, gdje je stajala, i stala je pre¬ 
živati«. 

Beckmann drži, da je englesko 
poludivlje goveče steklo ovu osobinu 
istom u sužanjstvu, jer je perivoj, u 
kojemu živi, okružen zidovima. Zbog 
toga uklanja se ovo goveče, kad ga 
čovjek progoni, u luku. 

Ali ovaj nazor je posve kriv, jer 
se upravo tako vladaju i afričke anti¬ 
lope, kao na pr. gnu, koji živi na 
nepreglednim otvorenim ravnicama 
južne Afrike, 

Pravi razlog ovom osebujnom vlada¬ 
nju biti će slabovidnost ovih životinja. 

M e n g e s piše isto o bradavi- 
častoj svinji (Phacochoerus afri- 
canus, Warzenschwein). Sve, što je 
napadno, pobuđuje njezinu radoznalost. 
Desilo mi se, da se svinja, premda me 
je već vidjela, ipak oprezno približila, 
da čudnovati predmet promotri tačnije, 
a dala se u bijeg istom onda, kad sam 
je lupom prestrašio. 

Ako se osobina goveda, da bulji u 
neobične predmete, svede na njihovu 
slabovidnost, onda se i poznata reče¬ 
nica »gleda kao tele u šarena vrata« 
nema uzeti tako, kao da se s njom 
tele predstavlja kao simbol bedastoće, 
nego ju treba tumačiti kao izražaj 
slaba vida ili fina njuha. B r e h m 
piše o govedu punim pravom: »Među 
sjetilima zapada prvo mjesto njuh; i 
sluh je dobar, ali vid nije osobito 
razvijen«. 

Zbog toga, što je kod goveda gubica, 
bolje nos, temeljno sjetilo, a oči su 
od sporedne važnosti, bivaju nam jasne 
i druge prividno čudnovate stvari. 
Schlatter, koji je živio mnogo go¬ 
dina među Tatarima, priča ovo: 

»Sve južno-ruske i tatarske krave 
imaju tu osobitost, da se dadu dojiti 
samo u prisuću teieta. Pogine li tele, 
dovoljno je, da se kravi kod mužnje 
predloži svlak teleta ili još bolje 
nakljukana koža teleta, da krava osjeti 
njegov vonj. Bez ove varke krava ne 
bi dala ni kapi mlijeka, nego bi se 
razbolila i poginula. 

Ovaj primjer je ujedno dokaz o 
slabom vidu krava. Čini se, kao da 
dojilja krava ne može pravo razliko¬ 
vati mrtvo tele od živoga; kao da je 
za nju glavna stvar vonj kože ... 

G. Jager tvrdi u ostalom, da se 
tako postupa i s ovcama u Njemačkoj. 

Brehm navodi o divljem govedu 
mnogo primjera, iz kojih se jasno vidi, 
da je u njih njuh glavno sjetilo. 

Ako se nadalje uvaži, da ove živo¬ 
tinje imaju veliku sposobnost snala¬ 
ženja u prirodi i da izvrsno pamte i 
najmanje sitnice svoje uže postojbine, 
onda nas sadržaj rečenice »gleda kao 
tele u šarena vrata« ne može iznena¬ 
diti, jer nam ova rečenica kazuje baš 
protivno, nego se općenito misli. Nije 
tele, koje se zablenulo, kad je na po¬ 
vratku s paše kući, našlo šarena vrata, 
bedasto, nego je naprotiv pametno, jer 
je opazilo promjenu, koja se dogodila 
za njegova izbivanja, a koja ga je iz¬ 
nenadila zbog slabih očiju. Tele će se 
tako vladati i onda, ako se dogodi 
kakva druga promjena na vratima: 
ako se vrata premjeste, naprave veća 
ili manja, šira ili uža. 

Tele se ne će zablenuti, ako se na 
vratima izvedu neznatni popravci. Po¬ 
što je u njega vrlo fino sjetilo njuha, 
vjerojatno je, da promijenjeni izgled 
vratiju ne izaziva njegovo čuđenje, 
nego više neobični miris vapna ili 
nove boje. Posve se pravo tumači vla¬ 
danje govečeta koje vode u klaonicu. 
I ono zastaje, otimlje se i plaho ogle¬ 
da, ali po svoj prilici ne zbog toga, 
što ulazi u novu zgradu, nego zbog 
mirisa krvi, koji osjeća njegov fini 
nos. (Po Th. Zell-u). — H — 

Još dvije biljke poznate kao »al- 
raun«. U vezi sa člankom g. dra. A. 
Vrgoča iz prošloga broja »Prirode« 
vrijedno je spomenuti još dvije biljke, 
koje se bizarnošću svojih podanaka i 
njihovom primjenom u čaroliji i puč¬ 
koj medicini mogu uporediti sa man- 
dragorom. 

Jedna od njih, poznata inače pod 
imenom »divlje alraune« a često i za¬ 
mjenjivana s pravom, spada u poro¬ 
dicu Liliacea, a naučno joj je ime 
Allium victorialis L. Istoga je roda 
kao i domaće vrste luka, na koje 
uostalom i liči, a naš je narod zove 
(po Šuleku) zmijin luk, divlji 
luk, zmajski česan, mrežasti 
č e s e n i t. d. Nijemci je nazivaju 
Siegivurz, Allermannsharnisch. Raši¬ 
rena je u brdskim krajevima (1700— 
2400 m), a kako dolazi obično u ma¬ 
sama. daje cijelome kraju svojim bli— 
jedožutim cvjetovima naročiti karak¬ 
ter, potiskujući i zagušujući ostalo 
bilje. 

I ako njezina lukovica nije onako 
idealno formirana, kao što znaju biti 
neki oblici korijena mandragore, ipak 
je ona privukla narodnu maštu i stvo¬ 
rila oko sebe cijelu legendu. Oblici, 


koji su kolali u narodu, (dva se još 
sada nalaze u bečkoj dvorskoj biblio¬ 
teci, a tamo su dospjeli kao vlasni¬ 
štvo Rudolfa II. iz njegova fizikalnog 
kabineta) većim su dijelom naknadno 
dotjerani čovječjom rukom (SI, 1,). U 
pučkoj ga medicini upotrebljavaju za 
ublaživanje bolova, tako da ga zgnje- 



Sl. 1. Lukovica zmijinog luka (Allium 
victorialis) sa čovječjim likom (G. W. 
Gessmann, Die Pflanzen im Zauber- 
glauben, str, 89). 


če i priviju na bolesno mjesto. Djelo¬ 
vanje mu potječe od ljutoga soka, 
koji se nalazi u stanicama mesnatih 
listova na lukovici. Lukovicu sa čo¬ 
vječjim likom nosili su najviše sa so¬ 
bom kao skupocjeni amulet u obrani 
protiv uroka, čarolija, zlih duhova 
i t. d. Zbog toga su je nosili i ratnici 


i rudari. Za zaštitu goveda zakopavali 
su je pod stajskim pragom kao i ko- 
zlac (Arum maculatum). 

Sličnu moć pripisivali su i rizomu 
paprati Aspidium Baranez iz Srednje 
Azije, poznate u mađiji pod imenom 
>Agnus scyfhicus«. Do 20 cm dugački 
i debeli rizom ne zadire u zemlju, ne¬ 
go se prostire poviše nje, spojen sa 
zemljom samo pomoću četiri korijen- 
čića, kao sa četiri noge. Pokriven je 
gustim i mekanim ljuskama poput vu¬ 
ne, pa sa svoja četiri korijenčića daje 
uz nešto mašte — sliku janjeta. (SI. 2.). 
Odatle i ime u mađiji. Kod zareza 
curi iz rizona obilno crveni sok. Lju¬ 
ske njegove, poznate pod imenom » Pa- 
leae Cibotii « ili »Pi/i Cibottii«, upo¬ 
trebljavale su se kao sredstvo za za¬ 
ustavljanje krvi, a dolaze još i danas 



SI. 2. Podanak paprati Aspidium Ba¬ 
ranez, poznat pod imenom scitsko janje 
(Agnus scyticus) (G. W. Gessmann, 
Die Pflanze im Zauberglauben str. 85), 

u upotrebu kao »Paleae haemostati- 
cae«. U Indiji ga zovu » Penghavar « i 
slično ga upotrebljavaju. Narodna ma¬ 
šta vidjela je u bizarnom obliku rizo- 
ma stvorenje napola životinju napola 
biljku, pa je razumljivo da mu je pri¬ 
pisivala i čudnovatu, nadnaravnu moć. 
Tako je donosio ženama plodnost i 
bogatstvo, a muževima slavu i časti. 
Njegov je posjednik bio siguran za 
dug život i t. d. Po jednima to nije 
biljka nego janje, nastalo iz dinje, što 
je rasla s one strane Kaspijskog Je¬ 
zera, po drugima je opet biljka, koja 
je kao plod donijela na svijet janje. 
Janje je vezano, popase naokolo svu 
travu i ugine. Teško se sačuva i zbog 
toga je bila u velikoj cijeni, još većoj 
od spomenutih ostalih biljaka. Posje¬ 
dovali su je samo bogatiji ljudi. 

Dr. F. K. 

Porijeklo kave. Mnogi misle, da je 
kava u davnini došla u Evropu i da 


se već od davnine pije. Ali tOme nije 
tako, kako nas uvjerava prof, I. 
Ruska (Medizinische W elt, 1929, 
br. 1.3). Po njem uporaba kave nije 
starija od uporabe čokolade i duhana. 
Kava je došla u Evropu nekako u 15, 
stoljeću. 

Kavovac se sadi u ogromnim kultu¬ 
rama u južnoj Arabiji (Jemenu), ali 
Arabija nije njegova prava domovina. 
Coffea arabica raste divlja samo u 
brdovitim predjelima Abesinije, naro¬ 
čito u pokrajini Kaffa, i prema jugu 
sve do velikih jezera. Kavovac je zim¬ 
zelen grm, ima lišće slično lovor-viš- 
nji, cvijet bijel i mirišljiv, .a plod 
crven poput skrleta. U svakom plodu 
su po dvije sjemenke, poznate kao ka- 
vino zrnje. Kofeina sadržavaju i crve¬ 
ne ljuske i meso ploda. U orijentu se 
ne priređuje napitak samo od zrnja, 
nego i od pečenih i u prah satrvenih 
ljusaka. 

Uživanje kave započelo je sigurno 
u Abesiniji, ali se ne zna, kako je do 
toga došlo. Ima o tome raznih verzija. 
Priča se, da je uzbudljivo djelovanje 
ploda najprije opaženo kod koza i 
deva, dok druga verzija hoće, da je 
to djelovanje, uživajući kavin plod, 
otkrio neki putujući monah i onda 
preporučio članovima svojega reda 
uživanje kave. Ruska drži, da je 
ljude do uživanja kave dovelo opaža¬ 
nje, koje su stekli udišući njezin miris 
kod izgaranja grana, natovarenih plo¬ 
dom. U Arabiji (Jemenu) uveli su 
kavin napitak u početku 15. stoljeća 
abesinski monasi-prosjaci, koji su 
imali zgode upoznati se s kavovcem i 
njegovim svojstvima u njegovoj do¬ 
movini. 

Po jednoj predaji uveo je u Ara¬ 
biji napitak neki Ali ibn Omar al- 
Schadhili, koji je živio u Mokki i 
odlikovao se svetim životom. Još da¬ 
nas štuju ovoga sveca u Mokki kao 
zaštitnika (patrona) saditelja, kuhača 
i potrošača kave. Predaja tvrdi, da se 
još za života rečenoga sveca uvela 
upotreba kave u Mokki. Doskora se 
počela kava piti i po mošejama, otvo¬ 
rene su i kavane, u kojima se skupljao 
muški i ženski svijet kod glazbe ili 
šaha. Pravovjerni počeli su dakako to¬ 
me prigovarati, smatrajući svetogrđem 
pijenje kave po mošejama. Ovaj po¬ 
kret nije ostao bez posljedica, jer je 
sultan Quansuh 1511. godine na 
glasovitoj kavskoj sinodi u Mekki za¬ 
branio kavu zbog njezine opojnosti, 
uporedivši je s vinom. 



249 


248 

I u Kairo došla je kava preko je¬ 
menskih derviša, koji su u mošejama 
spojili uživanje kave sa vježbama u 
pobožnosti. I ovdje su vjerski zaneše- 
njaci 1532. godine pokušali zabraniti 
uživanje kave. Došlo je dapače do 
ozbiljne pljačke trgovina s kavom i 
zlostavljanja njihovih vlasnika, ali je 
na kraju ostalo sve pri starom. Ljudi 
nisu mogli više napustiti aromatično 
piće. 

Iz Egipta, kojim su tad vladali Tur¬ 
ci, raširila se kava po Siriji, Perziji i 
evropskoj Turskoj. 

U Carigradu otvorene su prve ka¬ 
vane 1554. godine. One su doskora 
privukle besposlice i literate, koji su 
tamo svoje vrijeme provodili čitajući 
raspravljajući ili igrajući razne igre 
kod kave. Poslije su počeli u kavane 
zalaziti takodjer diplomati i učenjaci 
i tako je pritjecaj gostiju bivao sve 
veći. Dakako opet se našlo nezadovolj¬ 
nika, koji su stali pobijati ovu novo¬ 
tariju, ali napokon se sve dobro rije¬ 
šilo, kad su »pastiri svojih vjernika« 
udarili velike poreze na omiljelo piće 
i tako došli do svoje koristi. 

Strophanthin. Tako se zove otrov, 
koji se dobiva od biljke Strophan- 
thus-a. Nje ima osobito mnogo u za¬ 
padnoj Sahari, u predjelima; Velikih 
močvara, koje se zovu Gidi, koje se 
protežu prema jugu od 20 do 30 stup¬ 
nja širine. Tu se na mnogim mjestima 
ova biljka puzavica i povijuša upravo 
razbujala i prekrila daleke prostore. 
Strophanthus spada među najljuće 
biljke otrovnice sjeverne Afrike. Do¬ 
lazi u dvije vrste, od kojih ima jedna 
crvene cvjetove, druga modre. Lišće 
je duguljasto i vrlo dlakavo. Lišće, 
koje nije otrovno, rado jedu mule, ali 
deve i ovce ne će da ga jedu. Smeđe 
sjemenke dozrijevaju u srpnju, a na¬ 
laze se u zelenkastoj čahuri. Ove sje¬ 
menke sadržavaju mastan, vrlo otro¬ 
van sok, iz kojega crnačka plemena 
močvarnih predjela južno od okuke 
rijeke Niger prešaju otrov za strelice, 
koji zovu Fasa. Iz toga soka dobiva 
se također poznati otrov strophanthin. 
Ovome otrovu pripada u Africi, a na¬ 
ročito u Maroku, od davnine važno 
mjesto među sredstvima, kojima se 
zločinci služe kod potajnih umorstva. 

Sabiranje sjemena od Strophanthus-a 
skopčano je s velikim trudom i troš¬ 
kom. F. W. Franke, koji je ne¬ 
davno boravio u područjima zapadne 
Sahare, tvrdi, da bi Gidi močvare mo- 


PRIRODA 


gle opskrbiti čitavi svijet ovom otrov¬ 
nom i ljekovitom biljkom. Tamošnji 
urođenici uzimlju zrnca od Strop¬ 
hanthus-a kao lijek protiv pustinjske 
groznice. Ova groznica svršava veći¬ 
nom smrtno, ako nastupi mlohavost 
crijeva. Franke priča, da je od uro¬ 
đenika naučio, cijeniti ovu biljku kao 
lijek od groznice. Prolazeći zaraže¬ 
nim predjelima, uvijek je uza se nosio 
u maloj srebrnoj kutiji zalihu Strop- 
hanf/ius-zrnaca za slučaj potrebe, jer 
njihovo uživanje oživljava kontraktil- 
nost crijeva. On sam uzimao je u po¬ 
četku na dan po tri zrnca, a isti broj 
davao je svakome čovjeku svoje ka¬ 
ravane. Tako je prošao kroz područja 
groznice, ikoja inače među Evropej- 
cima i Arapima traže tako mnogo¬ 
brojne žrtve, da nije izgubio ni jed¬ 
noga čovjeka. Postepeno je Franke 
broj zrnaca povisio na deset, a ta bi 
množina pod normalnim prilikama pri¬ 
vela časovitu smrt uzetošću srca. 


Biljke koje su davale ili i danas 
daju materijal za hartiju. Najstarija 
biljka, koja je davala materijal _ za 
hartiju, to je van svake sumnje papirus 
ili ciperus (Cyperus papyrus L.), koji 
je u starom vijeku mnogo gajen u 
Siriji i Egiptu i iz čijih se stabala 
odcjepljivanjem listova iz uzduž pre- 
siječenih stabala spravljala hartija još 
na 1.000 god. prije Kr. Na toj hartiji 
pisali su ne samo u Egiptu, već i u 
staroj Grčkoj i Rimu: Ciceron, Virgi- 
lije i dr. Hartija papirusa odlikovala 
se velikom čvrstinom, o kojoj svjedoči 
već ta okolnost, da su se ispisane nje¬ 
ne smotulje, kao one koje su nađene 
u Herkulanu. dale još razviti i čitati. 
Jedina pak mana ove hartije bila je 
njena skupoća. Za jedan od prilike 
naš tabak plaćano je oko 5 zlatnih 
franaka. Stoga su na ovoj hartiji 
mogli pisati samo bogati, pa i oni su 
na njoj napisane strane brisali i po¬ 
novo ispisivali. 

Proizvodnjom hartije iz papirusa 
zanimalo se u starom Egiptu i Siriji 
mnogo hiljada ljudi i proizvedena har¬ 
tija pod imenom papirus izvozila se 
u sav tada obrazovan svijet. S obzirom 
na visoku cijenu papirusa, stalno su 
činjeni pokusi, da se za proizvodnju 
pisaće hartije nađe neka druga jefti¬ 
nija sirovina; i kada se na kraju u 
tome uspjelo proizvodnjom hartije od 
krpa, skup papirus bio je potpuno po¬ 
tisnut. Najduže se još održala njegova 

proizvodnja na Siciliji, gdje je pa¬ 
pirus gajen sve do 13. stoljeća, dok 
se nekad slavna egipatska hartija izgu¬ 
bila još u 10. stoljeću. Na Siciliji se 
može u nekim močvarnim krajevima 
vidjeti papirus i danas, ali u Egiptu, 
gdje je nekad bio jako gajen, danas 
je posve rijedak. 

Druga značajna biljka, koja daje 
materijal za spravljanje hartije, jeste 
aralija (Aralia papyrifera Hook), po¬ 
rijeklom sa ostrva Formoze, gdje i 
danas divlja raste. Ona se gaji kao 
industrijska biljka, ne samo u svojoj 
domovini, već i u južnom i istočnom 
Kitaju. To je vitko drvo, palminog 
rasta, ispunjeno lakom bijelom sfži, 
od koje spravljaju čvrstu hartiju. Har¬ 
tija od aralije razlikuje se od naše 
hartije time, što je tako reći nepro¬ 
mijenjen biljni proizvod. Ona nalazi 
primjene u štampi na kamenu, zavija¬ 
nju i izradi vještačkog cvijeća. 

Treća biljka to je brusonetija (Brous- 
sonetia papyrifera Herit), drvo 3—10 
metara visoko, proraslo mliječnim 
sokom. Porijeklom je iz Kitaja, ali 
se mnogo gaji i u Japanu, na Formozi, 
nekim Sundskim ostrvima, a u novije 
vrijeme i u toploj sjevernoj Americi, 
kao i u južnoj Evropi. Ona zaslužuje 
spomena naročito zato, što je u Ki¬ 
taju iz njenih lika proizvođena hartija 
još na 100 god. prije Kr. I danas daje 
ovo drvo u svojoj domovini materijal 
za finu i neobično čvrstu hartiju, koja 
se dovozi pod imenom kitajske hartije 
i u Evropu. Pošto je neobično meka¬ 
na, upotrebljavaju je u Kitaju mjesto 
džepnih maramica, osim ovoga tkaju 
Kitajci iz njenih vlakana i razne tka¬ 
nine. 

To bi bile najvažnije strane biljke, 
koje su davale ili i danas daju mate¬ 
rijal za hartiju. Od naših biljaka daju: 
lan, konoplja i pamuk materijal za 
finu hartiju, slama žitarica za hartiju 
od slame, a jela, smrča i dr. drveće 
za hartiju od drveta. 

Biljke, koje eksplodiraju. U južnoj 
Evropi i Aziji raste biljka, poznata 
pod imenom Dictamnus albus, koja ima 
neobična svojstva. Biljka raste u obli¬ 
ku grma, a grozdasti njeni cvjetovi su 
bijeli ili ružičasti. Ako se za toplih 
mirnih dana približimo grmu sa zapa¬ 
ljenom žigicom, planut će najednom 
cijeli grm, a kad se plamen stiša, grm 
je opet onakav, kakav je i prije bio, 
samo što neki osebujan miris govori 
o tome, da je ovdje nešto gorjelo. Ra¬ 




zlogom ovih eksplozija smatraju istra¬ 
živači neko eteričko ulje, koje se na¬ 
lazi u cvijetu diptama, a svojstvo mu 
je, da pod utjecajem topline stvara 
lako upaljive plinove. Za vrućih dana, 
kad se diptam sav rascvjeta, često je 
okolni zrak tako ispunjen plinom, da 
se kadšto prije oluje i sam zapaljuje. 
Udisanje plinova može kod čovjeka 
uzrokovati slabinu, omaglicu, a kadšto 
i nesvijesticu. — Male vatrene eksplo¬ 
zije dešavaju se i kod drveta imenom 
acajou, koje raste u Zapadnoj Indiji 
i u Južnoj Americi, a poznato je još 
pod imenom »bubrežno drvo«. 

Njegovi plodovi, t. zv. Acajou-orasi 
imaju osobite slojeve stanica, koje su 
ispunjene jednim lako upaljivim uljem. 
Zapalimo li u blizini Acajou-ploda va¬ 
tru tako, da se plod zagrije, rastegne 
se uzduh ispod lupinke sjemena i sta¬ 
ne istiskivat iz ploda ulje. U istom 
trenutku ulje se zapali i blješčući iz¬ 
vodi oko oraha mali vatromet. 

Z. šp. 

Više bića dolazi na svijet, nego što 
može da živi na Zemlji. Postoji nad- 
proizvodnja života. Za sve nema do¬ 
voljno hrane i zraka, a ni mjesta. Ra¬ 
čuna se, da bi samo jedan par vrabaca 
stvorio kroz dvadeset godina — kad 
nijedan vrabac ne bi uginuo — toliko 
vrabaca, da bi pokrili prostor, koliki 
zaprema država Indiana. — Ženka raka 
izbaci u jednoj sezoni 10.000 jajašaca, 
a ostriga — 2,000.000 jajašaca. Ženka 
bijeloga mrava (termita), kad odraste, 
ne čini drugo ništa, nego leži u svojoj 
ćeliji i nese jaja. Ona snese 80.000 
jajašaca na dan kroz nekoliko mje¬ 
seci. Naravni prirast jednoga para 
tako zvanih ciganskih leptirića uništio 
bi sve biljke u Sjedinjenim Državama 
kroz osam godina. Jegulja nese jaja¬ 
šca (ikru) samo jednom u svom živo¬ 
tu, ali broj jajašaca je skoro nevjero¬ 
jatno velik — 5 do 20 milijuna — što 
zavisi o veličini ribe. Stanovite niže 
vrste životinja se množe tako brzo, da 
bi njihovo potomstvo ispunilo mora 
za nekoliko dana, kad bi sve ostalo 
na životu. Kad bi se iz svakoga jaja¬ 
šca bakalara izlegla i narasla riba, 
samo jedan par tih riba proizveo bi 
kroz dvadeset i pet godina rpu ribe, 
veliku poput Zemlje. 

Jedna od posljedica te nadproizvod- 
nje životinjskoga života jeste sveopća 
borba za opstanak. Zemlja je ratište. 
Mi ne znamo, kako bi moglo biti na 
drugim planetima, ali je život golema 

tragedija na ovoj kruglji, na kojoj je 
nama bilo dosudjeno, da se rodimo. U 
težnji za životom vrste se guraju, tu¬ 
raju i tamane jedna drugu, I to gura¬ 
nje, turanje i istrebljivanje vršilo se 
uvijek od samoga početka života na 
Zemlji pred milijune godina. 

Znanost pozna do danas oko jedan 
milijun vrsta životinja, to jest oko 
jedan milijun životinjskih vrsta, koje 
su poznate i imenovane. A ima možda 
još jedan milijun vrsta, koje još nisu 
popisane, A računa se, da je 20 do 
100 puta više životirijskih vrsta ži¬ 
vjelo i posve izginulo sa lica Zemlje, 
nego što živi danas — zapamtimo, 20 
do 100 puta više vrsta, ne pojedinaca. 
Pećine i kamenje, po kojem mi hoda¬ 
mo svakim danom, ogromna su groblja, 
gdje leže ostanci neizmjernih bilijuna, 
koji su nekad živjeli, disali i opsto¬ 
jali, kao i mi danas. Ove činjenice daju 
tek mali pojam o naravi i veličini 
borbe, koja se vodila ovdje na Zemlji 
i kaje povijest leži zaključana za¬ 
uvijek u okaminama zemaljskih na¬ 
slaga (J. Howard Moore, Divlji 
preo štaci (Savage Survivals), str. 35). 

Crijevni proždirač bakterija. U go¬ 
dini 1927. uspjelo je francuskom istra¬ 
živaču d'H e r e 11 e-u u filtratu od 
izmetina kod jednoga bolesnika od 
srdobolje pronaći agens, koji uništava 
bacile disenterije. Uništavanje je tako 
savršeno, da se mutna bujonska kul¬ 
tura razbistri, kad se pridoda nešto 
od spomenutoga filtrata. 

Poradi toga, što agens »proždire« 
bakterije, prozvao ga je D’H e r e 11 e 
Bacteriophagum intestinale (crijevni 
proždirač bakterija) i označio ga kao 
parasita bakterija. Drugim riječima to 
znači, da je D’H e r e 11 e otkrio na¬ 
metnika na nametniku i da ni najsit¬ 
nije bakterije nisu još dovoljno sitne, 
da ne bi pale žrtvom još sitnijim bići¬ 
ma i njima služile kao hrana. 

Kad je D'H e r e 11 e pobliže istražio 
svojega bakteriofaga, našao je, da on 
prolazi i kroz najgušći filtar za bakte¬ 
rije, da je nevidljiv i da se na račun 
bakterija, koje upravo posve uništava, 
razmnaža vanrednom brzinom. Na te¬ 
melju ovih činjenica postavio je 
D’H e r e 11 e teoriju, da je bakteriofag 
živo biće svoje vrste, pravi nametnik 
bakterija. 

Medicinski svijet ostao je nad ovim 
otkrićima francuskoga učenjaka zapa¬ 
njen. Samo sobom iskrslo je pitanje: 
zar je napokon nađeno dugo traženo 


sredstvo za pobijanje kobnih namet¬ 
nika, koji uzrokuju naše zarazne bo¬ 
lesti? Zar se napokon udarilo pravim 
putem u pobijanju bakterija? Činilo 
se, kao da je s ovim otkrićem teorija 
o infekcioznim bolestima ušla u nov 
stadij. 

D'H e r e 11 e bijaše prvi, koji je o 
svojem »proždiraču bakterija« donio 
prve izvještaje. On je našao, da se 
bakteriofag uz dodatak bakterija ras¬ 
plođuje jednako u tekućoj kao i na 
čvrstoj hranivoj podlogi (u t. zv. hra- 
nivoj juhi (boullion) i na agaru. U 
bujonu sprečava, da se tekućina za¬ 
muti, a već zamućene hranive otopine 
razbistri; na agaru opet izvodi u bak¬ 
terijskom polju okrugle, oštro ome¬ 
đene progaline, u kojima manjkaju 
bakterije. D'H e r e 11 e je nadalje 
utvrdio, da se bakteriofag dade ne¬ 
ograničeno dalje »voditi« (gajiti) da 
se njegova otrovnost (virulenca) poja¬ 
čava i da se rasplođuje isključivo sa¬ 
mo u nazočnosti živih bakterija, koje 
se nalaze u stanju diobe. Osobito važ¬ 
na je ova posljednja činjenica. Usmr¬ 
ćenim bakterijama možemo naime do¬ 
davati kolikogod nas je volja bakte¬ 
riofaga, uspjeh će izostati: niti će klice 
poginuti, niti će se bakteriofag raz- 
množiti. Što više, ni žive bakterije kao 
takve nisu dostatne, nego se moraju 
upravo same nalaziti u stanju razmna¬ 
žanja. Istom tad, i samo tad, stupa 
bakteriofag u djelovanje, razara sta¬ 
nice bakterija i množi se na njihov 
račun. 

D'Herelle bijaše također prvi, 
koji je sa svojim bakteriofagom uči¬ 
nio terapeutičke pokuse (pokuse lije¬ 
čenja). Pri tome mu je mnogo vrijedilo 
opažanje da se bakteriofagi prije sve¬ 
ga pojavljuju u filtratu od izmetina 
kod pacijenata, oboljelih od disente¬ 
rije i tifusa, i to da se pojavljuju 
većinom istom u stadiju rekonvalescen¬ 
cije, pa je otud zaključio, da je pro¬ 
ces ozdravljenja djelo bakteriofaga. 
Na osnovu ovoga opažanja pokušao je 
D'H e r e l 1 e pobijati ne samo živo¬ 
tinjske zaraze (kokošiju koleru), nego 
i ljudske bolesti (tifus, paratifus i 
srdobolju), služeći se umjetno odgoje¬ 
nim koncentriranim bakteriofagima. 

Istraživanja mnogobrojnih drugih 
učenjaka nisu doduše zasad potvrdila 
vanredne uspjehe liječenja po metodi 
D'H e r e 11 e-a. ali su zato razotkrila 
zanimljiva svojstva bakteriofaga. Tako 
na primjer, da je otporniji protiv vru¬ 
ćine od bakterija, da je od njih mno¬ 


go manji — on mjeri jedva nekoliko 
dijelova jednoga p. — da djeluje 
skoro isključivo samo na crijevne ba¬ 
kterije i t, d. Po B a i 1-u, jednome od 
najboljih poznavatelja bakteriofaga, 
ne postoji samo jedna vrsta bakterio¬ 
faga, koji se umije prilagoditi raznim 
bakterijama, kako je to prvobitno 
držao D' H e r e 11 e, nego postoje mno¬ 
gobrojni, više ili manje specifični ba¬ 
kteriofagi, koji se jedni od drugih 
posve jasno razlikuju. Pokazalo se i 
to, da bakteriofagi ne dolaze samo u 
filtratima »stolice« rekonvalescenata 
poslije tifusa i srdobolje, nego da su 
vrlo rasprostranjeni. Nalaze se u na¬ 
šoj neposrednoj okolici gotovo isto 
tako često kao bakterije. Ne dolaze 
naime samo u izmetinama zdravih i 
bolesnih ljudi, nego i u pogani od 
konja, goveda, svinja, vrana, kokošiju 
(kod posljednjih osobito često) i 
mnogobrojnih drugih životinja, što 
više dapače u unutrašnjim organima 
životinja. Kao bogato nalazište bakte¬ 
riofaga pokazala se trbušna žlijezda 
slinovnica od svinja. Nadalje se bakte¬ 
riofagi nalaze u tlu, u rječnoj vodi, u 
vodi iz vodovoda i t. d.« 

Opsežne i temeljite studije, koje se 
vrše u cijelome svijetu na bakterio- 
fagu, nisu mogle zasad potvrditi ni to, 
da li je bakteriofag u istinu živo biće. 
Postavljeno je doduše nekoliko teo¬ 
rija o tom zagonetnom bakteriolitič- 
nom agensu, ali tajna njegove prirode 
nije još uvijek riješena. Neki učenjaci, 
u prvome redu njemački, ubrajaju 
bakteriofaga ili kako ga oni još zovu 
»D’Herelle-ov lysin« među fermente, 
Na pročelju se ističu ste strane ra¬ 
dovi Bechold-a, Leitner-a i 
Ornstein-a, koji su nam povrh 
toga pružili uvid u njegovu veličinu. 
Oni su pomoću zamršenih istraživanja 
našli, da česticama lysina pripada ve¬ 
ličina po prilici od 8 (XJJ-, ali taj broj, 
razumije se, ne odgovara veličini, pre- 
ciziranoj matematičkom točnošću. Ova 
sićušnost čudnovatog agensa jedva se 
dade shvatiti, te su bakterije u pored¬ 
bi s njime pravi gorostasi. Po jednoj 
drugoj hipotezi, bakteriofag nije do¬ 
duše živo biće, ali nije ni fermenat, 
nego potječe od samih stanica bakte¬ 
rija. 

Ako sve dosad rečeno, skupimo u 
jedno, moramo na žalost priznati, da 
o biću bakteriofaga ne znamo još uvi¬ 
jek ništa pozitivna. U ostalom bio on 
živo biće ili ne, parasit ili fermenat ili 
napokon bakterijski odlomak, — on 


jeste i ostaje jedna od najzanimlji¬ 
vijih pojava mikrobiologije, t. j. nauke 
o životu sitnih organizama (Die Um- 
schau 1929, br. 45). 

Važna otkrića fizikalnog kemičara 
Simona. Plin ugljične kiseline pretvara 
se kod temperature od 0° pod tla¬ 
kom od 24,3 atmosfere u tekućinu- kod 
+ 31.9° potrebno je već 77 atmosfera, 
da se isti plin pretvori u tekućinu, a 
kod temperature preko +319° nije 
ni najveći tlak u stanju da pretvori 
plinovitu ugljičnu kiselinu u tekućinu. 
Stoga je 31 9° »kritična temperatura 
ugljične kiseline. Kod helija leži kri¬ 
tična temperatura kod — 268°, pa je 
istom u 1908. godini uspjelo Kamer- 
lingh-Onnes-u u Leyden-u pre¬ 
tvoriti helijev plin u tekućinu. Godine 
1926. mogao je tad K e e s o n prevesti 
tekući helij u kruto stanje kod tempe¬ 
rature od — 272° do — 268,8° pod tla¬ 
kovima od 25—140 atmosfera. 

Iz ovih navoda proizlazi, da se neka 
tvar ne može pretvoriti u tekućinu ni 
pomoću najvećih tlakova, ako se pre¬ 
korači njena kritična temperatura, Ali 
možda je pod tim prilikama još mo¬ 
guće kruto kristalinsko stanje? Neka 
opažanja kao da govore tome u pri¬ 
log. Tako su Tamman i Brid- 
gman mogli pretvoriti ugljičnu kise¬ 
linu u kruto stanje kod nekoliko stu¬ 
panja iznad kritične temperature pod 
ogromnim tlakom od 12.000 atmosfera. 
Nedavno je opet uspjelo Franzu S i- 
m o n u, predstojniku fizikalno-kemij- 
skoga zavoda sveučilišta u Berlinu, i 
njegovim suradnicima pretvoriti čitav 
niz plinova u krutnine daleko iznad 
kritične temperature uz pripomoć naj¬ 
većih tlakova. Helijev plin sa kritič¬ 
nom temperaturom — 268° pretvorio 
je u kruto tijelo kod temperature 
tekućega vodika (— 258° do — 253°C) 
uz pripomoć tlakova od 1000 . atmo¬ 
sfera. Napokon mu je još uspjelo helij 
prevesti u kruto stanje kod —231° uz 
golemi tlak od 6000 atmosfera. 

Velike bijahu eksperimentalne po¬ 
teškoće kod kompresije plina s tako 
velikim tlakovima. Morali su konstru¬ 
irati manometre i ventile nove vrsti, 
a poradi sigurnosti obuhvatala je Si- 
monova komora za kompresiju samo 
Vio kubičnoga centimetra, u koju je 
bilo utisnuto do 600 kubičnih centime¬ 
tara helijeva plina. Tako se moglo 
ustanoviti, da helij u krutom agregat- 
skom stanju postoji još kod osmoro- 
struko visoke temperature nego izno- 

si njegova kritična temperatura. To je 
činjenica, koja se držala dosad nemo¬ 
gućom. Još se ispituje, da Ii se helij 
može pretvoriti u krutninu također 
kod još većih temperatura. — Ako za 
eksistenciju agregatnog stanja nema 
kritične temperature, onda bi helijev 
plin morao postati krut kod sobne 
temperature uz tlak od nekih 100,000 
atmosfera. 

Simon je također dušik i plin argo- 
nov mogao prevesti u krutninu iznad 
njihovih kritičnih temperatura. Vodik 
i neonov plin preveo je u kruto sta¬ 
nje već kod temperatura tekućega 
uzduha pomoću najvećih tlakova. 

Simon sam kaže: »Svakako možemo 
već sad reći, da moramo sebi stvoriti 
nove predodžbe glede agregatskih sta¬ 
nja. Dok smo dosad kristaliziranom 
stanju pripisivali relativno vrlo malo 
područje eksistencije, koje leži kod 
niskih temperatura, iz naših pokusa 
proizlazi, da kristalizirano stanje mo¬ 
že postojati još kod mnogo većih 
temperatura nego tekuće agregatno 
stanje«. 

Ovi rezultati Simonovih pokusa u 
laboratoriju dovode do zanimljivih 
zaključaka o sastavu i stanju unu¬ 
trašnjosti naše Zemlje. Kod ogromnih 
temperatura, koje u unutrašnjosti Zem¬ 
lje postoje, morale bi sve tvari biti 
rastaljene ili dapače plinovite. Sad 
znamo, da je posve nevjerojatno, da 
bi unutrašnjost Zemlje morala imati 
visoke temperature i da bi kod gole¬ 
moga tlaka, koji tamo vlada, po pri¬ 
lici 2 milijuna atmosfera, unutraš¬ 
njost Zemlje bila još tekuća. Prema 
pokusima Simona unutrašnjost Zem¬ 
lje sigurno je kruta, a ne tekuća, pa 
se s tim najbolje podudara činjenica, 
da se valovi Zemljinih trešnja kroz 
zemaljsku kruglju raspostiru koso, jer 
je ona, kruto i ukočeno tijelo (Die 
Umschau XXXIII [19291 778). 

Uništavanje životinjskog svijeta u 
Braziliji. Ove podatke prenosimo iz 
knjige »Lice Brazilije« od prof. dra. 
Konrada Gunthera*). 

Indijancu stoji priroda tako blizu, 
da za njega ne postoji granica izme¬ 
đu čovjeka i životinje. Tako je ra¬ 
zumljivo, da za njega ne postoji ni 
besmisleno uništavanje životinja. Kad 
mu se prohtjelo da se zakiti šarenim 
perjem ptice, služio se tupim streli¬ 
cama, u kojih su vrhovi tanjurasta 

*) Konrad Giinther, Das Ant- 
litz Brasiliens. Leipzig 1927. 


oblika tako, da je pticu samo omamio, 
iščupao joj perje i onda je ispustio. 

U muzeju u gradu Parahyba proma¬ 
trao sam ovo njihovo oružje s velikim 
zanimanjem. Tako je to bilo u Brazi¬ 
liji, dok su njom vladali samo Indi¬ 
janci. Ali kad je došao najveći nepri¬ 
jatelj prirode, bijeli čovjek, nastali su 
crni dani i za životinjski svijet. Bijeli 
Evropejac ispisao je ubrzo posljednje 
poglavlje u povijesti brazilijanske fa¬ 
une. 

U Braziliji je lov slobodan, nema 
lovnoga zakona, ni zakona o čuvanju 
prirode. Svaki bije i uništava životinje 
po svojoj volji. Posljedice uništava¬ 
nja svuda su vidljive, jer je u nasta¬ 
njenim krajevima zemlje već mnogih 
lovnih životinja posve nestalo, a naj¬ 
gore prolaze ptice, pa i one najsitnije, 
kojih se svake godine polovi i pobije 
na milijune. To je osobito slučaj u 
državi Sao Paolo, gdje ima mnogo Ta¬ 
lijana, koji su na glasu sa uništava¬ 
nja ptica pjevica. Francelli ci¬ 
jeni broj sitnih ptica, koje Talijani 
u jednoj godini potamane na jedan i 
pol milijuna. Ali najveća opasnost 
prijeti ptičjem svijetu Brazilije od 
tako zvane ukrasne industrije, koju je 
osnovao doseljeni bijeli čovjek. 

Za ovu vrstu industrije dolazi u 
prvome redu u obzir ptičje perje. Da¬ 
kako i tu ima svoju riječ moda, pa 
se u većoj mjeri progone i biju sad 
ove, sad one vrste. Najviše su pro¬ 
gonu izvrgnute srebrne čaplje (Garca 
arel Brazilijanaca) i kolibrići,_ jer je 
njihovo perje u najvećoj cijeni, pošto 
nikad ne izlaze iz mode. Divno du¬ 
gačko bijelo perje sa leđa čaplje, po¬ 
znato pod francuskim imenom » aigret- 
te«, a njemačkim »Stangenreiher«, pred¬ 
stavlja još danas svuda u svijetu naj¬ 
obljubljeniji ukras žena. Pohlepa za 
ovim perjem znači ujedno tragedija za 
bijele čaplje, jer se one na čitavoj 
zemlji progone, pa ih je na mnogim 
mjestima već posve nestalo. U samoj 
Venezueli po službenim podacima ubi¬ 
jeno je u 1899. godini 1,538.738 primje¬ 
raka bijele čaplje, dok je deset godina 
kašnje broj lovine iznosio samo 257.916 
primjeraka, dakle za 1,280.822 primje¬ 
raka manje, a ova razlika je upravo 
porazno svjedočanstvo besmislenom 
haranju bijeloga čovjeka u prirodi. 
Bijela čaplja postala je u fauni svih 
zemalja već pravi raritet i sigurno je, 
da će doskora posve izumrijeti, ako se 
za nju ne provede općenita obaveza 
čuvanja u svim zemljama. 



Prije velikoga rata čitao sam negdje, 
da je u umjetničkoj četvrti Pariza ži¬ 
vio neki postolar, koji je pravio žen¬ 
ske cipele od kolibrićevih svlakova. Za 
jedan jedini par cipela trebalo je nje¬ 
mu 200 ptica. U mjestu Bahia sam vi¬ 
dio, gdje kolibriće nude u velikoj mno¬ 
žini na prodaju strancima, koji pro¬ 
laze zemljom. Po Kaeflein-u uve¬ 
zeno je u Evropu iz Brazilije prije rata 
u kratkom razmaku vremena 360.000 
svlakova od kolibrića i drugih ukra¬ 
snih ptica. 

Životinje krznašice nisu u Braziliji 
od one važnosti kao u hladnijim pre¬ 
djelima Zemlje, ali uza sve to i one 
bivaju decimirane, pa nekim vrstama 
kao vidri (Lontra Brazilijanaca) pri¬ 
jeti opasnost, da će ih nestati. Od 
oklopa. T a t u - a (pasanaca) prave 
torbice i bonboniere, pa je jedna je¬ 
dina radnja u Hanoveru prodala preko 
1000 košarica takve vrsti. 

Ukrasna industrija ne štedi dakako 
ni lijepih kornjaša, ni leptira. I tko 
da sve njihove vrste izbroji, koje pa¬ 
daju plijenom bijeloga čovjeka zbog 
svojih divnih boja i šara?! Od lepti¬ 
rova najviše progone prekrasnog mo¬ 
drog Morplio -leptira i nude ga u 
kutijama na prodaju strancima. U Rio 
vidio sam u izlozima trgovačkih rad¬ 
nja sve moguće besmislene predmete, 
koji su zgotovljeni od metalno mo¬ 
drih krila Morpho-leptira. 

Dakako, kad bi posvuda u Braziliji 
još postojala prvobitna priroda, ne bi 
opasnost za nestajanje životinjskoga 
svijeta bila tako velika. Ali zemlja se 
sve većma kultivira, a što je najgore, 
krče se i one šume, koje se ne privo¬ 
de poljskoj privredi. Tako životinje 
gube prirodna skloništa, a s njima i 
uslove za život. Ne mogu pravo da se 
rasplođuju, i tako su, nezaštićene, pre¬ 
dane bezobzirnom progonu čovjeka, 
koji će im napokon zadati posljednji 
udarac. Sa gubitkom eksotičnih živo¬ 
tinja gubi Brazilija svoj najljepši ures, 
a sa pobijanjem nekih korisnih vrsta 
gubi njena poljska privreda svoje naj¬ 
bolje pomagače u borbi protiv štet¬ 
nika. 

Možda nije još prekasno, da se i 
Brazilija prene i prione čuvanju pri¬ 
rode, kako su to već učinile druge 
američke države, u novije vrijeme Me- 
xiko, Peru, Argentina. Ovo je za Bra- 
ziliju od velike važnosti, jer se tamo 
sad započelo i sa kultiviranjem po¬ 
krajina u unutrašnjosti zemlje, koje 
su dosad bile netaknute, pa su pred¬ 


stavljale središte pomlađivanja za ži¬ 
votinjski svijet, koji progonjen uzmi¬ 
če iz obalnih područja prema unutraš¬ 
njosti zemlje. 

Historijait opservatorija na Vezuvu. 

Kako je poznato, pod samim Vezuvom 
nalazi se u visini od 608 m nad mo¬ 
rem, a na brijegu zvanom »Collina del 
Salvatore« lijep naučni zavod, kojemu 
je svrha proučavanje Vezuva, Na na¬ 
govor francuskog fizičara A r a g o-a, 
kralj Ferdinand II. Bourbon 
povjerio je fizičaru Mellon i-u, da 
izgradi i uredi zavod. Po nacrtu inži- 
njera Gaetano Fazzin i-a otpo¬ 
čela je gradnja observatorija godine 
1841. Gradnja je dovršena 1847., a 
stajala je za onda ogromnu svotu od 
300.000 lira. Iste godine, kako je grad¬ 
nja dovršena, pošao je Melloni u 
Pariz, da nabavi nužne instrumente. 
U to je buknula u Napulju revolucija, 
a pošto je i Melloni bio politički 
čovjek, bude prognan iz Napulja i ode 
u inozemstvo. Kako je observatorij 
ostao bez vođe, zatvoriše ga i tako je 
zatvoren stajao do god. 1852. Te je 
godine dozvoljeno prof. P a 1 m i e r i-u, 
da observatorij smije upotrijebiti za 
svoje studije o elektriciteti zraka. 
Kasnije je isti profesor imenovan i 
direktorom zavoda, no promatranja 
Vezuva započela su tek god. 1863. 
P a 1 m i e r i je osnovao i časopis ve- 
zuvskog observatorija. Od 1875. god, 
bavio se Palmieri vrlo malo Ve¬ 
zuvom, već su se njime više bavili pri¬ 
vatni učenjaci. Nakon smrti P a 1- 
mier i-a god. 1896. ostao je obser¬ 
vatorij opet kroz 6 godina bez ravna¬ 
telja. God. 1902. imenovan je ravna¬ 
teljem poznati vezuvski istraživač 
Matteucci, kojega je naslijedio 
god. 1912. prof. Mercalli. Nakon 
tragične smrti M e r c a 11 i-a g. 1914. 
ostao je zavod opet bez pravoga vođe, 
dok nije vodstvo predano sveučilištu, 
koji je,kao svoga opunomoćenika po¬ 
stavio na observatoriju prof. M a 11 a- 
d r a. Ovaj je god. 1926. imenovan 
ravnateljem i vodi observatorij na 
opće zadovoljstvo. Malladra je 
opet stavio u red sve instrumente, a 
počeo je i sa izdavanjem vezuvskih 
anala. (Die Geschichte des Vezuv). 

Berilij, metal budućnosti. Malo je 
koja od lakih kovina izašla posljed¬ 
njih godina na takav glas kao beri¬ 
lij. Beriliju se 1928. godine navršilo 

upravo 100 godina, što je bio otkriven 
i što' su ga nazvali »metalom budućno¬ 
sti«. Najviše su njegovu glasu do¬ 
prinijeli radovi A, Stock-a i H. 
Goldschmidt-a. Dobivanje ovo¬ 
ga dragocjenog metala bijaše kroz de¬ 
cenije neznatno. Prije su se naime mo¬ 
gle dobivati samo sitne šljoke, dok se 
sad dobivaju kompaktni komadi od ne¬ 
koliko grama težine. Poradi toga je 
nešto pala i cijena beriliju, pa se da¬ 
nas gram plaća oko 20 dinara. Berilij 
se dobiva od berila, koji sadržava 
samo 3 % berilija, ali su poznate na¬ 
slage berila dosta velike, pa ne ima 
bojazni, da će proizvodnja berilija za¬ 
peti. Poteškoća sastoji samo u tome, 
što se berilij teško odvaja od ostalih 
tvari, pa je proizvodnja skupa. 

Berilij se odlikuje vanrednim svoj¬ 
stvima. Njegova je tvrdoća vrlo veli¬ 
ka, specifična težina mala, jedva 1,8 
(alumij ima spec. težinu 2,7!). Berilij 
još izvrsno propušta Rontgenove zra¬ 
ke. Kao čisti metal ne će berilij nikad 
biti u uporabi od velike važnosti, jer 
zbog svoje oporosti ne može poslužiti 
kao materijal za konstrukcije i grad¬ 
nje. Ali se za to pokazao tim važniji 
kao sastavni dio kod slitina od drugih 
metala, u prvome redu, kod željeza, 
bakra i aluminija. Slitine bakra sa 
2—3% berilija, t. zv. berilijeve bronce, 
su tvrđe od najtvrđega čelika. Od da¬ 
lekosežnoga značenja je to, da takve 
slitine kod određenih temperatura po¬ 
staju još mnogo tvrđe i čvršće, da se 
njihova tvrdoća i čvrstoća povisuje 
još za trostruko do četverostruko od 
prvobitne vrijednosti. Osim toga su 
berilijeve bronce postojanije od čeli¬ 
ka i drugih bronca protiv korozije 
uslijed vode i kemijskih reagacija. One 
propuštaju bitno bolje i elektricitet, 
nego bronce od bakra i cinka. Upo¬ 
raba takvih slitina već je vrlo raspro¬ 
stranjena kao materijal za »pera«, jer 
su se slitine ove vrste pokazale bo¬ 
ljima od svih drugih materijalija. 

Slični uspjesi postignuti su slitina¬ 
ma od željeza i berilija, koje su ta¬ 
kođer izvrstan materijal za »pera«. 

Slitine od aluminija s nekoliko po¬ 
stotaka berilija dadu se izvaljati u 
najtanje ploče, koje se upotrebljavaju 
kao membrane u telefonskoj tehnici. 

Kako su istraživanja, koja se ne¬ 
prestano dalje vrše na beriliju zauzela 
velik opseg, možemo se nadati dalj¬ 
njim, dragocjenim otkrićima (Die Um- 
schau 1929, br. 45). 


Opasnost radio-aktivnih tvari za 
čovječje tijelo. Kad radio-aktivne tva¬ 
ri prodru u čovječje tijelo, uzrokuju 
promjene u tkivima, kostima i krvi, 
koje djeluju štetno. Ovo iskustvo do¬ 
velo je do toga, da se danas svagdje, 
gdje se radi s takvim tvarima, postu¬ 
pa nada sve oprezno. Kako je oprez 
na mjestu, dokazuju medju ostalim 
opažanja A. V. St, G e o r g e-a, Ale¬ 
ksandra O. G e 111 e r-a i R a 1- 
pha H. M u 11 e r-a. Prije nekoliko 
godina bijahu u jednoj tvornici Nove 
Engleske radnici zaposleni priređiva¬ 
njem svijetlećih cifra za ure, U svi- 
jetlećoj boji nalazile su se posve male 
množine radija i mezotorija. Neka 
radnica, 23-godišnja Talijanka, običa¬ 
vala je, obavljajući spomenuti posao, 
izvlačiti kist u vršak između usana i 
zuba. Doskora su se kod nje pojavili 
bolovi na raznim dijelovima tijela i 
sve je govorilo za to, da je oboljela 
od reumatizma. Bolovi su pomalo bi¬ 
vali sve veći i bolesnica je napokon 
umrla. Pred smrt pojavila se još upala 
usne šupljine i krvarenje nepca. Po¬ 
što je bolesnica prije bolovala od sifi¬ 
lisa, držali su liječnici, da je ova bo¬ 
lest uzrokovala smrt. i da se rečeni 
simptomi imaju pripisati istoj bolesti. 
Medjutim su i drugi namještenici tvor¬ 
nice teško oboljeli uz iste znakove, a 
neki od njih i umrli. Kod sekcije je¬ 
dne bolesnice otkrili su liječnici, da 
njezine kosti u tami svijetle, i sad je 
bilo jasno, da je uzrok bolesti bio ra¬ 
dij. U isti mah izbila je sumnja, da 
je i ona Talijanka umrla poradi štet¬ 
noga utjecaja radio-aktivnih tvari na 
tijelo. I doista, kad je lješina sedam 
godina poslije smrti ekshumirana, usta¬ 
novilo se, da svi istraženi dijelovi sa¬ 
državaju radio-aktivne tvari: čeljusti, 
hrptenica, kosti gnjata i ruke, mozak, 
jetra, pluća i slezena. U svrhu ispiti¬ 
vanja upotrebljeni su elektroskop i 
fotografske ploče, pa se isto pokazalo. 
Sad se stalno znade, da čovječje tijelo 
vrlo dugo zadržava radijeve soli, ii 
prvom redu vrijedi to za kosti. Radij 
teško oštećuje koštana tkiva, a kadšto 
ih i razara (Die Umschau XXXIII, 
(1929) 766). 

Nevidljivi uzročnik tuberkuloze. Već 

je proteklo dosta godina, otkad je gla¬ 
soviti Robert Koch otkrio uzroč¬ 
nika tuberkuloze, jedne od najčešćih 
i najstrašnijih bolesti čovječanstva. To 
je mikroskopski vidljivi bacil, prozvan 
koma-bacil, što je sličan zarezu, črk- 



nji. On je vrlo otporan, a razlikuje 
se od drugih bacila voštanim ovojem. 

Posljednjih godina opetovano je iz- 
ražepa slutnja, da pored vidljivoga 
bacila tuberkuloze mora da postoji 
još jedna forma, koja je nevidljiva, 
ali se to nije moglo dokazati. Napo¬ 
kon je uspjelo prof. Lidiji Rabi¬ 
novi Ć-K e m p n e r ustanoviti ovu 
dugo traženu, nevidljivu razvojnu for¬ 
mu bacila tuberkuloze finom metodom 
filtriranja. Uzročnik je tako sitan, da 
prođe kroz filtar, kroz koji ne mogu 
proći druge vidljive bakterije. Njego¬ 
va virulenca (otrovnost) nije velika. 
Kod pokusnih životinja izaziva samo 
malene promjene, većinom oboljenje 
limfnih žlijezda. Daljnja istraživanja 
idu zatim, da se utvrdi, pod kojim 
okolnostima je moguć razvoj obiju 
uzročnika, koje prilike taj razvoj po¬ 
spješuju i pod kojim prilikama se 
zbiva prelaz jedne forme u drugu. 
Ustanovljeno je, da nevidljiva forma 
i kod bremenitih (skotnih) životinja 
može vrlo rijetko proći kroz placentu 
i preći na mlade životinje, Ako se to 
dogodi, virulenca ovih bacila je slaba 
a posljedice sastoje redovno u blagoj 
formi oboljenja limfnih žlijezda. Samo 
rijetko su ovi bacili u stanju uzroko¬ 
vati ozbiljnu tuberkulozu. Napokon je 
ustanovljeno, da oni nisu u stanju 
očuvati mladu životinju od eventualne 
kašnje infekcije tuberkulozom, ako su 
slučajem zaostali u organizmu. 

Sionon, nova vrsta sladora. Poznato 
je, da svi pacijenti ne mogu podni¬ 
jeti saharin i dulcin. Zbog toga se tra¬ 
galo za novim sredstvima, koja bi 
mogla naknaditi slador (šećer). Kako 
se sad javlja, uspjelo je pronaći ta¬ 
kvu naknadu u slatkoj tvari zvanoj 
sorbit, vrsti alkohola sa 6 hydroxyd- 
skupova. Po istraživanjima medicinske 
klinike sveučilišta u Wiirzburg-u uži¬ 
vanje sorbita nije štetno. Nedavno je 
jedna velika njemačka industrija sta¬ 
vila sorbit u promet pod imenom sie- 
non. Sionon može se upotrebljavati i 
kao začin za jelo, ali se ne smije za¬ 
grijati preko 60° C. 

Što je stratosfera? Prigodom po¬ 
sljednje utakmice Njemačke u Dessau 
za svjetski rekord u visini na zračnom 
lijetalu- sigurno je prvi puta čovjek 
prodro u stratosferu. Stratosfera je 
dio atmosfere, koji leži u znatnoj vi¬ 
sini, u srednjoj Evropi prosječno u 


visini od li 1 km. Kad su avijatičari 
počeli ploviti uzduhom, i istraživati 
njegova svojstva, pokazalo se, da tem¬ 
peratura u slobodnom uzduhu pada sa 
visinom, isto tako kao u gorama. Pri¬ 
je se uzimalo, da se to tako dalje su¬ 
vislo nastavlja, dok se u praznom pro¬ 
storu svjetova ne dođe do absolutne 
ništice sa — 273° C. U 1901. godini 
uspjelo je pomoću balona od gumi je, 
koji sami registriraju, uzdići se u vi¬ 
sine od 15,000 m i tako dobiti mjere¬ 
nja, koja ne stoje pod utjecajem sun¬ 
čanih zraka. Na taj način je ustano¬ 
vljeno, da od prilike u visini od 11 km 
temperatura dalje ne pada, nego često 
dapače lagano opet raste. Ova međaš- 
nja površina leži na ekvatoru u visini 
od nekih 16 km, u našim širinama 
oko 11 km, a na dalekom sjeveru oko 
9 km. Oblaci se stvaraju samo ispod 
ovoga sloja, i taj prostor ispod ovoga 
sloja označuje se kao troposfera. Ne 
zna se točno, kako se daleko u visinu 
nad ovim slojem proteže stratosfera, 
budući da se sa balonima bez pratnje 
čovjeka došlo samo do visine od 35 km. 
Opažanja učinjena na svjetlećim obla¬ 
cima, nastalim od fine prašine povo¬ 
dom provale vulkana Krakatau u go¬ 
dini 1483. i mjerenja sumračja dovode 
nas do zaključka, da se u visini od 
nekih 70 km nalazi opet jedan međaš- 
nji sloj. Pošto se nebeske krijesnice 
(Sternschnuppen) zasjaju još u visini 
od 200 km, a polarna svijetla u visini 
od 500-600 km, mora se uzeti, da se 
atmosfera proteže daleko u svemirski 
prostor, ali je samo u krajnjim dije¬ 
lovima tako razređena, da se njena 
gustoća gotovo ne da izmjeriti. (Die 
Umschau XXXIII [1929] 544). 


Nova nalazišta radija. U južnoj Afri¬ 
ci sjeverno od Johannesburga t>rona- 
šao je njemački kemičar dr. j 3 e h - 
rens novo bogato nalazište radija. 
On drži mogućim, da će se samo iz 
ovoga nalazišta moći dobiti 2 grama 
radija u jednom mjesecu, što znači 
dvostruku množinu sadašnje svjetske 
produkcije. Kako je poznato, cijena 
je radiju upravo golema, premda je 
posljednjih godina bila malo pala. Da¬ 
nas se plaća za gram radija oko 
3,500.000 dinara. Možda će otkriće 
Beh rens-a iznova utjecati na pad 
cijene radija, pa će radij moći naba¬ 
vljati za svoje svrhe i manje bolnice, 
a ne samo najglasovitije, kako je to 
danas slučaj. 

Opasnost kratkih valova. U Ame¬ 
rici proučavaju u novije vrijeme utje¬ 
caj vrlo kratkih valova na čovječje 
tijelo. Kako » Radio-Umschau « javlja, 
ustanovilo se, đa već valovi od neko¬ 
liko decimetara dužine, mogu utjecati 
na finije organe. Tako kunići dobiju 
upalu koža sluznica i poginu za ne¬ 
koliko dana, ako se drže u blizini 
razašiljača s valovima, od 42 cm. 
Svizci obole na živcima očiju i osli¬ 
jepe, ako se duže vremena drže u 
prostoriji za pokuse. Kod mačaka i 
pasa nisu opaženi štetni utjecaji, ali 
to još ne znači, da im ultrakratki va¬ 
lovi ne škode. Iz nekih pokusa pro¬ 
izlazi, da već mala razlika u dužini 
valova od 1 ili 2 dm može znatno pro¬ 
mijeniti utjecaj. Čini se, da je osjetlji¬ 
vost raznih živih bića u tijesnoj vezi 
sa stalnim duljinama valova. Razne 
bakterije ne mogu odoljeti utjecaju 
vrlo kratkih valova, dok ih većina 
gljiva može da podnese bez štetnih 
posljedica, dapače i onda, ako se glji¬ 
ve izlože duže vremena utjecaju ovih 
kratkih valova. 

Ali radio-amateri ne trebaju da se 
boje posljedica od svoje omiljele za¬ 
bave. Dužine valova, s kojima rade 
velike svjetske i lokalne radio-stanice 
predbježno su još tako velike, da kod 
njih ne može biti govora o utjecaju na 
čovječje tijelo. 

Orijaške Galapagos-kornjače. Među 
mnoge životinje, koje čovjek progoni, 
idu i orijaške kornjače sa samotnog 
otočja Galapagos (Testudo elephant- 
opus, Elephantenschildkrdte). Ovo oto¬ 
čje leži u Tihom Oceanu u blizini 
obale Ecuadora, a pripada također 
ovoj državi. Kornjače su dugačke oko 
1 m, a teške do 2 metrička centa. Još 
oko 1860. godine bilo ih je mnogo na 
otočju, ali tad su otkrili, da je njihovo 
meso vanredna okusa, i tako je zapo¬ 
čelo ubijanje na veliko. Čitave ekspe¬ 
dicije s lovnim lađama polazile su u 
tu svrhu na otočje i odnosile s njega 
na tisuće! pobijenih kornjača. Jadni 
rezultati nisu izostali, jer orijaške 
kornjače dolaze danas još samo na 
nepristupačnim gorskim kosama jed¬ 
noga ili dvaju otoka. Sa brojem ne¬ 
stala je i njihova prirodna otpornost 
protiv neprijatelja, pa tako i ona još 
preostala mala zaliha kornjača strada, 
jer im neprijatelji proždiru jaja i 
mlade. U posljednjem trenutku iza- 
slalo je zoološko društvo u Newyorku 
ekspediciju sa nalogom, da spasi, što 


se još dade spasiti. Ova se ekspedicija 
nedavno povratila sa plijenom od 180 
živih kornjača. Spomenuto društvo 
drži, da će vrstu spasiti time, ako 
stavi životinje u povoljnije prilike, 
gdje će se moći nesmetano rasplođi¬ 
vati. Poradi toga su ih razdijelili u 
većim i manjim čoporima na šest mje¬ 
sta u Srednjoj i Sjevernoj Americi, 
pa se nadaju, da će se priviknuti i 
razmnožiti. Prije nego su ih ispustili, 
sve su primjerke označili brojevima i 
izvagali, pa će se sad o stanju i na¬ 
predovanju ovih životinjskih zabrana 
(rezervata) voditi stalna kontrola 
(Schweizerische Blatter fiir Natur- 
schutz 1929. br. 4,). 

Morska vidra. Ova zvjerka spada 
već danas među vrlo rijetke lovine. 
Ima je još u zadnjim ostacima na 
Kamčatki, Da joj se posve ne zatre 
pleme, osnovala je sovjetska vlada na 
Kamčatki na rtu Lopatki branjevinu, 
o kojoj je već bilo govora i u našem 
časopisu. Nekad je morska vidra 
(Latax lutris) bila daleko raširena u 
sjevernom dijelu Tihoga Oceana. Na 
sjeveru sezala je granica njenoga pre¬ 
bivališta od prilike do otočnoga niza 
Aleuta i Komanderskih otoka. Danas 
dolazi morska vidra gotovo samo još 
na krajnjem jugu Kamčatke. Morska 
vidra daje najdragocjenije krzno na 
svijetu. Za pojedini svlak plaćaju se 
goleme svote. I u samoj Kamčatki ci¬ 
jene njezino krzno na 112 do 140 hi¬ 
ljada dinara. Krzno je zbog toga tako 
traženo i u tako visokoj cijeni, jer ga 
se voda nikako ne prima. Njene kaplje 
ne mogu da uz krzno ni da prionu, a 
kamo li da ga smoče. Sovjetska vlada 
izdala je stroge naloge glede čuvanja 
zvjerke i zabranila svaki pohod i 
smetnju u zaštićenom području; osno¬ 
vala je i posebnu stražu »ahraina«. Ali 
sad nam dolaze žalosne vijesti, da je 
ta ahraina sama najljući neprijatelj 
morske vidre, da potajno na nju lov 
lovi, a ulovljene i pobijene zvjerke, 
odnosno njihova krzna, da prodaje za 
skupe novce američkim trgovcima (Na- 
turschutz 1927. br. 1.).’ 

Električni udarci drhtulje. Drhtulja 
Torpedo marmorata, Zitterroche) je¬ 
ste riba, koja je našemu primorskom 
svijetu još poznata kao trnovka i 
t r n o 1 k a, jer od nje čovjek protrne, 
kad je rukom živu uhvati. Da drhtu¬ 
lje doista izvode munjevne udarce, 


( poznato je od davnine stanovnicima 
obala Atlantika, Sredozemnog i Ja¬ 
dranskog Mora. Nedavno su o ovome 
svojstvu drhtulje E. Huguenard i 

I M a g n a n napisali novu studiju 
(Comptes Rendus, sv. 186.). Izveli su 
ovaj pokus. Stavili su drhtulju izme¬ 
đu dvije vodoravno namještene ploče 
od cinka i priključili te ploče na 
polove voltametra. Kad su gornju plo¬ 
ču brzo spustili sve do električnoga 
organa, izdvojio je voltametar po pri¬ 
lici 20 volta, onda je spao na 8 do 
10 Volta i opet iznenada poskočio na 
50 volta i više. Oba maxima ležahu u 
razmaku po prilici Vio trenutka. Ako 
su naprotiv izveli pritisak duž elek¬ 
tričnoga organa, igla je pokazivala 
samo neznatan odboj. I mrtva drhtulja 
još je električna, ali može da izvede 
samo jedan udarac, koji je svakako 
slabiji, nego udarac od žive ribe. Ako 
živu drhtulju dražimo, na pr. ako ju 
uštinemo za rep, opazit ćemo, da se 
njeno inače plosno tijelo vidljivo ude¬ 
blja, Drhtulja je u stanju ne samo 
proizvoditi elektricitet, nego ga i na¬ 
kupljati i po volji izdvajati. 

Drhtulja ima više vrsta. Osim obične 
drhtulje dolaze u Jadranskom i Sre¬ 
dozemnom moru pjegava drhtulja 
(Torpedo narce), a i u Indijskom Oce¬ 
anu pa uz obale Amerike dolaze oso¬ 
bite vrste drhtulja (Narcine). 

Najveći plazavac sadašnjosti. Po- 

I znato je još iz Zemljine prošlosti, da 
gmazovi naginju stvaranju orijaških 
oblika. I među danas živućim gmazo¬ 
vima ima dosta vrsta, koje svojom 
krupnošću i veličinom iznenađuju. 
Najveći gmizavac nalazi se danas medu 
gušterima. To je Varanus komodoensis, 
tako prozvan po otoku Komodo u ma- 
lajskom arhipelu, gdje živi. On izraste 
u dužinu do 7 m, te je po W e r n e r u 
za 4 m duži od indijske vrste Vara¬ 
nus salvator, koju su prije smatrali 
najvećom živućom vrstom guštera. Dr. 
R a v e n od američkog prirodoslov¬ 
nog muzeja u New-Yorku vidio je ne¬ 
kom zgodom kod lova na komodske 
varane, kako je jedan orijaški varan 
zahvatio čeljustima čitavo prase, po¬ 
digao ga u vis i progutao. Komodski 
varan predstavlja po svoj prilici re¬ 
likt (preostatak) neke stare faune. 
Zna se. da izumrli varani Australije 
nisu bili manji. 

Čuvanje i gajenje rijetkih životinja 
u Švedskoj. Najveće stado bizona 
(Bison europaeus) nalazi se sad u 

Švedskoj, pa postoji nada, da će se 
ovaj evropejski bivol, kojemu je već 
prijetila opasnost posvemašnjega ne¬ 
stajanja, još razmožiti. Bizoni su prvo¬ 
bitno bili importirani u Švedsku, a 
gaje se u osobitom zabranu u Engels- 
bergu u pokrajini Westmanland. Slič¬ 
no stoji stvar s dabrom (Castor fiber), 
kojemu su lovci zatrli pleme. I on je 
prije 8 godina iznova naseljen, pa već 
danas ima Švedska 20 dabrovih kolo¬ 
nija. Još su Šveđani uvezli njemačke 
zečeve i fazane, koji izvrsno uspijevaju. 
Strogi lovni zakoni zaštitili su također 
losa i medjeda. Na losa se smije lo¬ 
viti samo nekoliko sedmica u ranoj 
jeseni, dok se na medjeda uopće ne 
smije loviti. Među pticama čuvaju se 
osobito orao i labud. Švedska je uvela 
dobre i stroge zakone o čuvanju pri¬ 
rodnih znamenitosti. Čuvanje životinja 
nalazi mnogo razumijevanja kod pu¬ 
čanstva, jer Šveđanin vrlo voli životi¬ 
nje i osuđuje svakoga, tko zlo po¬ 
stupa sa životinjama. 

Slon i dijete. Nedavno je mali grad 
Ljusdal u sjevernoj Švedskoj doživio 
u isti mah zanimljiv i jezovit prizor. 
Dok je gradom obilazila pod barjaci¬ 
ma i uz glazbu veseia povorka nekoga 
njemačkog cirkusa, predvođena ori- 
jaškim slonom, nenadano se iz gomile 
svijeta prolomio očajan krik, jer je na 
cestu bilo istrčalo nečije dijete, pa je 
prijetila opasnost, da će biti od slona 
pregaženo. Ali što se dogodilo? Dok 
su promatrači trnuli od užasa i mije¬ 
njali boje, slon je surlom pograbio 
mališa, podigao ga u visinu i mirno 
položio na pločnik. Kad se svjetina 
snašla, zapljeskala je slonu, ali on je 
mirno nastavio dalje svoj put, nesvi- 
jestan svojega uspjeha... 

Srebro kao lijek za rane. Na sveuč. 
kirurškoj klinici prof. Eiselsberga 
u Beču liječe se sad rane mjesto jo- 
dovom tinkturom i mastima naprosto 
polaganjem tankih listića od srebra 
na ranu. Ovi listići zaustavljaju izluči¬ 
vanje (sekreciju), ubijaju bakterije 
i suše rane. Prema najnovijim vijesti¬ 
ma dadu se na taj način izliječiti i 
opekline (Farmaceutski Vjesnik 1929. 
broj 17). 

Fermenat disanja. U laboratoriju 
prof. Hansa Fische r-a u Miinche- 
nu uspjelo je umjetnim načinom pri¬ 
rediti fermenat disanja. Ovaj prona- 

lazak smatraju velikim uspjehom mo¬ 
derne biokemije. Njime se ujedno po¬ 
tvrđuju istraživanja profesora War- 
b u r g-a u Berlinu, koji je prošle go¬ 
dine razjasnio narav i ulogu ovoga 
fermenta. Crveno mastilo krvi sastoji 
od hemoglobina, koji se dade rastaviti 
u jedno bjelančevinasto tijelo globin, 
i u jednu jednostavniju crvenu sub- 
stancu, u kojoj ima željeza, hemin. 
Fermenat disanja pokazao se kao spoj 
hemina. Kod čovjeka i viših životinja 
preuzeo je hemoglobin u organizmu 
prenašanje atmosferskoga kisika s jed¬ 
noga mjesta na drugo. Fermenat disa¬ 
nja je pako ona substanca, koja pre¬ 
uzima od hemoglobina kisik te ga pri¬ 
nosi onim organskim substancama, 
koje u tijelu oksidiraju, to jest izga¬ 
raju, Zbog ove svoje tako važne za¬ 
daće, upravlja fermenat disanja čita¬ 
vim organskim svijetom, jer je disa¬ 
nje kod svega, što se događa u živoj 
materiji, glavna pogonska sila. Fer¬ 
menat disanja nalazi se u svim živim 
stanicama (Die Umschau XXXIII. 1929, 
745). 

Alkohol za opekline. Slabo je po¬ 
znato, da je alkohol izvrsno sredstvo 
za opekline. S te strane natkriljuje 
alkohol sva dosad poznata sredstva. 
Ako se opaljeno udo zaroni u etilni 
alkohol, bol odmah prestane. Kod težih 
slučajeva poviju se opaljena mjesta 
vatom, koja se zamoči u alkohol. Kod 
opeklina, s kojima se tako postupa, 
ne stvaraju se mjehurići, a što je još 
važnije, alkohol temeljito raskužuje 
ranu i tako ona u kratkom vremenu 
zacijeli. Kako piše dr. 0. Wagner 
u časopisu »Chemiker Zeitung « ne mo¬ 
ramo se kod liječenja opeklina služiti 
baš 96% alkoholom. Dobri uspjesi mo¬ 
gu se polučiti i sa drugim žestokim 
pićima, koja sadržavaju 30 do 40% 
alkohola, ako se odviše dugo ne okli¬ 
jeva sa liječenjem opekline. Ali ni¬ 
kako ne valja se služiti denaturiranim 
alkoholom zbog nekih njegovih štetnih 
tvari, koje mogu da nanesu štetu, oso¬ 
bito kod otvorenih opeklina. Najbolje 
sredstvo za opekline je svakako čisti 
96% etilni alkohol, kojemu se po litri 
prida gram jodoforma (Die Umschau, 
XXXIII, (1929) 746). 

Divlji preostaci u mačke. Domaća 
mačka je postala od divlje mačke. 
Promatrate li mačke oko svoje kuće, 
opazit ćete mnoge stvari, koje su do¬ 
šle iz starog, divljeg i davno napu¬ 
štenog života. 

Psi gone svoj plijen. To vrijedi za 
cijelu pasju porodicu: za vukove, li¬ 
sice, čaglje, kao što i za domaće pse. 
Članovi mačje porodice hvataju svoj 
plijen na drugi način. Oni se prikradu 
do svoje žrtve, a kad su dosta blizu, 
bace se na nju. Sve mačke to čine: 
lavovi, tigrovi, leopardi, pume, divlje 
i domaće mačke. Mačke love kradomi- 
ce. Psi to čine svojom brzinom uz 
lavež. 

Ali domaća mačka jede iz zdjele 
kao i pas. Mnoge mačke nemaju pri¬ 
like, da što uhvate ili rijetko dolaze 
u takve zgode, Aii nagon za hvatanjem 
na stari način još uvijek opstoji kod 
domaćih mačaka. Često ćete ih vidjeti, 
gdje sebi same stvaraju prilike, kako 
bi udovoljile tome nagonu, da nešto 
uhvate. One neko vrijeme puze po ze¬ 
mlji ,a onda skoče, kao da će nešto 
uhvatiti. Možda je to skakavac. Mož¬ 
da je muha. Možda ništa nema. One 
tek daju izražaj starome nagonu, koji 
je izašao iz uporabe. 

Običaj mačke, da ode do drveta 
ili do stupa i da nekoliko časaka gre¬ 
be po njemu, jeste možda vježba, koju 
ona čini, da bi se oslobodila tegot- 
nosti u mišicama nogu i prstiju. Divlja 
mačka se dosta penje po drveću, ona 
hvata i drži stvari svojim čaporcima. 
Čaporci mačke su drugačiji, nego li 
čaporci psa. Oni se mogu uvlačiti, to 
jest, oni su pomični. Mogu se uvući 
u nogu i opet izvući. Te kretnje oba¬ 
vljaju mišice, koje se »umore« od du¬ 
goga nerada, upravo kao što se i mi 
»umorimo« ili nam bude neugodno kao 
za kišovitih dana, kad moramo ostati 
kod kuće cijeli dan. Kad mačka grebe 
po drvetu, ona time vježba mišice, 
koje su njeni pređi rabili svaki dan 
u lovu i kod penjanja po drveću, ali 
koje su donekle zakržljale u doma¬ 
ćih mačaka. 

Ovdje možemo spomenuti jednu raz¬ 
liku između duše psa i duše mačke. 

Psu je prirođeno, da se prikloni 
osobama. Kad odseli obitelj, s njome 
seli i pas. Dom psa je ondje, gdje je 
i dom njegova gospodara. Pas će ići 
za prosjakom, obučenim u krpe, isto 
onako veselo, kao što će ići i za kra¬ 
ljem. Odanost psa čovjeku jeste jedna 
od najsvetijih stvari na ovome svi¬ 
jetu. Malo je dirljivih prizora od pri¬ 
zora »izgubljenog« psa. Pas hoće da 
pripada nekome. 

Mačka je privezana više za mjesto. 
Ona je izdašna u svojoj ljubavi i vjer¬ 
nosti prema mjestu. Ona posjeduje 

jak domaći nagon. Ona ima osjećaj, 
kojega ljudi nemaju i koji ju vodi 
gotovo sigurno natrag u njen dom. 
Mačka se može odnijeti od kuće na 
milje daleko, i to odnijeti na takav 
način, da ništa ne vidi na putu, po 
čemu bi se ravnala za povratak, ali 
ona će nas zadiviti u najvećoj mjeri, 
jer će naći svoj put natrag, kad se 
oslobodi. I pas bi isto učinio. Mačke 
su gotovo ravnodušne prema osoba¬ 
ma, ali se drže svojega rodišta, kao 
što se drže samoga života. 

Praoci psa su bili daleko veće skit¬ 
nice od praotaca mačke. Radi toga se 
mačka drži jednoga mjesta. Ali velika 
odanost psa prema čovjeku je nastala 
za vrijeme domestikacije, a također 
zbog činjenice, što je čovjek psa uvi¬ 
jek birao za druga zbog njegove oda¬ 
nosti i razbora daleko više nego li 
mačku. Pas je više nego ijedna druga 
životinja bio drug čovjeku, dok su 
mačku oduvijek držali poglavito radi 
toga, da hvata miševe, parcove, zmije 
i neke druge male životinje, koje na¬ 
srću na ljudske domove. (J. Howard 
M o o r e, Divlji preostaci (Savage 
Survivals), Chicago, 1924, str. 49.). 

Jezero šutnje. Ne nalazi se ono ne¬ 
gdje u nepoznatom kraju, već je i 
nama Jugoslavenima vrlo blizu. Ne¬ 
daleko od naše zapadne granice, preko 
na austrijskom tlu, nalazimo u pre¬ 
krasnom kraju blizu grada Villacha 
divno gorsko jezero zvano Osijaško 
(Ossiachersee), koje su ljubitelji pri¬ 
rode prozvali »jezerom šuftnje«. Je¬ 
zero leži opkoljeno gustom crnogorič- 
nom šumom u visini od 488 m nad 
morem. Dugo je gotovo 11 km, široko 
oko H/4 km, a najveća mu je izmje¬ 
rena dubljina 47 m. Jezero je otvo¬ 
reno prema dravskoj dolini, a zaštiće¬ 
no sa sjevera. Ima veoma blagu i 
ugodnu klimu. Neposredno iza njega 
uzdiže se poznati vrh Gerlitzen (1910 
m), na koji se uspinje zanimljiva i 
mnogo posjećivana zračna željeznica. 
Na jugu zatvara jezero nisko osijaško 
gorje tako, da toplina vode u jezeru 
za ljetno doba dosiže do 27°C. Obale 
jezera nisu gusto naseljene, a njihova 
naselja imaju i svoju veliku historiju. 
Veliki mir, koji na tom jezeru vlada, 
posebni izgled, koji u posjetnika uli¬ 
jeva neku ozbiljnost, dali su mu ime 
»jezero šutnje«. 

Insulin, 0 ovome hormonu bilo je 
već govora u našem časopisu. U naj¬ 
novije vrijeme istraživali su kemijski 

sastav i pojačavanje insulina. E. G 1 a- 
ser i G. Halper u farmakognoš- 
kom zavodu bečkoga sveučilišta. Ana¬ 
lizama dokazali su, da se insulin sa¬ 
stoji od tvari, koje se nalaze u trbu¬ 
šnoj žlijezdi slinovnici (Pancreas), u 
bjelančevini kvasca, u tkivu obolje¬ 
lom od raka i u soku iscijeđenom iz 
mišića, dakle svagdje, gdje se šećer 
rastvara. Potvrdili su mišljenje, da je 
insulin spoj guanidina sa amino-kise- 
iinama. Bečki učenjaci otkrili su ta¬ 
kođer tvari, koje djeluju slično kao 
insulin. Takve tvari našli su u razli¬ 
čitim biljkama, tako n. pr. u pečur¬ 
kama i u repi; nadalje su se iz hrena 
i iz ovčijih jetara dali izlučiti fermen- 
ti, koji smanjuju količinu šećera u 
krvi. Nadalje su Glaser i Halper 
pronašli tvari koje insulin aktiviraju, 
koje njegovo djelovanje znatno poja¬ 
čavaju, što je od neobično velike 
praktične važnosti. Insulin pojačavaju 
neki enzimi iz crijeva i tvari iz mož¬ 
dine kostiju. Nedavno je Vogt poka¬ 
zao, da se insulin može aktivirati i 
hormonima. Ako se prije uštrcavanja 
insulin pomiješa sa ženskim spolnim 
hormonom, to djeluje nejednako jače 
i trajnije. Otkriće aktiviranja insuii- 
na bez sumnje će sad blagotvorno dje¬ 
lovati na istraživanje uzroka i na lije¬ 
čenje šećerne bolesti kao i kod drugih 
bolesti, koje se mogu liječiti insuli- 
nom. 

Insulin se pravi iz svježe žlijezde 
pankreasa, iz koje se iscrpljuje alko¬ 
holom ili acetonom. To je bijel pra¬ 
šak a njegova vodena otopina reagira 
kiselo. Obično se uštrcava pod kožu, 
u rijetkim slučajevima intravenozno. 

70 godina zemnog ulja. Ove godine 
u augustu navršilo se 50 godina, što 
je u Pensilvaniji nabušeno prvo vrelo 
zemnog ulja. Već davno je Indijanci¬ 
ma zemno ulje bilo poznato i služilo 
im kao lijek za razne bolesti. Na prin¬ 
cipu arteških zdenaca, koji je princip 
Kinezima bio poznat stotine godina, 
uspjelo je D r a k e-u, da je u dubini 
od 6914 stope naišao na zemno ulje. 
U vrlo kratko vrijeme našlo se u Pen¬ 
silvaniji na stotine iztraživača i nik- 
nulo je veliko mnoštvo novih vrela, 
koja su ujedno postala izvorom bo¬ 
gatstva brojnih poduzeća. Ali sam 
D r a k e, prvi iztraživač na tom polju, 
umro je ostavljen od svih u siroma¬ 
štvu i bijedi. Od toga doba napredo¬ 
vala je industrija zemnog ulja velikim 
koracima, pa je dovoljno naglasiti, da 

je U. S. S. R. izvezla ove godine već 
2,775.000 engleskih tona nafte u razne 
države svijeta, 

Jodirana voda. Kako je poznato, 
ima tijelo sisavaca najviše joda u 
štitnoj žlijezdi, koja se normalno raz¬ 
vija samo uz trajno, i ako vrlo ne¬ 
znatno uživanje joda. Najveći broj 
ljudi sa t, zv. gušom, dobilo je gušu 
zbog nedostatka joda u hrani. Krajevi 
udaljeni od mora, koje namiče jod, a 
pogotovo krajevi, gdje kod stvaranja 
Zemlje nije sudjelovalo more, imaju 
malo joda. To su većinom planinski 
predjeli, kod nas na pr. Slovenske 
Alpe. U Americi su to brdovite države 
srednjega zapada. Tamošnji neki kra¬ 
jevi imadu preko 50% školske mla¬ 
deži sa gušom, a i marva je tamo gu- 
šata. Male obroke joda za očuvanje 
od guše davali su na razne načine: u 
jodiranoj kuhinjskoj sobi, u jodiranom 
šećeru ili čokoladi, i u drugim obli¬ 
cima, ali je najbolji način jodiranje 
pitke vode. Godišnji izdatci po osobi 
iznose u Americi oko 50 para do 2,25 
Din. Voda se jodira rastapanjem na- 


trijeva jodida (Farmaceutski Vjesnik, 
1929. broj 19). 

Petrolej kao sredstvo protiv parcova. 

Poznata je činjenica, da po stovari- 
štima petroleja nigdje nema ni jed¬ 
noga parcova, čak ni onda, ako u bli¬ 
zini ima hrane. Na osnovu te činjenice 
ispitivana je osjetljivost parcova pre¬ 
ma petroleju. Živi parcovi stavljeni su 
u mali zatvoreni prostor i izloženi 
isparivanju petroleja, Životinje su na¬ 
skoro pokazale sputanost u disanju i 
napokon malaksale. Pošto su puštene 
iz prostora, većina njih nije se uopće 
više oporavila; jeli su malo, i za ne¬ 
koliko su dana poginule. Sekcijom se 
pokazalo, da im je utroba bila jako 
ispunjena krvlju, a daljim ispitiva¬ 
njem nađeno je u njihovu organizmu i 
nešto petroleja. Jedan parcov, kojemu 
je ubrizgana mala količina petroleja, 
poginuo je već za nekoliko minuta. 

Za preporuku je dakle nakvasiti 
petrolejem rupe, pukotine i ostala 
skrovišta, gdje se parcovi rado zavla¬ 
če, te ćemo ih tim načinom brzo ras¬ 
tjerati (Poljoprivredni Glasnik 1929.. 
broj 21). 

Novo jodno vrelo u Sisku. Prilikom 
bušenja zemlje, koje provodi već duže 
vremena veliki industrijalac Teslić u 
Sisku da bi pronašao naftu, otkrio je 
u dubini od 180 do 200 metara arteški 
zdenac, iz kojega navaljuje voda u 
količini od nekih 100 hektolitara na 
sat. Kako je voda bila neobična mirisa, 
poslana je u Zagreb na analizu i kod 
toga je ustanovljeno, da voda ima u 
sebi mnogo joda i da je po svom jod¬ 
nom sastavu šest puta jača od lipičkih 
vrela. Zbog ovoga pomišlja Teslić na 
eksploataciju vrela jodne vode, čim 
se samo ispita prosperitet ovakvoga 
poduzeća. U gradu je naravno ovaj 
pronalazak izazvao veliko zanimanje i 
narod hrli na mjesto arteškog zdenca, 
da vidi mineralnu vodu, koja dolazi 
iz tako velike dubine. 


Vidra ubijena u Jadru. Prije ne¬ 
koga vremena mnogo se u dalmatin¬ 
skim novinama spominjala jedna vi¬ 
dra, koju je ubio neki solinski lovac, 
obilazeći puškom po livadama uz ri¬ 
jeku Jadro. Valja naime znati, da je 
vidra u Dalmaciji vrlo rijetka živo¬ 


tinja i da je ima još ponešto u rije¬ 
kama Krki, Neretvi i Cetini, ali se ne 
pamti, da se kad vidjela u Jadru. Po¬ 
vodom ovoga rijetkoga dogođaja mo¬ 
gla su se u novinama čitati razna na¬ 
gađanja o tome, kako je zvjerka došla 
u Jadro. Neki su mislili, da je došla 
podzemnim putem iz neke druge dalje 
rijeke, koja bi imala da komunicira sa 
Jadrom, drugi da je vidra valjda do- 
vežena na kojem velikom parobrodu, 
pa onda pobjegla i tražeći svoju pri¬ 
rodnu sredinu, došla u Jadro. Po na¬ 
šem mišljenju prva je kombinacija 
uopće nemoguća, a druga nije vjero¬ 
jatna. Ima dokaza zato, da vidra pu¬ 
tuje često daleko preko kopna, što 
više, da ona prelazi dapače i preko 
visokih planinskih međa razvodnica, 
možda samo iz nagona skitnje, a mož¬ 
da i iz potrage za hranom. Tako su 
krški krajevi Velebita poznati sa svo¬ 
jega siromaštva vode, a ipak imade 
zato dokaza, da je već i tamo ubijena 
ova zvjerka. Po jedna vidra ubijena 
je god. 1900. na Oltarima u Velebitu, 
god. 1893. na obali morskoj u okolici 
Jablanca i god, 1907. u Senjskoj 
Dragi. M. H. 

Morski pas u Bakarskom zalivu. Po 

jednoj vijesti iz Bakra ulovili su ta¬ 
mošnji ribari u zalivu kraj Srščice dne 
28. rujna o. g. morskoga psa, koji je 
bio težak 150 kg. Pas je bio zalutao 
u mrežu za tunje. Šteta, što se u vije¬ 
sti ne kaže, kojoj je vrsti pripadala ta 
morska neman. 

Kraj Zaječara pao meteor medju 
svatove. Dne 31. listopada o. g. po¬ 
slije podne desio se u jednom selu 
blizu Zaječara vrlo čudnovat dogođaj. 
U času, dok su neki svatovi po starom 
srpskom običaju uz veselje i pucnjavu 
prolazili drumom, pao je meteor usred 
kola, u kojima su sjedili svatovi. Me¬ 
teor je veličine jedne srednje dinje. 
Čudnim slučajem nije od užarenog 
meteora nitko postradao, osim što je 
jedna žena ranjena po licu, a isto tako 
je jedan muškarac dobio neznatne 
ozlijede. Razumije se, da je ovaj slu¬ 
čaj izazvao senzaciju u tamošnjem 
kraju, a u prvi mah i paniku. Suje- 
vjerni narod počeo je o tom slučaju 
da pravi razna nagađanja. Čim se me¬ 
teor ohladio, poslala ga je oružnička 
stanica u Beograd na ispitivanje. No¬ 
vosti 1929., br. 304.). 

Seljak plugom presjekao riđovku, 
a ona ga ujelat. Početkom rujna o. g. 
dovezen je u osječku bolnicu seoski 
knez iz sela Mali Rastovac, sreza na- 
šičkoga, Lovro Škrinjar. Orući na svo¬ 
joj njivi Lovro nije opazio u travi 
zmiju otrovnicu riđovku, koju je plu¬ 
gom presjekao, ali ga je ona ipak 
ugrizla u lijevu potkoljenicu. Prvu po¬ 
moć pružio mu je liječnik u Orahovi- 
ci, a zatim je Lovro odmah upućen u 
osječku fbolnicu. Putem u željeznici 
otrov je već počeo djelovati tako, da 
su Škrinjaru noge otekle, oči mu isko¬ 
čile iz očnica, a jezik toliko otekao, 
da nesretnik nije mogao govoriti, nego 
samo mucao. U osječkoj bolnici dali 
su mu injekciju seruma. Nije nam po¬ 
znato, kako se svršio ovaj fatalni slu¬ 
čaj sa riđovkom. 

Zoo u Ljubljani. Prigodom posljed¬ 
njeg velesajma u Ljubljani priređena 
je vrlo uspjela izložba društva Zoo, 
koja je bila zamišljena kao velika 
propaganda ideje, da se u glavnome 
gradu Slovenije osnuje zoološki vrt. 
Izložene su bile sve glavnije životinje 
slovenske faune žive. Najviše je bilo 
ptica (180 krletki). Mogle su se vi¬ 
djeti i sve ribe, koje žive u slovenskim 
vodama, nadalje plazavci (u 6 velikih 
terarija) i t. d. 


Poljska biološka stanica na Ja¬ 
dranu. Prošle godine kupili su neki 
Poljaci na otoku Šolti pred Splitom 
zemljište sa svrhom, da sagrade prvu 
poljsku biološku stanicu na Jadranu, 
koja će biti pod upravom poljskog 
državnog zoološkog muzeja. Ministar¬ 
stvo prosvjete u Varšavi odobrilo je 
u cjelosti taj plan. 

Nansen o svome lijetu na sjeverni 
pol. Kako je već poznato, u proljeće 
naredne godine sprema se jedna veli¬ 
ka zračna ekspedicija na »Grofu Zep- 
pelinu« u arktikne krajeve. Nedavno 
je u Berlinu boravio glasoviti polarni 
istraživač Fritjof Nansen, pa je od¬ 
mah održana važna sjednica Aero- 
Arctic-a, društva, koje organiriza ovu 
ekspediciju i kojemu je Nansen pred¬ 
sjednik. Poslije toga Nansen je o 
ovom interesantnom pothvatu i pro¬ 
gramu ekspedicije novinarima dao ovu 
izjavu: — »Ekspedicija ima u cilju 
različita istraživanja, naučnoga ka¬ 
raktera, koja će s druge strane dati 
Aero-Arctic-u materijal za njegove 
studije i znanstvene incijative. Pored 
toga kanimo da na Artiku posijemo 
čitavu mrežu radiotelegrafskih stanica, 
s kojima će se moći dnevno voditi sa¬ 
obraćaj. Prilikom našega prvog leta 
namjeravamo da izvršimo oceanograf¬ 
ske i aerološke studije kao i da pro¬ 
učavamo zemaljski magnetizam. Re¬ 
zultat ovih proučavanja imat će i prak¬ 
tičnu vrijednost. Poslije toga ćemo 
izvršiti geografska istraživanja na ze¬ 
mljama i otocima Arktika, koji su 
malo poznati; zatim ćemo nastojati da 
tačnije odredimo obale kontinenata, 
koje oplakuje Arktično More, i da iz¬ 
mjerimo morske dubine s pomoću no¬ 
vog akustičnog aparata. Na kraju že¬ 
limo, da jednom novom metodom od¬ 
redimo liniju troposfere i stratosfere. 
Uostalom, naša ekspedicija nema na¬ 
mjere da postizava kakve rekorde. 
Krenut ćemo iz sjeverne Norveške, i 
to iz Tromsoa. gdje će biti podignut 
stup za pristajanje zrakoplova. Iz 
Tromsoa krećemo u Fairbanks, i to 
zapadnim putem. I u Fairbanksu bit 
će podignut stup za pristajanje. U 
Fairbanksu ćemo se nekoliko dana od¬ 
moriti, a zatim polazimo ravno prema 
polu. Mi se nadamo, da ćemo u Arktici 
naići na povoljne prilike, koje će nam 
omogućiti spuštanje, tako da ćemo 
moći vršiti naša znanstvena opažanja. 
Potom se vraćamo u Fairbanks i^ sli¬ 
jedeći sjeverne obale Azije, stižemo 



262 


PRIRODA 


opet u Tromso. Ovaj naš program sa¬ 
država liniju zračnoga puta od ukup¬ 
no 18.000 km, a trajat će 18 do 25 da¬ 
na. Sobom ćemo ponijeti potpunu po¬ 
larnu opremu: saonice, pse, specijalne 
ležaje, prenosne radiostanice, oružje i 
živeža za 90 dana, tako, da ćemo u 
slučaju havarije moći da pješke kre¬ 
nemo prema najbližoj kopnenoj točki. 
Nadamo se, da će sve ići u redu, jer 
su meteorološke prilike u Arktici u 
travnju veoma povoljne«. 

Iz prirodoslovne literature. Primili 
smo ove radove: , 

Dr, F. Š u k 1 j e, Mediteranska fau¬ 
na Zaprešić brijega u Samoborskoj 
Gori. Preštampano iz »Vijesti geol. 
zav.« u Zagrebu, III. Zagreb 1929. 

Dr, E. R 6 s s 1 e r, Pokusna stanica 
za ribnjačarstvo Crna Mlaka u godini 
1927. Zagreb 1929. 

Dr. E. R 6 s s 1 e r, Plitvička Jezera 
u ribarsko-biološkom pogledu. Sara- 
jevo 1929. 

Lj. šplajt, Fizika za niže razrede 
srednjih i njima sličnih škola, Zagreb, 
1929. Naklada Narodne knjižnice. — 
Cijena 40 dinara. — Potreba ove knji¬ 
ge već se dugo osjećala, jer nismo 
imali savremeni udžbenik za niže raz¬ 
rede. I baš činjenica, da je taj posao 
uzeo u ruke jedan od naših najspre¬ 
mnijih eksperimentatora, jamstvo je, 
da će i udžbenik biti dobar. 

I zaista u nepunih 200 stranica dan 
je vrlo lijep pregled čitave fizike. 
Knjiga je pisana lako, udešena je za¬ 
ista za mozak nižeškolaca. Odlika su 
kratka poglavlja, u kojima je istaknu¬ 
to samo najhitnije, što je opet za uče¬ 
nje zgodno. Možda bi doduše tu i ta¬ 
mo bila i neka opširnost potrebna, 
držim međutim da pisac hotice nije 
htio da ode predaleko, da mu udžbe¬ 
nik ne postane prevelik, a time i pre¬ 
težak. Mora se naime priznati, da je 
vrlo težak zadatak napisati knjigu, 
koja ima da opsiže čitavu fiziku i 
koju nastavnik mora da obradi tokom 
jedne školske godine. Kod toga je onda 
vrlo teško iznaći, što treba uzeti, a 
što kratiti, kad je sve jednako važno. 

Knjiga prof, Šplajta dijeli se u de¬ 
vet glavnih dijelova, koji obrađuju 
osim uvoda mehaniku, akustiku, kalo- 
riku, optiku, magnetizam i elektricitet. 
Da je optika uzeta prije elektriciteta, 
valjda je koncesija naučnoj osnovi, 
stvarno će se iz posve praktičnih raz¬ 
loga morati optika uzeti iza elektrici¬ 


tete, jer se optički pokusi mogu pra¬ 
viti samo pod konac školske godine. 

Mehanika je vrlo lijepo prika¬ 
zana, zgodno je, da ima mnogo slika, 
koje djeluju zorno, a i nastavnika 
podsjećaju na najvažnije pokuse, koje 
je potrebno izvesti. Kod toga pisac je 
u ovom poglavlju, a i kasnije uzeo 
samo one pokuse, koji se i s pomoću 
najčednije zbirke mogu izvesti. 

Knjiga prof. Šplajta je posve savre- 
mena, u njoj su opisani i upravljivi 
zrakoplovi, aeroplani, motori, radio, 
ukratko sve ono, što djecu danas naj¬ 
više zanima i što može da i pojača u 
njoj pažnju za ovu nauku. 

U optici su sadržane dvije zgo¬ 
dne slike i tumačenje mikroskopa i 
dalekozora. Pohvalno je, da su izne- 
šene upravo te slike, mjesto komplici¬ 
ranih i nejasnih konstrukcija, koje se 
obično nalaze u udžbenicima. 

Uopće vidi se, da je pisac praktičar, 
razlaganja i slike ne zadiru odviše u 
-teoriju i time se lako čitaju. A to je 
važno, jer treba znati, kojoj publici je 
knjiga namijenjena. 

Zanimljivo je na pr. na kako jedno¬ 
stavan način je prikazano djelovanje 
generatora električne struje, ovu kom¬ 
pliciranu zadaću rješava pisac, kao da 
ovdje ne postoje nikakve poteškoće. 

U kratko ovom knjigom pisac nas 
je sve zadužio: nastavnike, dajući im 
u ruke dugo očekivani udžbenik, dja¬ 
ke, jer se knjiga lako čita i time im 
je znatno olakšan študij ove inače 
teške discipline. Napokon i ostalima, 
koji se žele upoznati s glavnim osno- 
vima fizike u lakom i jednostavnom 
obliku, ova će knjiga vrlo dobro doći. 

Dr. V. V ... .ć 

Predavanja u Pučkom Sveučilištu u 
Zagrebu. U mjesecu listopadu i stu¬ 
denom održana su ova prirodoslovna 
predavanja: 

Dr. O. Kučera: Enckeov komet 
i njegova tajna (Sa projekcijama), 
(18. X.). 

Dr. F. Bubanović: Kako se do¬ 
lazi do naučnih otkrića? (21. X.). 

Dr. V. V o u k: Lovci na mikrobe, 
I., II. i III. (Sa projekcijama). (22. X., 
24. X. i 26. X.). 

Dr. P. J u r i š i ć: Narkoza (S poku¬ 
sima i projekcijama). 23. X.). 

Dr. A. Vrgoč: Mandragora (Al- 
raun) kao lijek i čarolija (Sa projek¬ 
cijama). (25. X,). 

Dr. R. Horvat: Tirolske Alpe, 
I. i 11. (Sa projekcijama). (28. X. i 
30. X.). 

Dr. J. K 6 r b 1 e r: Liječenje radi- 
umom (29. X,). 

Dr. 0. Kučera: Što su kometi i 
otkuda su? (7. XI,). 

Dr. I. Horvat: Bilje u drevnoj 
prošlosti I. i II. (Sa projekcijama). 
(8. XI. i 14. XI.). 

Lj. Šplajt: Radiotelegrafski prenos 
slika (Prenos slika iz Beča fulto- 
grafom). 

Dr, R. Horvat: Koruške Alpe (Sa 
projekcijama). 

Dr. L. Thaller: Kokain i kokaini- 
sti (13. XI.). 

Dr. R. Horvat: Vrbsko i druga 
koruška jezera (Sa projekcijama). 
(15. XI.). 

Predavanje u Botaničkom Zavodu. 

Dne 5. studenoga o. g. održali su čla¬ 
novi botaničkoga zavoda sveučilišta u 
Zagrebu svoj 39. sastanak. Predavao 
je Dr. I. Pevalek: Peta internacio¬ 
nalna biljno geografska ekskurzija u 
Češku i Poljsku (Sa projekcijama i 
demonstraci j ama). 

Iz zoologijskog muzeja javljamo da¬ 
rove primljene od posljednje objave. 
Darovali su gospoda: L. Dill, Zagreb 
prepar. sivu čaplju; J. Gluhak, Zagreb 
patuljastog tutumiša; P. Golubović, Sr. 
Karlovci, slijepo kuće; A. Grabušić, 
Dubrovnik mladu ribu crnopečatni 
mač; M. pl. Heržić, Đakovo, orla zmi- 
jara; M. Horvat, ud. vel. žup., Zagreb, 


prepar. kozicu, orla zmijara i jastre¬ 
ba; Državna osnovna škola Jakšić, 3 
velika topira; Jelić A., Biograd na m,, 
kasnog tutumiša; Kallay J,, Batina, 
šumsku sovinu; prof. A. Kauders, šum. 
direktor, Senj, bjelogl. supa, vivka, 
noge patke bez pliv. opna, 2 zidne 
gušterice, 2 mišarice kačka i smeđega 
guza; Kozarić M., seljak, Vojni Križ, 
smeđeg guža; »Krndija« gosp. i šum 
ind. d. d. Našice, kudravoga nesita; 
V. Magdić, Zagreb, dvomanjastoga 
tutumiša; N. Mladinec, za drž. r. gimn. 
Nova Gradiška, 2 stekavca, orla klo- 
kotaša, kopca, šumsku sovinu, žutu 
čaplju, maloga gnjurca, drozda cike- 
Ija, brzelja i 2 dugorepe sjenice; Drž. 
osn. škola Nova Ploščica 7 velikih to¬ 
pira; B. Obermann, Mežica, malog to¬ 
pira; K. Pastorčić, Sušak, rakovnicu 
Lissa; Dr. A. Peičić, Zagreb, običnu 
čigru; M. Sablić, Karlovac, 2 vel. to¬ 
pira, 10 dugokrilih pršnjaka i 8 dugo¬ 
nogih šišmiša; I. Škomerža, Crikve¬ 
nica, 14 skuša, pastrvu i jastoga; M. 
Szabo, ing. Delnice, vel. tetrijeba; B. 
Šarinić, pauka; A. Šimmel, limar, Do¬ 
nji Lapac, 2 dugouha netopira i lasicu; 
prof. Šoljan, Zagreb, 2 obična šišmiša; 
T. Šoljan, sivu čaplju, više raznih riba 
i gnijezdo ribe pavlinke; P. Šulenta, 
Makarska, golemu želvu; A. Vučić, 
Vel. Mlaka, običnoga šišmiša. — Ra¬ 
vnateljstvu muzeja je čast, da se svoj 
gospodi na iskazanoj potpori i javno 
najljepše zahvali. 


RAZGOVORI 


A. N. M. — Šibenik. Glede kadulji- 
na ulja (Salbeiol, oleum salviae) naj¬ 
bolje ćete učiniti, ako se obratite na 
tvrtku Schimmel & Co. u Celju. To je 
podružnica znamenite istoimene svjet¬ 
ske tvrtke u Miltiz-u kod Leipziga, 
koja postoji od 1829, godine, a ima 
svoje podružnice još u ovim gradovi¬ 
ma: Berlin, Bodenbach, Budapest. Ona 
proizvodi eterična i cvjetna ulja, esen¬ 
cije, mirisavke (aromata) iz plodova 
i t. d, Silberlinde je Tilia argentea, 
lipa srebrnasta ili lipa bijela, a Stein- 
linde je T. parvifolia, lipa malolisnata. 
Znanstveni naziv za Čemeriku ne mo¬ 
žemo Vam zasad navesti, dok ne vidi¬ 
mo biljke, jer narod tako imenuje 
vrste raznih biljnih rodova. Pošaljite 
svoju čemeriku na ogled botaničkom 


zavodu sveučilišta u Zagreb, Mažura- 
nićev trg, 29. -— H — 

M. K. — Podravska Slatina. »Crv«, 
kojega ste pronašli u mozgu glave 
ovnovske i poslali nam ga na ogled, 
jeste upljuvak (ličinka) o v č i j e g a 
štrka (Nasenbremse des Schafes, 
Oestrus ovisj. Odrasle muhe mogu se 
zateći u kolovozu i rujnu u blizini 
ovčijih pašnjaka (osobito po zidovima 
torova i na deblina drveća), gdje sjede 
tako mirno, da se dadu bez poteškoće 
rukom uloviti. Oplođena ženka zvrnda 
oko ovaca i uštrca u nozdrve ovci 
svoja jaja, iz kojih se polegu ličinke, 
koje se penju kroz nos u čeonu šuplji¬ 
nu pomoću osobitih kukica i tu ode- 
bljaju, hraneći se sluzi, koja se zbog 

njihova podraživanja kože sluznice 
jako izlučuje. Ove ličinke ili »ugrci«, 
nisu rijetki u glavi ovaca, pa se mogu 
u njoj naći u raznim veličinama i 
broju. U glavi ostanu 9 mjeseci, onda 
se stanu spuzavati istim putem natrag, 
dok ih jadna ovca ne iskiše na tle. 
Tu se okomito uvrtaju u zemlju i 
preobraze u kukuljice (bačvice), iz 
kojih za 7 do 8 tjedana izlete nove 
muhe (ovčiji štrkovi). Tko je imao 
zgode noćiti u blizini ovčijih torova, 
mogao se uvjeriti po neprestanom hri- 
panju i kihanju ovaca, koliko one trpe 
od ovih nametnika. — H — 

A. N. M. — Šibenik. Biljka, za koju 
se zanimate, doista je vranilovka 
ili vranilova trava, Origanum 
vulgare, Gemeiner Dosten. Raspro¬ 
stranjena je od Vel, Britanije do Hima¬ 
laje, a dobiva se od nje vranilovo ulje, 
oleum origani, Dostenol. Rod Origa¬ 
num ide među usnače (LabiataeJ, aro¬ 
matične biljke, od kojih je poznato 
oko 25 vrsta. Ovamo ide i naša m a- 
ž u r a n k a, Origanum majorana, Ma- 
joran. 

A, J. — Derventa (Plehan). Slatka 
rosa, koju opisujete, jeste slatka te¬ 
kućina, koju izlučuju i na daleko istr¬ 
čavaju lilsni ušenci (Aphidae, 
Blattlause), a zove se naučno melligo, 
Honigtau. Ovu tekućinu izbacuju ušen¬ 
ci iz zatka zajedno sa izmetinama, 
koje su ljepljive kao i rosa i također 
slatke. Medenu rosu rado ližu mravi. 
Ova rosa čini na lišću podesan sub- 
strat za hvatanje prašine i bujanje 
parasitičkih gljivica (Mehltau). Pošto 
također na kopru žive lisni ušenci, 
stvara se i na njem medena rosa. 
Gdjegod pako ima tih ušenaca, ima i 
božjih ovčica ili, kako Vi kažete 
buba mara (Coccinella, Marien- 
kdferchen) i njenih ličinaka, koje 
progone ušence, zbog čega ih valja 
čuvati. Ne čudite se dakle, što ste i 


na kopru našli medenu rosu i buhe 
mare u velikom broju. Oni nametnici, 
prirasli za grančice kopra zadnjim di¬ 
jelom tijela nisu »uši«, nego upravo 
Učinke od bube mare, koje se uvijek 
tako pričvrste vrškom zatka i ponešto 
uvi ju, kad se stanu preobražavati u 
kukuljice. 

Crvić, kojega ste našli u klasu pše¬ 
nice jeste nametnik Tylenchus tritici 
iz skupa crva oblenjaka (Nematodes 
Fadenwiirmer), koji na pšenici poči- 
nja velike štete, a kadšto opustoši po¬ 
sve pšenicu na tlu, koje je prije bo¬ 
gato nosilo. — H — 

M. K. — Zagreb, Časopisa za na¬ 
učnu sintezu ima nekoliko. Mislimo, 
da bi Vašim potrebama najbolje od¬ 
govarali ovi časopisi: 

1. »Scientia«. Revue Internationale 
de fcynthese scientifique. Izlazi od 
1907. godine kao mjesečnik. Članci su 
objavljeni u jeziku svojih pisaca, ali 
svaka sveska ima još dopunu, koja 
sadržava francuski prevod svih člana¬ 
ka, objavljenih na drugim jezicima. 
Adresa Centralne uprave: Milano, Via 
A. De Togni, 12. 

2. Forschungen und Fortschriite. 
Nachrichtenblatt der deutschen Wissen- 
schaft und Technik. Izlazi tri puta na 
mjesec. Adresa centralne uprave; 
Berlin NW 7, Unter den Linden 38. 

— H — 

Ispravak. U pabirku »Koliko ljudi 
ima na zemlji (Priroda, br. 6, str. 173), 
preuzetom iz njemačkoga časopisa Die 
Umschau (1929, sv. 26) pogrešno je 
već u originalu izračunato, da ima na 
zemlji dvije milijarde ljudi. Ako se 
podaci zbroje, nema toliko, nego sa¬ 
mo 1777,000.000 ljudi. Na ovu pogreš¬ 
ku nas je upozorio gosp. M i 1 a n M. 
T o m i ć, gimnazijski direktor u pen¬ 
ziji (Beograd). 


„Priroda" izlazi svakoga mjeseca. — Pretplata iznosi 60 D na godinu za tuzem¬ 
stvo, a 80 D za inozemstvo. — Za djake iznosi pretplata 35 D na godinu. — 
Pojedini broj „Prirode" stoji 6 D. — Članarina za Hrv. Prirodoslovno Društvo 
iznosi 80 D na godinu za tuzemstvo, a 100 D za inozemstvo.^ — Tko upravlja 
kakvo pitanje na „Prirodu" ili Hrv. Prirodoslovno Društvo, a želi, da mu se pi¬ 
smom uzvrati, treba da prida i marku za odgovor. Pisma, kojima nije priložena 
marka za odgovor, ne de se uvažiti. — Oglasi plaćaju se po stalnom cjeniku. 
— Rukopisi se ne vraćaju. — Novac i svi pismeni prinosi šalju se na upravu. 

Zagreb, Demetrova ulica br. 1. 


Vlasnik i izdavač: Hrv. Prirodoslovno Društvo u Zagrebu. — Urednik Dr. Miroslav Hirtz (Mesntcka 
ulica br. 39). — Tisak Zaklade Tiskare Narodnih Novina u Zagrebu (Frankopanska ulica br. 26). — 
Za štampariju odgovara Vladimir Kirin (Prilaz Đure Deželića br. 2). 

Die Umschau 

Ilustrovani tjednik o napretku u nauci i tehnici. Udružen sa ,,Naturwlssenschaftllche 
Wochenschrlft“, „Prometheus" i ,,Natur“. 

Poput barometra pokazuje „Die Umschau" pouzdano svagdašnje stanje i napredak u 
nauci i tehnici. U njoj saradjuju najbolji istraživači i učenjaci. Nijedan slični časopis ne 
može da se takmi sa „Die Umschau" kakvoćom, bogatstvom i mnogostranosču sadržaja. 
Unatoč tome „Die Umschau" stoji samo RM 6'30 i u ime porta 0'70 na četvrt godine. 

Naklada H. Bechold, Frankfurt a/M., Niddastr. 81/ 88 

Tražite časopis na ogled! 


„RIBARSKI LIST" 

je ilustrovani časopis za ribarstvo i polusluž¬ 
beni organ Ministarstva Poljoprivrede i Voda. 
Izdaje ga Ribarsko Društvo za Bosnu i Hercegovinu u Sarajevu 
U velikom formatu kao Uustrovana revija za sve grane ribarstva ovaj 
list izlazi već treću godinu. Pretplata za 6 brojeva godišnje Din 50. 
Urednik: Zdravko Thaller, činovnik, Sarajevo, Rudarska direkcija. 


Od starijih godišta „Prirode" dobiju 
se slijedeća godišta kompletna: 

1918, 1920, 1921, 1923, 1924 i 1925 

uz cijena od 20 Dinara po godišta. 

God. 1926, 1927 i 1928 uz cijenu od 30 Dinara. 

Kod narudžbe valja prlračunati poštarinu od 5 Din. 

- - ŠIRITE) naše knjigbi - 













Popularna Biblioteka: 

I. knjiga: C. Flammarion: Pripovijest o repatici. Rasprodano. 

II. knjiga: E. S. Thompson: Arno i drugi junaci. Cijena Din. 10. 

III. knjiga: K. Ewald: Dvonožac. Rasprodano. 

IV. knjiga: C. Flammarion: Propast svijeta. Rasprodano. 

V. knjiga: I. K. Fabre: Iz života kukaca. Cijena nevezanoj Din. 10, 

uvezanoj Din. 15. 

VI. knjiga: E. S. Thompson: Lobo. Nastavak II. knjige Arno. Cijena 

nevezanoj Din. 10, uvezanoj Din. 15. 

VII. knjiga: N. Fink: Nasleđivanje (Mendelizam). Cijena neuvezanoj 

Din. 10, uvezanoj Din. 15. 

VIII, knjiga: N. Fink: Razvoj živih bića. Neuvezanoj Din. 10. 

IX. knjiga: C. Flammarion: Posljednji dani ljudi. Drugi dio. „Propast 

svijeta 11 . Din. 10. 

X. knjiga: Ch. Nordmann: Einstein i Svemir. Din. 28. 


Odabrana djela iz prirodoslovlja: 

I. knjiga: M. Maeterlinck: Život pčela. Cijena neuvezanoj Din. 20 
uvezanoj Din. 35. 

II. knjiga: Y. Delage i M. Goldsmith: Teorije o razvoju. Cijena uve¬ 

zanoj Din. 35, nevezano 30. 

III. knjiga: E. Borel: Slučaj. Cijena Din. 15. 

IV. knjiga: Darvvin: Put jednoga prirodoslovca oko zemlje. Neuve- 

zana Din. 30. 


Izvanredna izdanja: 

I. knjiga: D. Gorjanović: Pračovjek iz Krapine. Rasprodano. 

II. knjiga: I. Gjaja: O postanju života i uzrocima smrti. (Biološki li¬ 

stići). Cijena Din. 10. 

III. knjiga: O. Kučera: Naše nebo. Din. 20. 

IV. knjiga: Radot: Pasteur. Rasprodano. 

Sve ove knjige mogu se nabaviti kod Ćirilo-Metodske Knjižare 
u Zagrebu (Preradovićev trg). Stara godišta „Prirode" naručuju se u 
upravi „Prirode" (Demetrova ulica 1) uz cijenu Din. 20. 





















